title: อ่าวจอดเรือ

text: อ่าวจอดเรือ () หรือ ท่าจอดเรือ () เป็นแหล่งน้ำที่ใช้จอดเรือ เรือกำปั่น และเรือลำเลียงเพื่อหลบคลื่นลมพายุหรือเพื่อเก็บไว้ใช้ในอนาคต ในภาษาอังกฤษ คำ (ซึ่งแต่เดิมหมายถึงแหล่งน้ำที่มีที่กำบัง) มักใช้สลับกับคำ ("ท่าเรือ") ซึ่งเป็นสิ่งอำนวยความสะดวกที่มนุษย์สร้างขึ้นสำหรับการบรรจุและขนถ่ายสินค้าหรือการรับ-ส่งผู้โดยสาร โดยทั่วไปท่าเรือท่าหนึ่ง ๆ จะมีอ่าวจอดเรืออย่างน้อยหนึ่งอ่าว ท่าเรืออะเล็กซานเดรียในประเทศอียิปต์เป็นตัวอย่างหนึ่งของท่าเรือที่มีอ่าวจอดเรือสองอ่าว


title: อ่าวจอดเรือ

text: อ่าวจอดเรืออาจเป็นอ่าวที่เกิดขึ้นตามธรรมชาติหรืออ่าวที่มนุษย์สร้างขึ้น อ่าวที่สร้างขึ้นนั้นอาจเป็นอ่าวที่มีการสร้างเขื่อนกั้นคลื่น กำแพงกั้นคลื่น หรือสะพานเทียบเรือโดยเจตนา หรือเป็นอ่าวที่เกิดจากการขุดลอกซึ่งต้องได้รับการบำรุงรักษาด้วยการขุดลอกเพิ่มเติมเป็นระยะ ๆ ตัวอย่างอ่าวจอดเรือที่สร้างขึ้นคือ ลองบีชฮาร์เบอร์ รัฐแคลิฟอร์เนีย สหรัฐ เดิมเป็นที่ลุ่มน้ำเค็มและที่ลุ่มราบน้ำขึ้นถึงซึ่งตื้นเกินไปสำหรับเรือสินค้าสมัยใหม่ ก่อนที่จะได้รับการขุดลอกในช่วงต้นคริสต์ศตวรรษที่ 20 ในทางตรงกันข้าม อ่าวจอดเรือที่เกิดขึ้นตามธรรมชาติจะถูกโอบล้อมหลายด้านด้วยแผ่นดินที่ยื่นออกมา ตัวอย่างอ่าวจอดเรือธรรมชาติ ได้แก่ ซิดนีย์ฮาร์เบอร์ในประเทศออสเตรเลีย และทริงโคมาลีฮาร์เบอร์ในประเทศศรีลังกา


title: วัลท์ชตาดีอ็อน (แฟรงก์เฟิร์ต)

text: วัลท์ชตาดีอ็อน () หรือชื่อตามชื่อผู้สนับสนุนในปัจจุบันว่า ค็อมแมทซ์บังค์-อาเรนา () เป็นสนามกีฬาที่มีหลังคาเปิด-ปิดได้ ตั้งอยู่ที่เมืองแฟรงก์เฟิร์ต รัฐเฮ็สเซิน ประเทศเยอรมนี ชื่อเดิมของสนามแห่งนี้คือ สนามเปิดใช้งานในปี ค.ศ. 1925 และได้รับการปรับปรุงหลายครั้ง จนในที่สุด ได้มีการปรับปรุงให้เป็นสนามฟุตบอลอย่างเต็มรูปแบบ เพื่อรองรับการแข่งขันฟีฟ่าคอนเฟเดอเรชันส์คัพ 2005 และฟุตบอลโลก 2006 สนามมีความจุ 51,500 ที่นั่งสำหรับนัดลีก และลดลงเหลือ 48,500 ที่นั่ง สำหรับนัดอเมริกันฟุตบอลและฟุตบอลทีมชาติ สนามแห่งนี้ติด 1 ใน 10 อันดับสนามฟุตบอลที่ใหญ่ที่สุดของประเทศ และเป็น 1 ใน 9 สนามที่ใช้จัดแข่งขันฟุตบอลโลกหญิง 2011 ซึ่งใช้จัดการแข่งขันไป 4 นัด รวมไปถึงนัดชิงชนะเลิศ


title: วัลท์ชตาดีอ็อน (แฟรงก์เฟิร์ต)

text: ศูนย์กีฬาแฟรงก์เฟิร์ต ซึ่งมีนครแฟรงก์เฟิร์ตเป็นเจ้าของ ประกอบด้วยสนามฟุตบอล และสิ่งอำนวยความสะดวกต่าง ๆ ได้แก่ สระว่ายน้ำ, ศูนย์เทนนิส, สนามวอลเลย์บอลชายหาด และห้องกีฬาฤดูหนาว นอกจากนี้สนามยังมีสถานีรถไฟในตัว คือ สถานีรถไฟฟรังค์ฟวร์ทชตาดีอ็อน


title: วัลท์ชตาดีอ็อน (แฟรงก์เฟิร์ต)

text: วัลท์ชตาดีอ็อน (ค็อมแมทซ์บังค์-อาเรนา) เป็นสนามเหย้าของสโมสรฟุตบอลไอน์ทรัคท์ฟรังค์ฟวร์ท


title: แคว้นมิกาวะ

text: แคว้นมิกาวะ () อดีตแคว้นศักดินาในประเทศญี่ปุ่นซึ่งปัจจุบันตั้งอยู่ทางฝั่งตะวันออกของจังหวัดไอจิ แคว้นมิกาวะมีพื้นที่ติดกับอีก 4 แคว้นคือ แคว้นมิโนะ แคว้นโอวาริ แคว้นโทโตมิ และแคว้นชินาโนะ


นี่คือยอดผู้เสียชีวิตจากยานพาหนะในประเทศไทยแบ่งตามปี ในปี 2549 ร้อยละ 64 ของยานพาหนะในประเทศไทยเป็นรถจักรยานยนต์ นิยามการป่วยตายว่าเสียชีวิตภายใน 30 วันหลังประสบอุบัติเหตุชน ประเทศไทยมีถนนเป็นระยะทาง 212,060 กม. ในปี 2549 เป็นทางหลวงแผ่นดิน 61,747 กิโลเมตร ทางหลวงพิเศษ 313 กิโลเมตร ทางหลวงชนบท 42,500 กิโลเมตรและทางหลวงท้องถิ่นภายใต้ราชการปกครองส่วนท้องถิ่น 107,500 กิโลเมตร


title: ยอดผู้เสียชีวิตจากยานพาหนะในประเทศไทยแบ่งตามปี

text:
ในปี พ.ศ. 2561 นพ.ธนะพงศ์ จินวงษ์ ผู้อำนวยการศูนย์วิชาการเพื่อความปลอดภัยทางถนน ระบุว่า แม้อัตราการเสียชีวิตจากอุบัติเหตุทางถนนของประเทศไทยจะลดลงจากอันดับ 2 ของโลก เหลืออันดับ 9 ของโลก แต่ก็ยังติดอยู่ใน 10 อันดับ โดยลดลงจาก 36.2 ต่อแสนประชากร เหลือ 34 ต่อแสนประชากร หรือลดลงประมาณ 1,000 กว่าคน แต่อัตราการตายจากรถจักรยานยนต์ยังคงเป็นอันดับ 1 ของโลก
เมื่อวันที่ 2 มกราคม พ.ศ. 2560 ได้เกิดอุบัติเหตุรถตู้ชนกับรถกระบะ ที่อำเภอบ้านบึง จังหวัดชลบุรี มีผู้เสียชีวิตในอุบัติเหตุครั้งนั้นมากถึง 25 คนนับเป็นอุบัติเหตุทางถนนร้ายแรงในแง่จำนวนผู้เสียชีวิตมากที่สุด


text: เหตุการณ์รองลงมาได้แก่ เหตุการณ์เกิดในวันที่ 16 ธันวาคม พ.ศ. 2530 รถสิบล้อบรรทุกทราย ชนกับรถโดยสารประจำทางสาย 1067 วิ่งระหว่างแฮปปี้แลนด์ - สถาบันเทคโนโลยีพระจอมเกล้าเจ้าคุณทหารลาดกระบัง (ปัจจุบันคือสาย 143) เหตุเกิดบนถนนร่มเกล้า มีผู้เสียชีวิต 21 รายและ ในวันที่ 30 มีนาคม พ.ศ. 2561 ที่ อำเภอเมืองตาก จังหวัดตาก เกิดอุบัติเหตุรถทัวร์ไฟไหม้ มีผู้เสียชีวิต 21 ราย


text: วันที่ 27 ธันวาคม พ.ศ. 2553 เกิด เหตุการณ์รถตู้สาธารณะถูกชนบนทางยกระดับอุตราภิมุข พ.ศ. 2553 มีผู้เสียชีวิต 9 ราย และ ในวันที่ 21 ตุลาคม พ.ศ. 2561 เกิดอุบัติเหตุรถตู้เสียหลักชนต้นไม้ ที่ อำเภอคลองขลุง มีผู้เสียชีวิต 9 ราย เช่นเดียวกัน


title: รอนดา ราวซีย์

text: รอนดา ราวซีย์ (Ronda Rousey; ) เป็นนักมวยปล้ำอาชีพ, นักแสดง, นักยูโด และนักต่อสู้แบบผสม ชาวอเมริกัน


title: รอนดา ราวซีย์

text: รอนดาเกิดที่เมืองริเวอร์ไซด์, แคลิฟอร์เนีย แม่ของเธอเคยเป็นนักยูโดที่มีชื่อเสียง ดังนั้นเธอจึงได้เป็นนักยูโดตามแม่ เพราะเธอคิดว่ากีฬานี้ทำให้เธอมีความมั่นใจเพิ่มขึ้น เธอได้เริ่มเล่นยูโดเมื่อตอนอายุ 11 และเมื่อเธอมีอายุ 17 ปี เธอได้กลายเป็นนักยูโดที่มีอายุน้อยที่สุดในการแข่งขันโอลิมปิคที่เมืองเอเธนส์ ในปี 2004 ในปีเดียวกัน เธอได้รับเหรียญทองจากการแข่งขันยูโดชิงแชมป์โลกที่เมืองบูดาเบส ในปี 2006 เธอยังคงได้เหรียญทองจาก Birmingham World Cup อีกด้วย


title: รอนดา ราวซีย์

text: รอนดาเลิกเล่นยูโดเมื่อเธออายุ 21 ปี เนื่องจากเธออยากทำงานในหลากหลายอาชีพ ทำให้เธอตัดสินใจที่จะเริ่มเล่นศิลปะป้องกันตัวแบบผสมตอนอายุ 22 ปี รอนดาได้เริ่มชีวิตในวงการด้วยการถ่ายแบบให้กับ ESPN ในปี 2012 เธอได้มีชื่ออยู่อันดับที่ 29 จาก Maxim Hot 100 ในเดือนพฤษภาคม 2013 และหลังจากนั้นไม่นาน ซิลเวสเตอร์ สตอลโลน ได้ประกาศทางทวิตเตอร์ว่า รอนดาจะร่วมเล่นในภาพยนตร์ภาคต่อเรื่อง The Expendables 3 นอกจากนั้นแล้ว ดเวย์น จอห์นสัน ได้ประกาศออกมาอีกว่า รอนดาจะร่วมเล่นใน Fast & Furious 7 เธอยังมีผลงานอีกหลายเรื่องเช่น Athena Project และ Entourage


title: รอนดา ราวซีย์

text: ปี 2018 รอนดาได้เซ็นสัญญาฟูลไทม์เป็นนักมวยปล้ำให้กับสมาคม WWE เปิดตัวขึ้นปล้ำแมตช์แรกในเรสเซิลเมเนีย ครั้งที่ 34 จับคู่กับ Kurt Angle ชนะ Triple H และ Stephanie McMahon ไปได้


title: รอนดา ราวซีย์

text: ในศึก Money in the Bank รอนดาได้มีแมตช์เดี่ยวครั้งแรกโดยชิงแชมป์หญิง Raw กับ Nia Jax เจ้าของแชมป์ แต่ Alexa Bliss เจ้าของกระเป๋าสิทธิ์ Money in the Bank ได้ออกมาก่อกวนระหว่างแมตช์และใช้สิทธิ์กระเป๋าคว้าแชมป์จาก Jax ไปได้


title: รอนดา ราวซีย์

text: วันที่ 5 กรกฎาคม 2018 รอนดาได้เป็นนักสู้หญิงคนแรกที่เข้ารับตำแหน่ง UFC Hall of Fame


title: รอนดา ราวซีย์

text: ในซัมเมอร์สแลม 2018 รอนดาได้เอาชนะอเล็กซา บลิสพร้อมกับคว้าแชมป์หญิง Raw สมัยแรกและยังเป็นแชมป์เส้นแรกในวงการมวยปล้ำอาชีพของเธอ


title: แยกกษัตริย์ศึก

text: แยกกษัตริย์ศึก () เป็นทางแยกหนึ่งในพื้นที่แขวงคลองมหานาคและแขวงวัดเทพศิรินทร์ เขตป้อมปราบศัตรูพ่าย และแขวงรองเมือง เขตปทุมวัน กรุงเทพมหานคร เป็นสี่แยกที่เป็นจุดกันระหว่างถนนพระราม 1, ถนนกรุงเกษม และถนนบำรุงเมือง


title: แยกกษัตริย์ศึก

text: ชื่อทางแยกมาจาก "สะพานกษัตริย์ศึก" ซึ่งเป็นสะพานข้ามคลองผดุงกรุงเกษม ที่อยู่ตรงทางแยกฝั่งถนนพระราม 1 เดิมสะพานนี้มีชื่อที่เรียกกันว่า "สะพานยศเส" ซึ่งเป็นสะพานไม้ ต่อมาสะพานยศเสมีความชำรุด ในปี พ.ศ. 2471 พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้มีการซ่อมแซมใหม่เป็นสะพานคอนกรีตเสริมเหล็ก มีบาทวิถีสองข้าง เช่นเดียวกับสะพานข้ามทางรถไฟ ในเส้นทางรถไฟจากสถานีรถไฟหัวลำโพงทางถนนพระราม 1 ที่อยู่ใกล้เคียงซึ่งใช้ชื่อว่าสะพานกษัตริย์ศึกเช่นเดียวกัน โดยชื่อ "กษัตริย์ศึก" ซึ่งเป็นนามพระราชทาน มีที่มาจากราชทินนามในพระบาทสมเด็จพระพุทธยอดฟ้าจุฬาโลกมหาราช องค์ปฐมกษัตริย์แห่งราชวงศ์จักรี เมื่อครั้งที่ทรงรับราชการและมีบรรดาศักดิ์เป็นสมเด็จเจ้าพระยามหากษัตริย์ศึก และสัมพันธ์กับความหมายของชื่อถนนพระราม 1 ซึ่งหมายถึงรัชกาลที่ 1 และมีการสันนิษฐานว่า เส้นทางสร้างสะพานแห่งนี้เป็นเส้นทางเดินทัพกลับของสมเด็จเจ้าพระยามหากษัตริย์ศึกเมื่อคราวศึกกัมพูชา พระบาทสมเด็จพระปกเกล้าเจ้าอยู่หัวเสด็จฯ ทรงเปิดสะพานวันที่ 6 เมษายน พ.ศ. 2472


title: แยกกษัตริย์ศึก

text: จากที่เดิมสะพานกษัตริย์ศึกเคยใช้ชื่อว่า สะพานยศเส ทำให้ย่านนี้ถูกเรียกกันติดปากว่า "ยศเส" มีซอยต่าง ๆ ที่ใช้ชื่อตามนี้ โดยเป็นแหล่งของร้านอาหารที่มีชื่อเสียงจำนวนมาก เช่น ราดหน้า, สุกี้ ที่ได้รับการแนะนำเป็นบิบกูร์มองด์จากมิชลินไกด์ด้วย


title: แยกกษัตริย์ศึก

text: นอกจากนี้แล้วในปี พ.ศ. 2450 ที่นี่ยังเป็นจุดแรกที่มีการให้บริการรถโดยสารประจำทาง หรือรถเมล์ เป็นครั้งแรกในประเทศไทย โดยนายเลิศ เศรษฐบุตร โดยวิ่งจากสะพานยศเสไปจนถึงประตูน้ำสระปทุม (บริเวณแยกประตูน้ำในปัจจุบัน) แต่ในครั้งนั้นยังไม่ได้ใช้รถยนต์ หากแต่ใช้รถม้า จึงยังไม่ค่อยประสบความสำเร็จนัก


title: อายส์โอเพน (เพลง)

text: "อายส์โอเพน" () เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มเพลงประกอบภาพยนตร์ "" แต่ไม่ได้ปรากฏในภาพยนตร์ เพลงผลิตโดยสวิฟต์และนาธาน แชปแมน เป็นซิงเกิลนำจากอัลบั้มและถูกส่งไปตามคลื่นวิทยุในวันที่ 27 มีนาคม ค.ศ. 2012 มิวสิกวิดีโอเป็นแอนิเมชันกับเนื้อเพลง ออกเผยแพร่ทางวีโวในเดือนพฤษภาคม ค.ศ. 2012


title: มิสแกรนด์สระบุรี

text:
มิสแกรนด์สระบุรี () เป็นการประกวดนางงามของจังหวัดสระบุรี จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการประกวดโดย ธธนา คชพันธ์ การประกวดมิสแกรนด์สระบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สระบุรี คนปัจจุบัน คือ จุติณัฏฐ์ ภู่ระหงษ์ ได้รับตำแหน่งเมื่อวันที่ 3 มีนาคม พ.ศ. 2561 ซึ่งจัดขึ้น ณ มิลา การ์เด้นท์ รีสอร์ท สระบุรี
2018: ชุด อัปสรธรรมมาภรณ์ เมื่อกล่าวถึงจังหวัดสระบุรี ผู้คนย่อมนึกถึงรอยพระพุทธบาท หากผู้ใดได้ถวายสักการะบูชา เปรียบเสมือนการได้สักการะบูชารอยพระพุทธบาทขององค์สมเด็กพระสัมมาสัมพุทธเจ้า โทนสีของชุดเลือกใช้สีขาวแทนความบริสุทธิ์ประกายสีเงินของเครื่องประดับ เปรียบดังประกายแห่งความดี แก่ผู้พบเห็น สมเป็นเทพธิดาผู้งดงามอยู่บนสรวงสวรรค์


title: มิสแกรนด์สระบุรี

text: 2017: ชุด สุวรรณหังสะ ได้รับแรงบันดาลใจสร้างสรรค์จาก หงส์ ตามคติความเชื่อในสมัยพุทธกาล สมเด็จพระพุทธองค์เคยเสวยพระชาติเป็นพญาหงส์ทอง ทางพระพุทธศาสนาจึงถือเป็นหนึ่งในมงคล 108 อันปรากฏใน รอยพระพุทธบาท จ.สระบุรี เรียกว่า หงส์ราชา หงส์เป็นเทพพาหนะของพระพรหม หังสะ มีความหมายว่า ลมหายใจเข้าออกของการมีชีวิตที่พระพรหมประทานชีวิตมาให้เราในทางศิลปะ


title: มิสแกรนด์สระบุรี

text: 2016: ชุด วีรอัปสร ได้แรงบันดาลใจสร้างสรรค์จากคำว่าวีรสตรีผสมกับคำว่าอัปสร หมายถึงสตรีที่มีความงามและความเข็มแข็งในตัว เช่นคำโบราณที่ว่า ดาบก็แกว่าง เปลก็ไกว คือผู้หญิงในสมัยก่อนเมือยามไม่มีศึกสงครามก็ทำหน้าที่แม่บ้านที่ดีเลี้ยงดูลูกหลาน กิจการงานบ้านงานเรือน แต่เมื่อยามรบก็แกว่างดาบออกสู้เคียงบ่าเคียงไหล่กับผู้ชาย


title: อยู่ดี ๆ ก็

text: "อยู่ดีๆก็..." เป็นซิงเกิลของ WONDERFRAME ร่วมกับ YOUNGOHM ในปี พ.ศ. 2560 ประพันธ์เนื้อร้อง-แต่งทำนองโดย WONDERFRAME ร่วมกับ YOUNGOHM และเรียบเรียงโดย ธันวา เกตุสุวรรณ ออกจำหน่ายครั้งแรกในวันที่ 1 ธันวาคม พ.ศ. 2560


title: อยู่ดี ๆ ก็

text: เนื้อหาของเพลงพูดถึง การบอกเล่าอารมณ์ของความเซ็งและสับสน ในความสัมพันธ์ที่ไม่แน่นอน จะรักจะเลิกก็ไม่รู้ อยู่ดีๆก็หายไลน์ไม่ตอบ


title: อยู่ดี ๆ ก็

text: เพลง "อยู่ดีๆก็..." ติดอันดับสูงสุดที่ 1 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 5 กุมภาพันธ์ พ.ศ. 2561 และติดอันดับสูงสุดที่ 10 จากการจัดอันดับของ Joox ในชาร์ต จูกซ์ท็อป 100 ชาร์ต ประจำวันที่ 12 กุมภาพันธ์ พ.ศ. 2561


title: ฟร็องแซ็งโฟ (ช่องโทรทัศน์)

text: ฟร็องแซ็งโฟ () เป็นช่องข่าวโทรทัศน์ที่มีรัฐบาลฝรั่งเศส เป็นเจ้าของ โดยการร่วมทุนของฟร็องส์เตเลวีซียง, ราดีโยฟร็องส์, ฟร็องส์เมดียามงด์ (ร่วมกับฟร็องส์แว็งต์-กัทร์) และสถาบันโสตทัศนูปโภคแห่งชาติฝรั่งเศส


title: ฟร็องแซ็งโฟ (ช่องโทรทัศน์)

text: ฟร็องแซ็งโฟได้ทดลองออกอากาศผ่านระบบออนไลน์เมื่อวันที่ 31 สิงหาคม พ.ศ. 2559 ก่อนที่จะเริิ่มออกอากาศผ่านโทรทัศน์ภาคพื้นดินระบบดิจิทัลและโทรทัศน์เคเบิลในวันที่ 1 กันยายน ปีเดียวกัน เวลา 20:00 น.


title: ฟร็องแซ็งโฟ (ช่องโทรทัศน์)

text: โดยฟร็องแซ็งโฟ ออกอากาศรายการสดตั้งแต่เวลา 06:00–24:00 น. โดยมีรายการข่าวทุกชั่วโมงช่วงละ 12 นาที และมีสรุปข่าวทุก ๆ 20, 40 และ 50 นาทีของชั่วโมง นอกจากนี้ยังมีการนำรายการวิทยุจากสถานีวิทยุฟร็องแซ็งโฟมาออกอากาศคู่ขนานผ่านโทรทัศน์ ส่วนเวลา 24:00–06:00 น. จะรับสัญญาณรายการจากฟร็องส์แว็งต์-กัทร์ ภาคภาษาฝรั่งเศส


title: จังหวัดนูเวบาเอซีฮา

text: จังหวัดนูเวบาเอซีฮา (ตากาล็อก: Lalawigan ng Nueva Ecija; อีโลกาโน: Probinsia ti Nueva Ecija; กาปัมปางัน: Lalawigan ning Nueva Ecija; ปังกาซีนัน: Luyag na Nueva Ecija) () (: 034900000; ) เป็นจังหวัดที่ไม่มีทางออกสู่ทะเล ตั้งอยู่ในเขตกิตนางลูโซน ประเทศฟิลิปปินส์ เมืองหลักคือปาลายัน อาณาเขตติดต่อกับจังหวัดบูลาคัน, ปัมปังกา, ตาร์ลัก, ปังกาซีนัน, นูเวบาบิซคายา และเอาโรรา โดยจังหวัดนูเวบาเอซีฮามีแหล่งปลูกข้าวที่ใหญ่ที่สุดในประเทศ จึงได้รับสมญาว่า "ชามข้าวแห่งฟิลิปปินส์"


title: จังหวัดปัมปังกา

text:
จังหวัดปัมปังกา (กาปัมปางัน: Lalawigan ning Pampanga; ) เป็นจังหวัดในเขตกิตนางลูโซน ประเทศฟิลิปปินส์ ตั้งอยู่บนชายฝั่งทางตอนเหนือของอ่าวมะนิลา ปัมปังกามีอาณาเขตติดต่อกับจังหวัดตาร์ลักทางทิศเหนือ, จังหวัดตาร์ลักทาง
ทิศตะวันออกเฉียงเหนือ, จังหวัดบูลาคันทางทิศตะวันออก, อ่าวมะนิลาทางทิศใต้, จังหวัดบาตาอันทางทิศตะวันตกเฉียงใต้ และจังหวัดซัมบาเลสทางทิศตะวันตก มีเมืองหลักคือ ซันเฟร์นันโด และมีนครอิสระคือ แอนเจลิส


title: จังหวัดปัมปังกา

text: จังหวัดปัมปังกา มีท่าอากาศยานนานาชาติคลาร์ก ซึ่งอยู่ในเขตเมืองท่าปลอดภาษีคลาร์ก ห่างจากเมืองหลักของจังหวัดไปทางทิศเหนือ จังหวัดนี้ยังเป็นที่ตั้งของฐานทัพกองทัพอากาศฟิลิปปิน 2 แห่ง ได้แก่ ฐานทัพอากาศบาซา และฐานทัพอากาศคลาร์ก ในปี ค.ศ. 2015 จังหวัดปัมปังกามีประชากรประมาณ 2,198,110 คน แต่ผู้มีสิทธิ์เลือกตั้งมีประมาณ 1,079,532 คน


title: ณ ที่นั่นเรารักกัน

text: ณ ที่นั่นเรารักกัน () เป็นภาพยนตร์อเมริกันแนวรัก ตลก-ชีวิต ในปี ค.ศ. 2016 เขียนบทและกำกับโดย วูดดี อัลเลน นำแสดงโดย เจสซี ไอเซนเบิร์ก, คริสเตน สจ๊วต, สตีฟ คาเรล, เบลก ไลฟ์ลี, พาร์กเกอร์ โพซี, จีนนี เบอร์ลิน, คอรีย์ สโตลล์ และเคน สตอตต์ เป็นเรื่องเกี่ยวกับชายหนุ่มผู้ย้ายไปอยู่ที่ฮอลลีวูดในคริสต์ทศวรรษ 1930 แต่เขาตกหลุมรักกับเลขาส่วนตัวของลุงซึ่งเป็นผู้จัดการดารา


title: ณ ที่นั่นเรารักกัน

text: "ณ ที่นั่นเรารักกัน" ฉายรอบปฐมทัศน์เมื่อวันที่ 11 พฤษภาคม ค.ศ. 2016 ที่เทศกาลภาพยนตร์กาน และออกฉายอย่างเป็นทางการในสหรัฐตั้งแต่วันที่ 15 กรกฎาคม ค.ศ. 2016 โดยแอมะซอนสตูดิโอส์และไลออนส์เกต ภาพยนตร์ได้รับเสียงวิจารณ์ในเชิงบวกและทำรายได้รวม 43 ล้านดอลลาร์สหรัฐ


title: เจ้าหญิงชาร์ลอตต์ ดัชเชสแห่งวาเลนตินัว

text:
เจ้าหญิงชาลอตต์ ดัชเชสแห่งวาเลนตินัว ()
เจ้าหญิงชาลอตต์ ดัชเชสแห่งวาเลนตินัว ประสูติเมื่อวันที่ 30 กันยายน พ.ศ. 2441 เป็นพระราชธิดานอกสมรสเพียงพระองค์เดียวใน เจ้าชายหลุยส์ที่ 2 องค์อธิปัตย์แห่งโมนาโก ประสูติแด่พระวรชายานอกสมรส มารี จูเลียตา ลูเวต แม้พระองค์จะประสูติจากพระวรชายานอกสมรส แต่ด้วยเป็นสายพระโลหิตเพียงพระองค์เดียวในเจ้าชายองค์อธิปัตย์ พระองค์จึงได้รับการสันนิฐานว่าจะได้ครองบัลลังก์โมนาโก แต่อย่างไรก็ตามรัฐสภาของโมนาโก ก็ไม่ได้อนุญาตให้เจ้าหญิงชาร์ลอตต์ขึ้นครองราชย์ได้ ด้วยทั้งหมดนี้ ความหวังในราชบัลลังก์โมนาโก จึงตกไปเป็นของเจ้าชายแรนีเย พระโอรสของพระองค์ ซึ่งจะได้ทรงราชย์เป็นเจ้าชายอธิปัตย์องค์ต่อไป


title: เจ้าหญิงชาร์ลอตต์ ดัชเชสแห่งวาเลนตินัว

text: แต่ในอีกแง่มุมหนึ่งของสาธารณชน ทางราชวงศ์กรีมัลดีของโมนาโก ก็ไม่เคยมีเจ้าองค์อธิปัตย์ของราชวงศ์ที่เป็นสตรี ซึ่งตามโบราณกาลกล่าวไว้ว่า หากเจ้าพระประมุขแห่งโมนาโก มีราชบุตรเป็นสตรี ก็จะไม่มีสิทธิ์ในการครองราชย์ แต่จงยกบัลลังก์ให้กับพระอนุชาขององค์ประมุขพระองค์นั้น


title: เจ้าหญิงชาร์ลอตต์ ดัชเชสแห่งวาเลนตินัว

text: ด้วยเหตุผลดังกล่าวที่ประสูติแด่พระวรชายานอกสมรสนั้น พระองคืถูกกังขาในการครองบัลลังก์ถัดจากพระราชบิดา จากรัฐสภาโมนาโก เจ้าชายหลุยส์ พระราชบิดาทรงยืนยันในการมีสิทธิของพระราชธิดา จนในที่สุด พระองค์ได้รับการยอมรับในโมนาโก และได้รับการสถนาปนาที่ ดัชเชสแห่งวาเลนตินัว


title: เจ้าหญิงชาร์ลอตต์ ดัชเชสแห่งวาเลนตินัว

text: พระองค์ทรงเษกสมรสกับ เจ้าชายปีแยร์ ดยุกแห่งวาเลนตินัว เมื่อวันที่ 18 มีนาคมตามศาสนา และวันที่ 19 มีนาตม พ.ศ. 2463 เป็นพระราชพิธีตามพระราชอัธยาศัย โดยเจ้าชายหลุยส์ ทรงพระกรุณาโปรดเกล้าโปรดกระหม่อมพระราชทานพระอิสริยยศให้พระชามาดา (ลูกเขย) เป็น เจ้าชายแห่งโมนาโก ดยุกแห่งวาเลนตินัว และเป็นพระราชวงศ์กรีมัลดี ทั้ง 2 มีพระราชบุตรดังนี้


title: เจ้าหญิงชาร์ลอตต์ ดัชเชสแห่งวาเลนตินัว

text: โดยชีวิตเษกสมรสของทั้ง 2 ไม่ได้มีความสุขเลย โดยพระสวามีได้ไปพบรักใหม่กับพยาบาลชาวอิตาลี ทั้ง 2 ทรงหย่าเมื่อวันที่ 18 กุมภาพันธ์ พ.ศ. 2476 ซึ่งบางแห่งเล่ากันว่า เป็นเพราะพระราชประสงค์ของเจ้าชายหลุยส์ที่ 2 ที่ทรงมีข้อแม้ว่าหากทรงหย่า ก็จะไม่ปลดออกจากพระอิสริยยศ เจ้าชายปีแยร์จึงทรงยอม


title: เจ้าหญิงชาร์ลอตต์ ดัชเชสแห่งวาเลนตินัว

text:
เจ้าชายหลุยส์ พระราชบิดา ทรงมีพระราชประสงค์ว่า
เจ้าหญิงชาลอตต์ สิ้นพระชนม์เมื่อวันที่ 15 พฤศจิกายน พ.ศ. 2520 สิริพระชันษา 79 ชันษา


title: สะพานวิศุกรรมนฤมาณ

text: สะพานวิศุกรรมนฤมาณ หรือ สะพานวิศสุกรรมนฤมาณ [ชื่อที่สะกดตามป้ายชื่อบนสะพาน] สะพานข้ามคลองผดุงกรุงเกษมแห่งหนึ่ง ตั้งอยู่ในพื้นที่แขวงบางขุนพรหม เขตพระนคร และแขวงดุสิต เขตดุสิต กรุงเทพมหานคร เป็นสะพานเชื่อมระหว่างถนนนครราชสีมาและถนนประชาธิปไตย สะพานวิศุกรรมนฤมาณเป็นหนึ่งในห้าสะพานข้ามคลองผดุงกรุงเกษม ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น และได้ชื่อที่คล้องจองกัน คือ สะพานเทเวศรนฤมิตร, สะพานวิศุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ โดยพระราชเลขานุการซึ่งเชี่ยวชาญภาษามคธ มีความหมายโดยรวมว่า "สะพานที่เทพยดาทรงสร้าง" ซึ่งในส่วนของสะพานวิศุกรรมนฤมาณนั้นมีความหมายว่า "สะพานที่พระวิสสุกรรมทรงสร้าง"


title: สะพานวิศุกรรมนฤมาณ

text: สะพานวิศุกรรมนฤมาณ เดิมเป็นสะพานโครงเหล็กพื้นไม้ มีราวสะพานเป็นรูปกรงเหล็กหล่อ ต่อมาได้มีการปรับปรุงใหม่เป็นสะพานคอนกรีตเสริมเหล็กขนาดกว้างกว่าเดิม ลักษณะราวสะพานเป็นรูปกรงคอนกรีตโปร่ง มีโค้งออกด้านข้าง ได้รับการบูรณะในปี พ.ศ. 2510


title: สะพานนริศดำรัส

text: สะพานนริศดำรัส หรือที่นิยมเรียกกันว่า สะพานดำ เป็นสะพานแห่งหนึ่งในพื้นที่กรุงเทพมหานคร เป็นสะพานข้ามคลองมหานาค ตั้งอยู่ในแขวงคลองมหานาค และแขวงบ้านบาตร เขตป้อมปราบศัตรูพ่าย บนถนนจักรพรรดิพงษ์ ใกล้เคียงกับวัดสระเกศราชวรมหาวิหารและโรงเรียนวัดสระเกศ


title: สะพานนริศดำรัส

text: สะพานนริศดำรัส สร้างขึ้นเมื่อปี พ.ศ. 2442 ในรัชสมัยพระบาทสมเด็จพระจุลจอมเกล้าเจ้าอยู่หัว พร้อมกับสะพานอาวาศวิจิตร ข้ามคลองวัดสระเกศ และสะพานโสมนัศนาคารา ข้ามคลองวัดโสมนัส และได้รับชื่อพระราชทานเมื่อวันที่ 6 กรกฎาคม พ.ศ. 2443 ซึ่งสะพานทั้งสามนี้มีชื่อคล้องจองกัน โดยสะพานนริศดำรัส ทรงพระราชทานนามเพื่อเป็นเกียรติแก่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สมเด็จพระอนุชา และเสด็จพระราชดำเนินไปทรงเปิดสะพานเมื่อวันที่ 15 พฤศจิกายน พ.ศ. 2443 พร้อมกับสะพานและถนนอื่น ๆ อีกหลายแห่ง เช่น สะพานเทวกรรมรังรักษ์, สะพานเฉลิมวัง 47, ถนนจักรพรรดิพงษ์, ถนนอุณากรรณ เป็นต้น


title: สะพานนริศดำรัส

text: สะพานนริศดำรัส ได้รับการบูรณะเมื่อปี พ.ศ. 2513 และจารึกชื่อสะพานใหม่เป็น "สะพานนริศดำรัส" จากเดิมที่เคยจารึกว่า "สะพานนริศรดำรัส"


title: มิสแกรนด์เพชรบุรี

text: มิสแกรนด์เพชรบุรี () เป็นการประกวดนางงามของจังหวัดเพชรบุรี จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย ผู้อำนวยการกองประกวดมิสแกรนด์เพชรบุรี การประกวดมิสแกรนด์เพชรบุรี มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์โดยผู้ดำรงตำแหน่งมิสแกรนด์เพชรบุรี คนปัจจุบัน คือ มีนณิชา เล้าอรุณ เมื่อวันที่ 22 เมษายน พ.ศ. 2561 ณ โรงแรมเดอะรอยัล ไดมอนด์ เพชรบุรี


title: มิสแกรนด์เพชรบุรี

text: 2018: ชุดวัชรสุวรรณาโสตาธรรมะกัลยาณี มีความหมายว่าเทวีที่มีกายขาวดุจเพชร มีรัศมีอันเรืองรองดั่งทองคำ ยืนสดับพระธรรมคำสอนของพระสรรพพัญญูพุทธเจ้าอยู่เป็นนิจ. โดยชุดนี้ได้รับแรงบันดาลใจจากจิตรกรรมทวารบาลของวัดใหญ่สุวรรณาราม ที่เป็นรูปเทวสตรียืนพนมมือยอกรถวายอัญชุลีแต่พระศาสดาตถาคต โดยทวารบาลคู่นี้ เป็นจิตรกรรมสมัยอยุธยาตอนปลาย โดยเป็นมรดกของปู่ย่าตาทวดทิ้งไว้ให้ลูกหลานชาวเพชรบุรีได้ภูมิใจ


title: มิสแกรนด์เพชรบุรี

text: 2017: ชุดสมณคีรีศรีสมุทร ได้รับแรงบันดาลใจจากเขาวัง หรือพระนครคีรี เป็นสัญลักษณ์คู่บ้านคู่เมืองของชาวเพชรบุรี เปรียบเสมือนสวรรค์เด่นสง่าอยู่เขาทั้ง 3 ยอด ศีรษะ ที่เปรียบเสมือนดั่งสวรรค์ชั้นฟ้า ตัวชุด ตกแต่งด้วยลวดลายอันวิจิตรงดงามตระการตาที่สะท้อนให้เห็นถึงความเจริญรุ่งเรืองของศิลปะ สไบด้านหลังเปรียบเสมือนผืนฟ้าลงสู่พระสุธาแห่งมหาสมุทรด้วยสีของไพลิน บ่งบอกถึงสัจจธรรมอันดีงาม


title: มิสแกรนด์เพชรบุรี

text: 2016: ชุดเดอะ เลเจนท์ ออฟ สยาม ควีน ได้แรงบันดาลใจสร้างสรรค์จากกษัตริยาของไทยตั้งแต่สมัยโบราณกาลที่ได้ช่วยกันปกป้องรักษาผืนแผ่นดินของไทยให้คงอยู่มาจวบจนถึงปัจจุบัน ชุดนี้ได้ถูกใช้เป็นชุดประจำชาติบนเวที มิสทัวริซึมควีนออฟเดอะเยียร์


title: แคว้นมิโนะ

text: แคว้นมิโนะ () หนึ่งในอดีตแคว้นศักดินาของญี่ปุ่นปัจจุบันคือทางตอนใต้ของจังหวัดกิฟุ ซึ่งบางครั้งเรียก โนชู () แคว้นมิโนะมีพรมแดนติดกับ แคว้นเอจิเซ็ง แคว้นฮิดะ แคว้นอิเซะ แคว้นมิกาวะ แคว้นโอมิ แคว้นโอวาริ และแคว้นชินาโนะ ซึ่งเมืองเอกของแคว้นมิโนะคือกิฟุ อันเป็นที่ตั้งของปราสาทอินาบายามะหรือปราสาทกิฟุในปัจจุบัน


title: แคว้นมิโนะ

text: ระหว่างยุคคามากูระและยุคมูโรมาจิ แคว้นมิโนะถูกปกครองโดยตระกูลโทกิ ในภายหลังพอมาถึงยุคอาซูจิ–โมโมยามะ ตกอยู่ภายใต้การปกครองของโอดะ โนบูนางะ เมื่อโนบูนางะเสียชีวิตใน ค.ศ. 1582 แคว้นมิโนะได้ตกอยู่ภายใต้การปกครองของโทโยโตมิ ฮิเดโยชิ


title: แคว้นมิโนะ

text: ยุทธการที่เซกิงาฮาระ ที่เกิดขึ้นเมื่อเดือนตุลาคม ค.ศ. 1600 เกิดขึ้นในทุ่งหญ้าทางตะวันตกของกิฟุซึ่งอยู่ใกล้ภูเขาที่เป็นเส้นแบ่งระหว่างภูมิภาคชูบุและภูมิภาคคิงกิ


title: แยกตึกชัย

text: แยกตึกชัย () ทางแยกหนึ่งในพื้นที่แขวงทุ่งพญาไท เขตราชเวที กรุงเทพมหานคร เป็นสี่แยกที่เป็นจุดระหว่างถนนราชวิถีกับถนนพระราม 6 โดยมีทางพิเศษศรีรัชผ่านอยู่ด้านบน


title: แยกตึกชัย

text: ชื่อ "ตึกชัย" นั้นมาจากชื่อของตึกแห่งหนึ่งของสถานสงเคราะห์เด็กหญิงบ้านราชวิถี หรือบ้านราชวิถี ที่ตั้งอยู่ใกล้บริเวณแยก มีชื่อว่า "ตึกชัย" ซึ่งมีชื่อมาจากอนุสาวรีย์ชัยสมรภูมิที่อยู่ใกล้เคียง เนื่องด้วยตึกชัยตั้งอยู่ในที่โล่งและกว้างขวาง มองเห็นได้ชัดเจน ผู้คนจึงนิยมเรียกชื่อทางแยกนี้ว่า แยกตึกชัย ตราบจนปัจจุบัน


title: ฟุตบอลลีกคัพ 2000 นัดชิงชนะเลิศ

text: ฟุตบอลลีกคัพ 2000 นัดชิงชนะเลิศ เป็นการแข่งขันระหว่างเลสเตอร์ซิตี ซึ่งเข้าชิงเป็นครั้งที่ 3 ในรอบ 4 ปี กับแทรนเมียร์โรเวอส์ สโมสรจากเฟิสต์ดิวิชัน แข่งขันที่สนามกีฬาเวมบลีย์ เมื่อวันที่ 27 กุมภาพันธ์ ค.ศ. 2000 และเลสเตอร์ซิตีกลายเป็นสโมสรสุดท้ายที่ชนะเลิศ ณ สนามกีฬาเวมบลีย์เดิม


title: วัดฮนโน

text: วัดฮนโน () วัดในพระพุทธศาสนานิกายนิจิเร็ง ซึ่งเป็นนิกายย่อยของนิกายมหายาน ตั้งอยู่ในเมืองเกียวโต


title: วัดฮนโน

text: วัดฮนโนเป็นที่รู้จักจากเหตุการณ์ที่เรียกว่าการล้อมฮนโนจิหรือกบฏวัดฮนโนเนื่องจากโอดะ โนบูนางะ ขุนศึกผู้ทรงอำนาจและอิทธิพลแห่งยุคอาซูจิ–โมโมยามะได้มาพำนักที่นี่ก่อนจะถูกโจมตีจากทางฝั่งตะวันตกในช่วงเช้ามืดของวันที่ 21 มิถุนายน ค.ศ. 1582 โดยกองทัพกบฏภายใต้การนำของอาเกจิ มิตสึฮิเดะหนึ่งในขุนพลของโนบูนางะได้เข้าล้อมและจุดไฟเผาวัด ทำให้โนบูนางะไม่มีทางออก จึงตัดสินใจกระทำเซ็ปปูกุในกองเพลิง ขณะที่ขุนพลคู่ใจของโนบูนางะคือโมริ รัมมารุพร้อมพี่ชายถูกสังหาร ต่อมาได้มีการสร้างวัดฮนโนขึ้นมาใหม่แต่ได้ย้ายมาสร้างในที่ปัจจุบันซึ่งอยู่ไม่ไกลจากที่เดิม


title: ชวาทซ์วัลท์-ชตาดีอ็อน

text: ชวาทซ์วัลท์-ชตาดีอ็อน () เป็นสนามฟุตบอลที่เมืองไฟรบวร์คอิมไบรส์เกา รัฐบาเดิน-เวือร์ทเทิมแบร์ค ประเทศเยอรมนี และเป็นสนามเหย้าของสโมสรฟุตบอลเอ็สเซ ไฟรบวร์ค มีความจุ 24,000 ที่นั่ง ก่อสร้างในปี ค.ศ. 1953 ชื่อเดิมของสนามคือ "ไดรซัมชตาดีอ็อน" (Dreisamstadion) เพราะตั้งอยู่ใกล้กับแม่น้ำไดรซัม


title: ชวาทซ์วัลท์-ชตาดีอ็อน

text: ในเดือนมิถุนายน ค.ศ. 2004 ได้เปลี่ยนชื่อเป็น "Badenova-Stadion", "Mage Solar Stadion" และ "ชตาดีอ็อนอันแดร์ชวาทซ์วัลท์ชตราเซอ" ตามลำดับ แต่ในปัจจุบัน สนามแห่งนี้มีชื่อว่า "ชวาทซ์วัลท์-ชตาดีอ็อน" ตามชื่อผู้สนับสนุนทีมชาติรุ่นอายุไม่เกิน 21 ปี:


title: ชวาทซ์วัลท์-ชตาดีอ็อน

text: อื่น ๆ:


title: ยุทธการที่ยามาซากิ

text: ยุทธการที่ยามาซากิ () สงครามการรบที่เกิดขึ้นเมื่อวันที่ 2 กรกฎาคม ค.ศ. 1582 ที่ ยามาซากิ ประเทศญี่ปุ่นที่ปัจจุบันตั้งอยู่ในเขตจังหวัดเกียวโต การรบครั้งนี้บางครั้งเรียก ยุทธการที่เขาเท็นโน ()


title: ยุทธการที่ยามาซากิ

text: ในการล้อมฮนโนจิ อาเกจิ มิตสึฮิเดะขุนพลข้ารับใช้ของโอดะ โนบูนางะเข้าโจมตีโนบูนางะที่กำลังพำนักอยู่ที่วัดฮนโน และบีบให้โนบูนางะกระทำเซ็ปปูกุ และมิตสึฮิเดะได้ขึ้นมามีอำนาจแทนโนบูนางะโดยมีเขตอำนาจรอบเขตนครหลวงเกียวโต สิบสามวันต่อมาฮิเดโยชิที่เพิ่งเสร็จศึกจากการล้อมทากามัตสึทราบข่าวดังกล่าวจากการจับม้าเร็วของมิตสึฮิเดะที่กำลังไปส่งจดหมายให้ตระกูลโมริ เพื่อขอเป็นพันธมิตรช่วยโจมตีฮิเดโยชิ เขาจึงรีบเดินทางกลับและปะทะกับมิตสึฮิเดะที่ยามาซากิและสังหารมิตสึฮิเดะที่กำลังหนีกลับไปยังปราสาทของตนได้สำเร็จ ทำให้ฮิเดโยชิสามารถแก้แค้นให้กับโนบูนางะและได้ก้าวขึ้นมาปกครองญี่ปุ่น


title: มูซา ซีซอโก

text: มูซา ซีซอโก (เกิดวันที่ 16 สิงหาคม ค.ศ. 1989) เป็นนักฟุตบอลอาชีพชาวฝรั่งเศส ปัจจุบันลงเล่นให้กับสโมสรฟุตบอลทอตนัมฮอตสเปอร์ และฟุตบอลทีมชาติฝรั่งเศส เขาลงเล่นในตำแหน่งกองกลาง ทั้งกองกลางตัวรับ, กองกลางตัวรุก และปีกขวา ซีซอโกได้รับการบรรยายว่าเป็นกองกลางที่สูง ใหญ่ และแข็งแรง


title: มูซา ซีซอโก

text: เขาเริ่มต้นฟุตบอลอาชีพกับสโมสรเยาวชนในแคว้นอีล-เดอ-ฟร็องส์ อย่าง Espérance Aulnay และเอเอส เรดสตาร์ 93 ในปี ค.ศ. 2002 เขาย้ายไปเข้าร่วมสโมสรอาชีพอย่างตูลูส และใช้เวลาลงเล่น 4 ปีกับชุดเยาวชน จนกระทั่งได้ลงเล่นชุดใหญ่ในฤดูกาล 2007–08 เขายังได้เข้าร่วมแข่งขันยูฟ่าแชมเปียนส์ลีกเป็นครั้งแรกอีกด้วย ในฤดูกาลถัดมา เขาได้รับการเสนอชื่อเข้าชิงรางวัลเนื่องจากผลงานส่วนตัวอันโดดเด่น และช่วยให้ต้นสังกัดของเขาผ่านรอบคัดเลือกยูฟ่ายูโรปาลีก


title: มูซา ซีซอโก

text: ซีซอโกเคยลงเล่นในทีมชาติชุดเยาวชนทุกรุ่นอายุ ในเดือนสิงหาคม ค.ศ. 2009 เขามีชื่อติดทีมชาติฝรั่งเศสชุดใหญ่เป็นครั้งแรก และได้ลงเล่นนัดแรกในฟุตบอลโลก 2010 รอบคัดเลือก นัดพบกับหมู่เกาะแฟโร และในอีกสี่วันถัดมา เขาลงเล่นตัวจริงนัดแรก พบกับออสเตรีย


title: อ็องรี แบร์กซอน

text: อ็องรี ลุย แบร์กซอน(ฝรั่งเศษ: Henri-Louis Bergson, [bɛʁksɔn], 18 ต.ค. 1859 - 4 ม.ค. 1941) เป็นนักปรัชญาชาวฝรั่งเศส เกิดที่ปารีส


title: มิตรภาพ

text: มิตรภาพเป็นความสัมพันธ์ความชอบซึ่งกันระหว่างสิ่งมีชีวิต มิตรภาพเป็นพันธะระหว่างบุคคลรูปแบบที่แข็งแรงกว่าการรวมกลุ่ม


title: มิตรภาพ

text: แม้มีมิตรภาพอยู่หลายรูปแบบซึ่งแตกต่างกันไปในแต่ละที่ แต่ลักษณะแน่นอนบางอย่างปรากฏในพันธะดังกล่าวหลายชนิด อย่างเช่น ความชอบ ความเมตตา ความรัก คุณธรรม ความเห็นอกเห็นใจ ความซื่อสัตย์ ปรัตถนิยม ความภักดี ความเข้าใจและเห็นอกเห็นใจซึ่งกัน ความชอบให้อีกคนอยู่ด้วย ความเชื่อใจ และความสามารถเป็นตัวของตัวเอง การแสดงความรู้สึกของคนหนึ่งต่อผู้อื่น และทำพลาดได้โดยไม่ต้องกลัวมิตรพิพากษา


title: ยาคอบ ฟอน อึกซ์คึล

text: ยาคอบ โยฮัน บารอน ฟอน อึกซ์คึล(Jakob Johann Baron von Uexküll, 8 ก.ย. 1864 - 25 ก.ค. 1944) เป็นนักชีววิทยาและนักปรัชญาชาวเยอรมันเชื้อสายเอสโตเนีย


title: โกซูดาร์สตเวนนายากรานิตซา

text: โกซูดาร์สตเวนนายากรานิตซา () เป็นภาพยนตร์โทรทัศน์อิงประวัติศาสตร์ของสหภาพโซเวียตซึ่งผลิตโดยสตูดิโอภาพยนตร์เบลารุสฟิล์ม มีเนื้อเรืองเกี่ยวกับวิวัฒนาการของกองกำลังพิทักษ์ชายแดนโซเวียต จากระหว่างปี ค.ศ. 1917 ถึงปลายทศวรรษที่ 1980 ซึ่งวางกำลังในพรมแดนของสหภาพโซเวียตจากชายแดนตะวันออกไกลไปจนถึงชายแดนด้านตะวันตก


title: โกซูดาร์สตเวนนายากรานิตซา

text: "โกซูดาร์สตเวนนายากรานิตซา" ได้รับรางวัลจากคณะกรรมการความมั่นคงแห่งรัฐ ของสหภาพโซเวียต ในปี 1981 และได้รับรางวัล USSR State Prize ในปี 1989


title: ที่ลุ่มชื้นแฉะ

text: ที่ลุ่มชื้นแฉะ () เป็นพื้นที่ชุ่มน้ำที่มีไม้ล้มลุกขึ้นอยู่มากกว่าไม้เนื้อแข็ง มักพบที่ลุ่มชนิดนี้บริเวณริมทะเลสาบและลำธารต่าง ๆ โดยเป็นเขตเปลี่ยนผ่านระหว่างระบบนิเวศทางน้ำกับระบบนิเวศบนบก ที่ลุ่มชื้นแฉะโดยทั่วไปมีพืชตระกูลหญ้า ขนาก หรือกกขึ้นปกคลุม หากมีไม้เนื้อแข็งปรากฏอยู่ก็มักจะเป็นไม้พุ่มเตี้ย ลักษณะพืชพรรณเช่นนี้เป็นตัวจำแนกที่ลุ่มชื้นแฉะให้แตกต่างจากพื้นที่ชุ่มน้ำชนิดอื่น ๆ เช่น ที่ลุ่มน้ำขังซึ่งมีต้นไม้ขนาดกลางและใหญ่ขึ้นปกคลุม หรือไมร์ซึ่งมีการทับถมสะสมของซากพืชและมีสภาพเป็นกรด เป็นต้น


title: ที่ลุ่มน้ำขัง

text: ที่ลุ่มน้ำขัง () เป็นพื้นที่ชุ่มน้ำที่มีไม้เนื้อแข็งขึ้นปกคลุม ที่ลุ่มน้ำขังหลายแห่งเกิดอยู่ตามลำน้ำสายใหญ่และขึ้นอยู่กับระดับน้ำที่ขึ้นลงตามธรรมชาติอย่างยิ่ง ในขณะที่ที่ลุ่มน้ำขังแห่งอื่น ๆ เกิดขึ้นริมฝั่งทะเลสาบขนาดใหญ่ ที่ลุ่มน้ำขังบางแห่งมีแผ่นดินแห้งที่ยกระดับขึ้นมาซึ่งถูกปกคลุมด้วยพืชน้ำหรือพรรณไม้ที่ทนน้ำท่วมเป็นครั้งคราวได้ ที่ลุ่มน้ำขังแบ่งออกเป็นประเภทหลักสองประเภท ได้แก่ ที่ลุ่มน้ำขัง "แท้" หรือบึงป่า และที่ลุ่มน้ำขัง "เปลี่ยนผ่าน" หรือบึงไม้พุ่ม น้ำในที่ลุ่มน้ำขังอาจเป็นน้ำจืด น้ำกร่อย หรือน้ำทะเลก็ได้ ที่ลุ่มน้ำขังที่ใหญ่ที่สุดในโลกบางแห่งพบอยู่ตามแม่น้ำสายหลัก เช่น แม่น้ำแอมะซอน แม่น้ำมิสซิสซิปปี แม่น้ำคองโก เป็นต้น


title: ที่ลุ่มน้ำขัง

text: ในเขตหนาวทางตอนเหนือของประเทศแคนาดา คำ ถือเป็นคำภาษาปากซึ่งใช้เรียกพื้นที่ชุ่มน้ำที่มีคำเรียกที่ถูกต้องกว่าว่า หรือ


title: สะพานเทเวศรนฤมิตร

text: สะพานเทเวศรนฤมิตร เป็นสะพานข้ามคลองผดุงกรุงเกษม ตั้งอยู่บนถนนสามเสน แขวงวชิรพยาบาล เขตดุสิต กรุงเทพมหานคร เป็นสะพานที่สร้างขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว ที่ประสงค์สร้างสะพานข้ามคลองผดุงกรุงเกษมทั้งหมดห้าสะพานและทรงโปรดเกล้าฯ พระราชทานนามให้มีชื่อคล้องจองกันทั้งหมด โดยทรงปรึกษากับพระราชเลขานุการที่เชี่ยวชาญภาษามคธ ได้นามเป็นมงคลคล้องจองกัน โดยมีความหมายโดยรวมว่า "สะพานที่เทวดานฤมิตร" คือ สะพานเทเศวรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ โดยในส่วนของสะพานเทเวศรนฤมิตร นั้นมีความหมายถึง "สะพานที่เทวดาผู้เป็นใหญ่สร้าง" หรือ "สะพานที่พระอิศวรเป็นผู้สร้าง" เมื่อสร้างเสร็จแล้ว พระบาทสมเด็จพระจุลจอมเกล้าเจ้าอยู่หัวได้เสด็จทำพิธีเปิดเมื่อวันที่ 30 มิถุนายน พ.ศ. 2442 เป็นสะพานข้ามคลองผดุงกรุงเกษมแห่งแรกที่ทรงเปิด


title: สะพานเทเวศรนฤมิตร

text: มีโครงสร้างเป็นสะพานคอนกรีตเสริมเหล็ก มีราวพนักสะพานเป็นคอนกรีตทึบทั้งสองข้าง ปลายสะพานเป็นเสาหัวเม็ด มุมสะพานทั้งสี่เป็นเสาตั้งหัวไฟทั้งสี่มุม ได้รับการบูรณะเมื่อปี พ.ศ. 2518


title: สะพานเทเวศรนฤมิตร

text: เชิงสะพานเทเวศรนฤมิตร เป็นสี่แยกจุดตัดของถนนสามเสนกับถนนกรุงเกษมและถนนลูกหลวง และเป็นจุดตัดของเขตดุสิตกับเขตพระนคร เป็นตลาดและชุมชนเก่าแก่ คือ ตลาดเทเวศร์ หรือ ตลาดเทวราช ซึ่งขึ้นชื่ออย่างในการเป็นตลาดค้าไม้ดอกไม้ประดับ และทำให้ย่านนี้ได้ชื่อว่า "เทเวศร์" (หรือสะกด "เทเวศน์") ไปด้วย


title: สะพานจตุรภักตร์รังสฤษดิ์

text: สะพานจตุรภักตร์รังสฤษดิ์ หรือที่นิยมเรียกกันว่า สะพานขาว เป็นหนึ่งในสะพานที่สร้างข้ามคลองผดุงกรุงเกษม เชื่อมระหว่างถนนหลานหลวง ตั้งอยู่ในพื้นที่แขวงสี่แยกมหานาค เขตดุสิต กับแขวงคลองมหานาคและแขวงวัดโสมนัส เขตป้อมปราบศัตรูพ่าย กรุงเทพมหานคร ถือกำเนิดขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว ที่ทรงโปรดเกล้าฯ ให้มีการสร้างสะพานข้ามคลองผดุงกรุงเกษม หลังจากพื้นที่พระนครและประชาชนริมคลองมีการขยายตัวขึ้น โดยการสร้างขึ้นมาทั้งหมดห้าแห่ง และมีการพระราชทานนามอันเป็นมงคลที่คล้องจองกันทั้งหมด คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ ซึ่งมีความหมายโดยรวมว่า "สะพานที่เทวดาเนรมิตร" และในส่วนของสะพานจตุรภักตร์รังสฤษดิ์มีความหมายว่า "สะพานที่พระพรหมเป็นผู้สรรค์สร้าง" ได้รับการบูรณะเมื่อปี พ.ศ. 2496


title: สะพานจตุรภักตร์รังสฤษดิ์

text: ที่เชิงสะพานจตุรภักตร์รังสฤษดิ์ทั้งสองฝั่ง เป็นทางแยก ลักษณะเป็นสี่แยก คือ แยกสะพานขาว ซึ่งได้ชื่อตามชื่อที่นิยมเรียกกันของสะพาน เป็นจุดตัดของถนนหลานหลวงกับถนนลูกหลวงและถนนกรุงเกษม บริเวณนี้เป็นแหล่งการค้าที่คึกคักและมีประวัติเก่าแก่ยาวนานมา ซึ่งได้แก่ ตลาดโบ๊เบ๊ ตลาดค้าส่งและปลีกเสื้อผ้าราคาถูก, ตลาดมหานาค หรือตลาดสะพานขาว ตลาดค้าส่งและปลีกผลไม้แห่งใหญ่รวมถึงยังเป็นที่ตั้งของกระทรวงการพัฒนาสังคมและความมั่นคงของมนุษย์ด้วย


title: ถนนนครสวรรค์

text: ถนนนครสวรรค์ () เป็นถนนสายหนึ่ง ในพื้นที่กรุงเทพมหานคร มีจุดเริ่มต้นที่สะพานผ่านฟ้าลีลาศ บริเวณแยกผ่านฟ้าลีลาศจากส่วนปลายของถนนราชดำเนินกลาง ทอดผ่านแยกจักรพรรดิพงษ์ ผ่านแยกเทวกรรมข้ามสะพานเทวกรรมรังรักษ์ พื้นที่เขตป้อมปราบศัตรูพ่าย และไปสิ้นสุดลงที่แยกนางเลิ้ง จุดตัดกับถนนพิษณุโลก บริเวณหน้าราชตฤณมัยสมาคม หรือสนามม้านางเลิ้ง พื้นที่เขตดุสิต รวมระยะทางทั้งสิ้น 1.31 กิโลเมตร


title: ถนนนครสวรรค์

text: ถนนนครสวรรค์เดิมมีชื่อว่า "ถนนตลาด" สร้างขึ้นมาในรัชสมัยรัชกาลที่ 5 และได้เปลี่ยนชื่อมาเป็นถนนนครสวรรค์ดังในปัจจุบัน ในรัชสมัยรัชกาลที่ 6 เมื่อวันที่ 16 กุมภาพันธ์ พ.ศ. 2462 เพื่อเป็นการเฉลิมพระเกียรติของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตร พระบรมวงศานุวงศ์องค์สำคัญ


title: ถนนนครสวรรค์

text: บริเวณถนนนครสวรรค์ เป็นที่ตั้งของตลาดนางเลิ้ง ตลาดบกแห่งแรกของประเทศไทย เป็นชุมชนที่มีความเก่าแก่ยาวนาวนานและมีสินค้ามากมายจำหน่าย โดยเฉพาะอาหารนานาชนิด เช่น กล้วยแขก, ขนมถ้วย และขนมไทยอีกหลายอย่าง อีกทั้งอาคารบ้านเรือนแถบนี้ยังมีความเก่าแก่และมีสถาปัตยกรรมที่สวยงามอีกด้วย


title: ถนนเจ้าคำรบ

text: ถนนเจ้าคำรบ () เป็นถนนสายหนึ่งในพื้นที่แขวงป้อมปราบ เขตป้อมปราบศัตรูพ่าย กรุงเทพมหานคร เป็นถนนสายสั้น ๆ ลักษณะเป็นซอย ในย่านเยาวราช มีจุดเริ่มต้นที่บริเวณหน้าศาลเจ้าไต้ฮงกง ตรงข้ามกับมูลนิธิป่อเต็กตึ๊ง โดยเป็นถนนที่ตัดแยกจากถนนพลับพลาไชย ทอดผ่านถนนมังกร จากนั้นตัดกับถนนเสือป่าบริเวณใกล้กับแยกเสือป่า และทอดผ่านจุดตัดกับถนนศรีธรรมาธิราช และทอดผ่านจุดตัดกับถนนมหาจักร ในย่านคลองถม ไปสิ้นสุดที่ถนนวรจักร ด้านตรงข้ามกับวัดพระพิเรนทร์


title: ถนนเจ้าคำรบ

text: ถนนเจ้าคำรบ เกิดขึ้นในรัชสมัยรัชกาลที่ 6 เมื่อ พ.ศ. 2464 หลังจากเกิดเพลิงไหม้ครั้งใหญ่ในตำบลตรอกเต้าหู้ ทำให้บ้านเรือนของราษฎรมีความเสียหายครั้งใหญ่ และก่อให้เกิดความเสียหายอยู่บ่อยครั้ง กอรปกับมีการเจ็บไข้ได้ป่วย เจ้าพระยายมราช (ปั้น สุขุม) เสนาบดีกระทรวงนครบาล ได้กราบทูลฯ ขอพระบรมราชานุญาตสร้างถนนเส้นนี้ขึ้นมา และขอกราบทูลฯ ขอพระราชทานชื่อถนน ได้รับการพระราชทานนามว่า "ถนนเจ้าคำรพ" [ในระยะแรกสะกดด้วย "พ พาน"] เนื่องจากมีวังที่ประทับของพระวรวงศ์เธอ พระองค์เจ้าคำรบ (ม.จ.คำรบ ปราโมช) ตั้งอยู่บริเวณนั้น


title: พลภัคค์ วัชรพงศ์หิรัญ

text: “พลภัคค์ วัชรพงศ์หิรัญ” เดิมชื่อ “ณฐวัฒน์ วัชรพงศ์หิรัญ” และมีชื่อเล่นว่า “กบ”


title: พลภัคค์ วัชรพงศ์หิรัญ

text: “เพลิง” มีชื่อจริงว่า “พลภัคค์ วัชรพงศ์หิรัญ” เกิดวันที่ 12 พฤศจิกายน พ.ศ. 2533 เขาเป็นคนที่มีทักษะการเล่นกีฬาหลายประเภทด้วยกัน เช่น กังฟู, กระบี่, ทวน, หมัดเมา, เทควันโด, มวยไทย, ดาบไทย และยิงธนู สำเร็จการศึกษาในระดับปริญญาตรี จากคณะสถาปัตยกรรมศาสตร์ จุฬาลงกรณ์มหาวิทยาลัย


title: พลภัคค์ วัชรพงศ์หิรัญ

text: เพลิงเริ่มเข้าวงการจากการสมัครเข้าประกวด เดอะสตาร์ ค้นฟ้าคว้าดาว ปี 6 แต่ไม่ติดเป็นตัวแทนภาค ด้วยความสามารถทางด้านดนตรี กัน นภัทร ที่เป็นเพื่อนสนิทจึงชวนเพลิงขึ้นไปเล่นดนตรีบนเวทีคอนเสิร์ตของตัวเองอยู่หลายครั้ง จนเข้าตาของ บอย ถกลเกียรติ จึงได้ชักชวนเข้ามาเป็นนักแสดงในสังกัด เดอะ วัน เอ็นเตอร์ไพรส์ เริ่มต้นผลงานด้านละครจากเรื่อง เรือนร้อยรัก และผลงานที่ทำให้ชื่อของเพลิงเป็นที่รู้จักไปทั่วคือ “เต๋า” 1 ใน 7 ทรชนจากละครเรื่อง ล่า เวอร์ชัน หมิว ลลิตา


title: จังหวัดตาร์ลัก

text: จังหวัดตาร์ลัก (กาปัมปางัน: Lalawigan ning Tarlac; อีโลกาโน: Probinsia ti Tarlac; ปังกาซีนัน: Luyag na Tarlac; ) เป็นจังหวัดไม่มีทางออกสู่ทะเลในเขตกิตนางลูโซน ประเทศฟิลิปปินส์ มีอาณาเขตติดต่อกับจังหวัดปังกาซีนันทางทิศเหนือ, จังหวัดนูเวบาเอซีฮาทางทิศตะวันออก, จังหวัดซัมบาเลสทางทิศตะวันตก และจังหวัดปัมปังกาทางทิศใต้ ภายในจังหวัดแบ่งเขตการปกครองออกเป็น เขตรัฐสภา 3 เขต, เทศบาล 17 แห่ง และเมืองตาร์ลัก ซึ่งเป็นเมืองหลัก


title: จังหวัดตาร์ลัก

text: ตัวจังหวัดตั้งอยู่ใจกลางเกาะลูซอน มีพื้นที่


title: พันล้านปี

text: พันล้านปี ()(10 ปี) เป็นหน่วยของเพตาวินาที มีค่าเท่ากับ 3.16×10 วินาที.


title: พันล้านปี

text: บางครั้งจะอยู่ในแบบ Gy, Ga ("giga-annum"), Byr ฯลฯ. ส่วน Gya หรือ bya คือ "พันล้านปีก่อน" ปล. พันล้านปีก่อนปัจจุบัน. ใช้กันในประเภทธรณีวิทยา, บรรพชีวินวิทยา, ธรณีฟิสิกส์, ดาราศาสตร์ และจักรวาลวิทยาเชิงกายภาพ.


title: พันล้านปี

text:
มีการวัดปีของดาว และปีจูเลียนได้ดังนี้
J= จูเลียน S=ดาว:
Byr ถูกใช้ในภาษาอังกฤษ, ธรณีวิทยา และดาราศาสตร์ เป็นหน่วยของหนึ่งพันล้านปี. ส่วนนักดาราศาสตร์ใช้ Gyr หรือ Gy ในรูปแบบของ gigayear.


title: การฝึกโดยใช้น้ำหนัก

text: การฝึกโดยใช้น้ำหนัก () คือ รูปแบบการฝึกแบบหนึ่งของการฝึกเพื่อสร้างความแข็งแกร่ง (strength training) เพื่อพัฒนาความแข็งแกร่งของรายการและขนาดของกล้ามเนื้อโครงร่าง โดยใช้ประโยชน์จากแรงโน้มถ่วงในรูปแบบของบาร์น้ำหนัก, ดัมเบลล์ หรือกองน้ำหนัก (weight stack) เพื่อต้านแรงกล้ามเนื้อ ด้วยการยืดหดทั้งผ่านแกนกลางและด้านข้าง การฝึกโดยใช้น้ำหนักนั้นสามารถทำได้หลากหลายวิธี ทั้งจากอุปกรณ์เฉพาะต่อกลุ่มกล้ามเนื้อนั้น และจากรูปแบบของการเคลื่อนไหวต่าง ๆ


title: การฝึกโดยใช้น้ำหนัก

text: กีฬาที่เป็นการฝึกเพื่อสร้างความแข็งแกร่ง เช่น การเพาะกาย ยกน้ำหนัก พาวเวอร์ลิฟติง กีฬาสตรองแมน กีฬาไฮแลนด์ ทุ่มน้ำหนัก ขว้างจักร พุ่งเหลน มีกีฬาบางประเภทที่ใช้การฝึกเพื่อสร้างความแข็งแกร่งเป็นส่วนประกอบ เช่น อเมริกันฟุตบอล เบสบอล บาสเกตบอล ฟุตบอล ฮอกกี ลาครอส ศิลปะการต่อสู้แบบผสม พายเรือ รักบี้ลีก รักบี้ยูเนียน ลู่และลาน และมวยปล้ำ


title: จังหวัดซัมบาเลส

text:
จังหวัดซัมบาเลส (ตากาล็อก: Lalawigan ng Zambales; ซัมบัล: Probinsya nin Zambales; กาปัมปางัน: Lalawigan ning Zambales; ปังกาซีนัน: Luyag na Zambales) เป็นจังหวัดในเขตกิตนางลูโซน เกาะลูซอน ประเทศฟิลิปปินส์ เมืองหลักคืออีบา มีอาณาเขตติดต่อกับจังหวัดปังกาซีนันทางทิศเหนือและตะวันออกเฉียงเหนือ, จังหวัดตาร์ลักทางทิศตะวันออก,
จังหวัดปัมปังกาทางทิศตะวันออกเฉียงใต้, จังหวัดบาตาอันทางทิศใต้ และทะเลจีนใต้ทางทิศตะวันตก จังหวัดมีพื้นที่ (รวมนครอิสระโอลองกาโป) ซึ่งมากเป็นอันดับที่ 2 ของเขตกิตนางลูโซน รองจากจังหวัดนูเวบาเอซีฮา จังหวัดซัมบาเลสมีชื่อเสียงในด้านมะม่วง ซึ่งเพาะปลูกในช่วงเดือนมกราคม-เมษายน


title: จังหวัดซัมบาเลส

text: จังหวัดซัมบาเลสไม่มีสนามบินพาณิชย์ แต่สนามบินที่ใกล้ที่สุดคือท่าอากาศยานนานาชาติคลาร์กในจังหวัดปัมปังกา ส่วนท่าอากาศยานนานาชาติซูบิกเบย์ ซึ่งตั้งอยู่ที่จุดซูบิ เขตเมืองท่าปลอดภาษีซูบิกเบย์ ไม่มีการใช้งานเชิงพาณิชย์แล้ว


title: คีแรน ทริปเปียร์

text: คีแรน จอห์น ทริปเปียร์ (; เกิดวันที่ 19 กันยายน ค.ศ. 1990) เป็นนักฟุตบอลอาชีพชาวอังกฤษ ปัจจุบันลงเล่นตำแหน่งกองหลังให้กับสโมสรฟุตบอลทอตนัมฮอตสเปอร์และทีมชาติอังกฤษ


title: คีแรน ทริปเปียร์

text: ทริปเปียร์เริ่มต้นเส้นทางอาชีพกับชุดเยาวชนของแมนเชสเตอร์ซิตี แต่ไม่สามารถเบียดขึ้นมาเล่นตัวจริงในชุดใหญ่ได้ ดังนั้นในเดือนกุมภาพันธ์ ค.ศ. 2010 เขาถูกปล่อยยืมตัวให้กับบาร์นสลีย์ในลีกแชมเปียนชิป และต่อสัญญายืมตัวอีกครั้งในเดือนสิงหาคม ค.ศ. 2010 ต่อมาเดือนกรกฎาคม ค.ศ. 2011 เขาถูกปล่อยยืมตัวอีกครั้งให้กับเบิร์นลีย์ และถูกซื้อขาดในเดือนมกราคม ค.ศ. 2012 ด้วยสัญญา 3 ปีครึ่ง เขามีชื่อติดทีมยอดเยี่ยมของแชมเปียนชิปสองฤดูกาลติดต่อกัน (2012–13 และ 2013–14) และในปี ค.ศ. 2014 เขาเลื่อนชั้นสู่พรีเมียร์ลีกพร้อมกับเบิร์นลีย์ หลังจากที่ต้นสังกัดของเขาจบอันดับรองชนะเลิศ ส่วนในนามทีมชาติ เขาได้ลงเล่นให้ทุกรุ่นอายุ ตั้งแต่รุ่นอายุไม่เกิน 18 ปี จนถึง 21 ปี เขาได้เข้าร่วมแข่งขันใน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี และฟุตบอลโลกเยาวชนอายุไม่เกิน 20 ปี ในปี ค.ศ. 2009


title: คีแรน ทริปเปียร์

text: แมนเชสเตอร์ซิตี


title: คีแรน ทริปเปียร์

text: เบิร์นลีย์


title: คีแรน ทริปเปียร์

text: ประเภทบุคคล


title: ดาวินซอน ซานเชซ

text: ดาวินซอน ซานเชซ มินา (เกิดวันที่ 12 มิถุนายน ค.ศ. 1996) เป็นนักฟุตบอลอาชีพชาวโคลอมเบีย ปัจจุบันลงเล่นตำแหน่งเซ็นเตอร์แบ็คให้กับสโมสรฟุตบอลทอตนัมฮอตสเปอร์และทีมชาติโคลอมเบีย


title: แซร์ฌ โอรีเย

text: แซร์ฌ อาแล็ง สเตฟาน โอรีเย (; เกิดวันที่ 24 ธันวาคม ค.ศ. 1992) เป็นนักฟุตบอลอาชีพชาวโกตดิวัวร์ ปัจจุบันลงเล่นตำแหน่งแบ็คขวาให้กับสโมสรฟุตบอลทอตนัมฮอตสเปอร์และทีมชาติโกตดิวัวร์


title: แซร์ฌ โอรีเย

text: โอรีเยย้ายไปประเทศฝรั่งเศสตั้งแต่วัยเด็ก เขาลงเล่นให้กับสโมสรล็องส์, ตูลูซ และปารีแซ็ง-แฌร์แม็ง เขาได้ถ้วยรางวัลหลัก 11 ถ้วย เขาลงเล่นทั้งหมด 169 นัดในลีกเอิง และมีชื่อติดทีมยอดเยี่ยมของลีกเอิงถึงสองครั้ง ในปี ค.ศ. 2017 เขาย้ายไปเข้าร่วมทอตนัมฮอตสเปอร์ ด้วยค่าตัวประมาณ 23 ล้านปอนด์


title: แซร์ฌ โอรีเย

text: โอรีเยลงเล่นทีมชาตินัดแรกในปี ค.ศ. 2013 และลงเล่นไปกว่า 40 นัด เขาได้เข้าร่วมแข่งขันฟุตบอลโลก 2014 และแอฟริกาคัพออฟเนชันส์ 2 ครั้ง ทีมชาติของเขาคว้าแชมป์แอฟริกาคัพออฟเนชันส์ได้ในปี ค.ศ. 2015


title: ฟุตบอลลีกคัพ 2001 นัดชิงชนะเลิศ

text: ฟุตบอลลีกคัพ 2001 นัดชิงชนะเลิศ เป็นการแข่งขันระหว่างลิเวอร์พูลกับเบอร์มิงแฮมซิตี เมื่อวันที่ 25 กุมภาพันธ์ ค.ศ. 2001 ที่มิลเลนเนียมสเตเดียมในคาร์ดิฟฟ์ และเป็นนัดชิงชนะเลิศของฟุตบอลลีกคัพ ฤดูกาล 2000–01 ฤดูกาลที่ 41 ของฟุตบอลลีกคัพ ซึ่งเป็นการแข่งขันของ 92 สโมสรจากพรีเมียร์ลีกและฟุตบอลลีก ลิเวอร์พูลเคยเข้าชิงมาแล้ว 8 ครั้ง (ชนะ 6 แพ้ 2) ส่วนเบอร์มิงแฮมเป็นการเข้าชิงครั้งที่สอง โดยครั้งก่อนหน้านี้เป็นการเอาชนะแอสตันวิลลาในนัดชิงชนะเลิศ 1963


title: ฟุตบอลลีกคัพ 2001 นัดชิงชนะเลิศ

text: เบอร์มิงแฮมอยู่ในฟุตบอลลีก จึงต้องลงแข่งก่อนหน้าลิเวอร์พูล 2 รอบ ดังนั้นเบอร์มิงแฮมจึงลงแข่งขันไป 6 รอบ ส่วนลิเวอร์พูลลงแข่งไป 4 รอบ โดยในแต่ละรอบของลิเวอร์พูล พวกเขาชนะ 3 ลูกขึ้นไป ยกเว้นรอบที่สามที่ชนะเชลซี 2–1


title: ฟุตบอลลีกคัพ 2001 นัดชิงชนะเลิศ

text: ลิเวอร์พูล เป็นฝ่ายชนะการยิงลูกโทษ 5–4 หลังจากที่เสมอกันในช่วงต่อเวลาพิเศษ 30 นาที จึงเป็นถ้วยรางวัลแรกของลิเวอร์พูลในรอบ 6 ปี หลังจากที่ชนะเลิศฟุตบอลลีกคัพ 1995


title: ฟุตบอลลีกคัพ 2001 นัดชิงชนะเลิศ

text: นอกจากลีกคัพแล้ว พวกเขายังคว้าแชมป์เอฟเอคัพและยูฟ่าคัพ จึงนับว่าเป็นเทรเบิลแชมป์


title: เนตเจราเพเรฟ

text: เนตเจราเพเรฟ เป็นพระนามของเจ้าชายและเป็นมหาปุโรหิตแห่งอียิปต์โบราณ พระองค์มีพระชนม์ชีพและทรงงานอยู่ในระหว่างการเปลี่ยนแปลงระหว่างราชวงศ์ที่สามถึงราชวงศ์ที่สี่ ในช่วงระยะเวลาของยุคอาณาจักรเก่า


title: เนตเจราเพเรฟ

text: เจ้าชายเนตเจราเพเรฟเป็นพระราชโอรสของฟาโรห์สเนเฟรู (สันนิษฐานเป็นไปได้มากที่สุด) อย่างไรก็ตามข้อสันนิษฐานเหล่านี้ถูกโต้แย้งเนื่องจากพระนาม "โอรสของกษัตริย์" เป็นพระนามที่ได้รับการยกย่องในสมัยยุคราชอาณาจักรเก่าให้แก่เจ้าหน้าที่ที่มีอำนาจโดยชอบธรรม


title: เนตเจราเพเรฟ

text: พระองค์มีตำแหน่งเป็นพะรราชโอรสของฟาโรห์สเนฟรู และยังเป็นพระมหาปุโรหิต (นักบวชชั้นสูง)


title: เนตเจราเพเรฟ

text: พระองค์ได้ถูกฝังอยู่ใน มาสตาบา หมายเลข 1 ที่ดาห์ชูร์ ซึ่งถูกขุดค้นพบขึ้นมาโดยชาวเยอรมันโบราณคดี หลุมฝังพระศพทำมาจากดินโคลนและมีความยาวด้านละ 35 เมตร x 18 เมตร โครงสร้างภายในประกอบไปด้วยบันไดที่มีบันไดไม่กี่ก้าวที่ทอดเข้าสู่ทางเดินตรง ทางเดินหันไปทางเดินเลี้ยวซ้ายและขวาสร้างห้องรูปตัวที มันเป็นเรื่องสำคัญที่จะพูดถึงว่าภูมิประเทศของเมืองดาห์ชูร์ ที่ให้พื้นดินค่อนข้างไม่คงทน อาคารห้องใต้ดินลึกและทำให้บังคับผู้สร้างหลุมฝังศพที่จะสร้างห้องภายในมาสตาบาและอาจจะต่ำกว่าระดับพื้นดิน กรณีคล้าย ๆ กันนี้เกิดขึ้นระหว่างการก่อสร้างพีระมิดหักงอ เมื่อผนังและเพดานของห้องใต้พื้นดินเริ่มก่อให้เกิดรอยร้าว ที่ห้องส่วนกลางของสุสานของพระองค์มีแท่นบูชาถูกวางไว้ในห้องสวดมนต์ รอบข้างทั้งสองด้านของแท่นบูชาจะมีแผ่นแกะสลัก ซึ่งอยู่ในรูปแบบอย่างสมบูรณ์ และบรรยาเกี่ยวกับวิหารที่ปิรามิดของฟาโรห์สเนฟรูที่ไมดุมและดาห์ชูร์ แผ่นแกะสลักทั้งสองเคยมีพระนามของพระองค์ หนึ่งในทั้งสองแผ่นแกะสลักนั้นได้ถูกขโมยในระหว่างการบูรณะในช่วงของราชอาณาจักรกลางและใช้เป็นกรอบประตูสำหรับวิหารในหุบเขาของฟาโรห์สเนฟรูที่ไมดุม


title: ราโฮเทป (พระราชโอรสในฟาโรห์สเนฟรู)

text: ราโฮเทป เป็นเจ้าชายแห่งอียิปต์โบราณในสมัยราชวงศ์ที่สี่ พระองค์อาจจะเป็นพระราชโอรสของฟาโรห์สเนฟรู กับพระมเหสีพระองค์แรกของพระองค์ แม้ว่า ดร.ซาฮี ฮาวาสส์ มีข้อคิดเห็นว่าพระบิดาของพระองค์ คือ ฟาโรห์ฮูนิ


title: ราโฮเทป (พระราชโอรสในฟาโรห์สเนฟรู)

text: "ราโฮเทป (R 'htp)" หมายถึง "ความพึงพอใจแห่งรา" รา เป็นพระเจ้าของดวงอาทิตย์ "โฮเทป" หมายถึง "ความพึงพอใจ" (ความหมายอีกอย่างคือ 'ความสงบแห่งรา', 'ความสำราญใจแห่งรา')


title: ราโฮเทป (พระราชโอรสในฟาโรห์สเนฟรู)

text: ชื่อของพระองค์ได้ถูกจารึกไว้บนรูปปั้นอันงดงามซึ่งมีรูปปั้นภรรยาของพระองค์ ซึ่งถูกขุดขึ้นมาจากมาสตาบาของพระองค์ที่ไมดุม ในปีค.ศ.1871 โดยออกัส มาเรต อธิบายว่าพระองค์เป็นนักบวชชั้นสูงของเทพราที่เมิองเฮลิโอโพลิส นอกจากนี้พระองค์ยังได้รับการยกย่องให้เป็นขุนนางชั้นสูง "พระราชโอรสของฟาโรห์"


title: ราโฮเทป (พระราชโอรสในฟาโรห์สเนฟรู)

text: พระเชษฐาของพระองค์ คือ เจ้าชายเนเฟอร์มาอัตที่ 1 และพระอนุชาของพระองค์ คือ ราเนเฟอร์ พระองค์ได้สิ้นพระชนม์เมื่อวัยหนุ่ม และพระเชษฐาร่วมพระบิดาคือ เจ้าชายคูฟูก็กลายเป็นฟาโรห์หลังจากการสิ้นพระชนม์ของฟาโรห์สเนฟรู


title: ราโฮเทป (พระราชโอรสในฟาโรห์สเนฟรู)

text: พระชายาของเจ้าชายราโฮเทป คือ โนเฟรต โดยไม่ทราบว่าใครคือบิดาและมารดา


title: ราโฮเทป (พระราชโอรสในฟาโรห์สเนฟรู)

text: พระองค์กับพระชายามีบุตรชายทั้งหมดสามพระองค์คือ ดเจดิ, อิทู และเนเฟอร์คาอู และมีบุตรสาวสามพระองค์คือ เมเรเรต, เนดเจมอิบ และเซตเทต โดยทั้งหมดได้ปรากฏบนภาพสลักในหลุมฝังพระศพของพระองค์


title: ราเนเฟอร์

text: ราเนเฟอร์ (หรือ ราโนเฟอร์) เป็นเจ้าชายแห่งอียิปต์โบราณในสมัยราชวงศ์ที่สี่ (ราชอาณาจักรอียิปต์เก่า) พระนามของพระองค์ หมายถึง "ความงามแห่งรา"


title: ราเนเฟอร์

text: ราเนเฟอร์เป็นพระราชโอรสของฟาโรห์สเนฟรู เป็นผู้ปกครองพระองค์แรกของราชวงศ์ที่สี่ พระมารดาของพระองค์ อาจจะเป็นพระมเหสีหรือพระสนมของฟาโรห์สเนเฟรู ซึ่งยังไม่ทราบพระนามของพระมารดาของพระองค์ พระเชษฐาของราเนเฟอร์คือ เจ้าชายเนเฟอร์มาอัตที่ 1 และเจ้าชายราโฮเทป พระองค์ได้สิ้นพระชนม์ในรัชสมัยของพระบิดาของพระองค์ และก่อนที่ฟาโรห์คูฟู (พระเชษฐาร่วมพระบิดา) ขึ้นครองราชย์ต่อจากฟาโรห์สเนฟรู


title: ราเนเฟอร์

text: ราเนเฟอร์มีหน้าที่เป็นผู้ดูแลพระบิดาของพระองค์ และพระองค์ได้ถูกฝังอยู่ภายในสุสานมาสตาบาที่ไมดุม ในหลุมฝังพระศพได้มีการค้นพบซากศพที่ยังเหลืออยู่ในผ้าลินิน มัมมี่ของพระองค์เป็นตัวอย่างที่ดีที่สุดของเทคนิคการทำมัมมี่ที่เกิดขึ้นในช่วงสมัยอาณาจักรเก่า ร่างมัมมี่ของพระองค์หันหน้าไปทางทิศตะวัน ซึ่งมีการตกแต่งมัมมี่ โดยผมของมัมมี่ถูกทาสีดำ คิ้วและดวงตาเป็นสีเขียว ขณะที่ปากทาเป็นสีแดง สมองยังคงอยู่ในกะโหลกศีรษะและอวัยวะภายในถูกพบในโถคาโนปิกในหลุมฝังพระศพ


title: ก็อทโลพ เฟรเกอ

text: ฟรีดริช ลูทวิช ก็อทโลพ เฟรเกอ (; 8 พฤศจิกายน ค.ศ. 1848 – 26 กรกฎาคม ค.ศ. 1925) เป็นนักปรัชญา นักตรรกศาสตร์ และนักคณิตศาสตร์ชาวเยอรมัน


title: ไอย์เนเฟอร์ที่หนึ่ง

text: ไอย์เนเฟอร์ที่หนึ่ง "(i (i) -nfr", "ความงาม/ความดีที่ได้มา" เป็นเจ้าชายแห่งอียิปต์โบราณในช่วงราชวงศ์ที่สี่ ซึ่งเป็นพระราชโอรสของฟาโรห์สเนฟรู พระองค์เป็นพระเชษฐาของเจ้าหญิงเนเฟอร์คาอูที่หนึ่ง และเจ้าชายคูฟู


title: ไอย์เนเฟอร์ที่หนึ่ง

text: ไอย์เนเฟอร์มีสุสานในดาห์ชูร์ และบางส่วนของหลุมฝังพระศพในขณะนี้อยู่ในพิพิธภัณฑ์อียิปต์ ตรงกันข้ามกับต้องการของเหล่าขุนนางในราชวงศ์ที่สาม ขุนนางจำนวนมากในช่วงเวลาการปกครองของฟาโรห์สเนฟรู โดยเฉพาะอย่างยิ่งและน่าพอใจและไอย์เนเฟอร์เป็นหนึ่งในขุนนางเหล่านั้น


title: เนเฟอร์คาอูที่หนึ่ง

text: เนเฟอร์คาอูที่หนึ่ง เป็นเจ้าหญิงแห่งราชวงศ์ที่สี่ของอียิปต์โบราณ พระองค์เป็นพระราชธิดาพระองค์โตของฟาโรห์สเนฟรู และด้วยเหตุนี้พระองค์จึงเป็นพระขนิษฐาร่วมพระบิดากับฟาโรห์คูฟู พระองค์เป็นมารดาของเจ้าชายเนเฟอร์มาอัตที่สอง และย่าของเจ้าชายสเนเฟรูคาฟ


title: เนเฟอร์คาอูที่หนึ่ง

text: พระองค์ได้ถูกกล่าวอย่างชัดเจนว่าเป็นพระราชธิดาของฟาโรห์สเนฟรู ในบันทึกจากหลุมฝังศพของบุตรชายและหลานชายของพระองค์ โดยเคิร์ต เฮนริก เซต ได้โต้แย้งข้อมูลจากจารึกในหลุมฝังพระศพของเนเฟอร์มาอัต ว่าพระองค์ได้อภิเษกสมรสกับพระบิดาของพระองค์เอง และเจ้าชายเนเฟอร์มาอัตเป็นบพระราชโอรสของฟาโรห์สเนฟรู แต่จอร์จ แอนดรูว์ เรสเนอร์ ได้โต้แย้งกับข้อมูลนี้และบอกว่าพระนางเนเฟอร์คาอู อาจจะอภิเษกสมรสกับฟาโรห์คูฟู แต่ถ้าพระองค์ไม่ได้อภเษกสมรสกับรายชื่อข้างต้น อาจจะเป็นไปได้ว่าพระองค์อาจจะอภิเษกสมรสกับขุนนางไม่ทราบนาม


title: เนเฟอร์คาอูที่หนึ่ง

text: พระนางเนเฟอร์คาอู อาจจะถูกฝังอยู่ในมาสตาบา G 7050 ที่กิซ่า หลุมฝังพระศพของพระองค์ไม่ได้ถูกจารึกไว้ อย่างไรก็ตามเจ้าของมาสตาบานี้ยังเป็นข้อสันนิษฐาน


title: พายุหมุนนอกเขตร้อน

text: พายุหมุนนอกเขตร้อน () บางทีเรียก พายุหมุนละติจูดปานกลาง () หรือ พายุหมุนคลื่น () เป็นบริเวณความกดอากาศต่ำซึ่งขับเคลื่อนลมฟ้าอากาศในพื้นที่ส่วนใหญ่ของโลกร่วมกับแอนไทไซโคลนในเขตละติจูดสูง พายุหมุนนอกเขตร้อนสามารถทำให้เกิดท้องฟ้ามีเมฆมากและมีฝนตกปรอย ๆ ไปจนถึงพายุเกลหนัก พายุฝนฟ้าคะนอง พายุหิมะและทอร์เนโด พายุหมุนเหล่านี้นิยามเป็นระบบลมฟ้าอากาศความกดอากาศต่ำขนาดใหญ่ที่เกิดในละติจูดปานกลางของโลก พายุหมุนนอกเขตร้อนทำให้เกิดการเปลี่ยนแปลงอุณหภูมิและจุดน้ำค้างอย่างรวดเร็วตามแนวปะทะอากาศ ซึ่งอยู่ประมาณใจกลางของพายุหมุน นับว่าตรงข้ามกับพายุหมุนเขตร้อน


title: เนเฟอร์นีซู

text: เนเฟอร์นิซู ("เนเฟอร์" = "ความงาม") เป็นเจ้าหญิงแห่งราชวงศ์ที่สี่ของอียิปต์โบราณ


title: เนเฟอร์นีซู

text: พระองค์เป็นพระราชธิดาของฟาโรห์สเนฟรู ซึ่งพระนางเนเฟอร์นิซูอาจจะเป็นหนึ่งในพระมเหสีในพระบิดาของพระองค์เอง และพระองค์เป็นพระขนิษฐาร่วมพระมารดากันกับฟาโรห์คูฟู พระนางเนเฟอร์นิซูเป็นที่รู้จักจากประตูหลอกที่สุสานของบุตรชายของพระองค์นามว่า คาเอมเคต


title: ประชากรศาสตร์

text: ประชากรศาสตร์ () เป็นการศึกษาทางสถิติของประชากร โดยเฉพาะอย่างยิ่งมนุษย์ จัดเป็นวิทยาศาสตร์ทั่วไปแขนงหนึ่ง ศาสตร์นี้สามารถใช้วิเคราะห์ประชากรมีชีวิตพลวัตใด ๆ ก็ได้ คือ ประชากรที่เปลี่ยนแปลงตามเวลาหรือสถานที่ ประชากรศาสตร์ครอบคลุมการศึกษาขนาด โครงสร้าง และการกระจายของประชากรเหล่านี้ และการเปลี่ยนแปลงเชิงพื้นี่หรือเวลาในประชากรเมื่อมีการเกิด การย้ายถิ่น การเปลี่ยนตามวัยและการเสียชีวิต สามารถประมาณการประชากรของโลกได้โดยอาศัยการวิจัยทางประชากรศาสตร์


title: ประชากรศาสตร์

text: การวิเคราะห์ทางประชากรศาสตร์สามารถครอบคลุมทั้งสังคมหรือกลุ่มที่ใช้เกณฑ์นิยาม เช่น การศึกษา เชื้อชาติ ศาสนาและชาติพันธุ์ สถาบันการศึกษาปกติมักถือว่าเป็นสาขาหนึ่งของสังคมวิทยา แต่บางที่ก็มีแผนกประชากรศาสตร์แยกออกมาต่างหาก


title: ประชากรศาสตร์

text: ประชากรศาสตร์รูปนัยจำกัดวัตถุการศึกษาเฉพาะการวัดกระบวนการประชากร ส่วนสาขาประชากรศาสตร์สังคมหรือประชากรศึกษาที่กว้างกว่ายังวิเคราะห์ความสัมพันธ์ระหว่างกระบวนการทางเศรษฐกิจ สังคม วัฒนธรรมและชีววิทยาที่มีผลต่อประชากรด้วย


title: เมริตเตสที่หนึ่ง

text: เมริตเตสที่หนึ่ง เป็นพระมเหสีและสมเด็จพระราชินีแห่งอียิปต์โบราณในช่วงราชวงศ์ที่สี่ พระนามของพระองค์หมายถึง "ผู้เป็นที่รักของพระบิดา" หลายพระนามของพระองค์เป็นที่รู้จักจากแผ่นหินสลักที่พบในกีซา พระองค์ถูกฝังอยู่ในพีระมิดของพระราชินีในกิซ่า (พีรามิด จี 1บี)


title: เมริตเตสที่หนึ่ง

text: พระองค์เป็นพระราชธิดาของฟาโรห์สเนฟรู พระองค์ทรงอภิเษกสมรสกับพระเชษฐา (ร่วมพระบิดา) ฟาโรห์คูฟู พระองค์เป็นพระราชมารดาของเจ้าชายกาวาบ (มกุฎราชกุมาร) และอาจจะเป็นมารดาของฟาโรห์ดเจดีเฟร รวมทั้งสมเด็จพระราชินีเฮเตเฟอร์เรสที่สอง และฟาโรห์คาเฟร ได้รับการสันนิษฐานว่าเป็นพระราชบุตรและธิดาของพระองค์กับฟาโรห์คูฟูเช่นกัน และเป็นไปได้ว่าพระนางเมริตเตสที่สอง เป็นพระราชธิดาของพระองค์เช่นกัน


title: เมริตเตสที่หนึ่ง

text: ปิรามิด จี 1บี ถูกสันนิษฐานว่าเป็นสุสานของพระนางเมริตเตสที่หนึ่ง ปิรามิดของพระองค์ถูกสร้างขึ้นทางตอนใต้ของปิรามิดของฟาโรห์ แต่เหมืองหินที่ตั้งอยู่ทางใต้ของปิรามิดของฟาโรห์คูฟู ทำให้ตำแหน่งของปิรามิดเล็กๆ เปลี่ยนไปทางทิศตะวันออก คุณเรสเนอร์สันนิษฐานว่าวางการก่อสร้างของปิรามิดของพระนางเมริตเตสที่หนึ่ง ในเมือ่ประมาณปีที่ 15 ของรัชสมัยของฟาโรห์คูฟู การก่อสร้างพีระมิดของพระองค์จะเริ่มขึ้นในไม่ช้าหลังจากการก่อสร้างปิรามิด จี 1เอ ปิรามิดพระองค์เป็นส่วนหนึ่งของทุ่งที่ราบกิซาซึ่งรวมถึงมาสตาบาบางส่วน


title: เมริตเตสที่หนึ่ง

text: ปิรามิด จี 1เอ (อยู่ทางตอนเหนือสุดของสามปิรามิดเล็ก ๆ ทางตะวันออกของมหาพีระมิดแห่งกิซ่า) เป็นที่แรกที่คิดว่าเป็นปิรามิดของพระนางเมริตเตสที่หนึ่ง แต่ในตอนนี้คิดว่าจะเป็นพระราชมารดาของฟาโรห์คูฟู พระนางเฮเตเฟอร์เรสที่หนึ่ง เมื่อเร็ว ๆ นี้ปิรามิด จี 1บี ถูกคิดว่าเป็นหลุมฝังพระศพของพระนางเมริตเตสที่หนึ่ง มีวิหารในที่ฝังพระศพเล็ก ๆ และมีส่วนเกี่ยวข้องกับหลุมเรือ เรือไม่พบในหลุมหินสำหรับเรืออย่างไรก็ดี วิหารในที่ฝังพระศพได้รับการตกแต่งด้วยฉากต่างๆ เศษจากประตูหลอกและผนังถูกซ่อมแซมระหว่างการขุดค้น พระนามของพระองค์ถูกเก็บรักษาไว้ในส่วนที่ตอนนี้ในพิพิธภัณฑ์วิจิตรศิลป์บอสตัน นอกจากนี้ยังมีชิ้นส่วนสัตว์และเรือพาย


title: อันเดรย์ วืยชินสกี

text: อันเดรย์ ยันอูราเยวิช วืยชินสกี (; ) เป็นนักการเมือง, นักกฎหมาย และนักการทูตชาวโซเวียต


title: อันเดรย์ วืยชินสกี

text: วืยชินสกีเป็นที่รู้จักในตำแหน่งอัยการสูงสุดแห่งสหภาพโซเวียต ของ โจเซฟ สตาลิน ในช่วง การพิจารณาคดีมอสโก และ การพิจารณาคดีเนือร์นแบร์ก เขายังเป็นรัฐมนตรีว่าการกระทรวงการต่างประเทศสหภาพโซเวียต ตั้งแต่ปี 1949 ถึงปี 1953 หลังจากเป็นรองรัฐมนตรีของวยาเชสลาฟ โมโลตอฟ ตั้งแต่ปี 1940 นอกจากนี้เขายังเป็นผู้อำนวยการสถาบันกฎหมายรัฐสหภาพโซเวียต และ วิทยาลัยวิทยาศาสตร์แห่งสหภาพโซเวียต และตำแหน่งสุดท้ายของวืยชินสกีก่อนเสียชีวิตคือตำแหน่งเอกอัครราชทูตโซเวียตประจำสหประชาชาติ


title: เฮนุตเซน

text: เฮนุตเซน เป็นพระนามของพระมเหสีและสมเด็จพระราชินีของราชวงศ์อียิปต์โบราณที่อาศัยและปกครองในช่วงราชวงศ์ที่สี่ ของยุคราชอาณาจักรเก่า พระองค์เป็นพระมเหสีพระองค์ที่สองหรือสามของฟาโรห์คูฟู และพระศพอาจจะถูกฝังอยู่ที่กิซา


title: เฮนุตเซน

text: ไม่ค่อยมีใครรู้จักเกี่ยวกับพระชนม์ชีพของพระองค์ นักวิชาการบางคนเชื่อว่าพระองค์เป็นพระราชธิดาของฟาโรห์สเนฟรู แต่ข้อมูลนี้ไม่เป็นที่ยอมรับโดยทั่วไป ซึ่งชื่อดังกล่าวจะระบุว่าพระองค์เป็นเจ้าหญิง เอกสารเดียวที่อธิบายว่าพระองค์เป็นเจ้าหญิงคือ แผ่นหินสลักที่มีชื่อเสียงจากราชวงศ์ที่ 26 เป็นบันทึกที่ระบุโดยนักวิชาการในปัจจุบันเป็นของปลอมโดยนักบวช ทำให้ข้อมูลเกี่ยวกับสถานะเป็นเจ้าหญิงเฮนุตเซนยังคงเป็นปริศนา แต่พระองค์ได้รับการพิสูจน์แล้วว่าเป็นพระมเหสีของฟาโรห์


title: เฮนุตเซน

text: พระองค์เป็นที่รู้กันว่าได้ให้ประสูติอย่างน้อยสองเจ้าชาย จะมีเจ้ามีคูฟูคาฟ กับเจ้าชายมินคาฟ ซึ่งเจ้าชายคูฟูคาฟไม่ใช่พระองค์เดียวกับฟาโรห์คาเฟร พระนางเฮนุตเซนเป็นมารดาของฟาโรห์คาเฟรด้วย พระโอรสทั้งหมดของพระองค์ถูกฝังไว้ที่กิซ่า ที่ฝังพระศพของคูฟูคาฟอยู่ในมาสตาบาที่ถูกทำลายในช่วงยุคของราชอาณาจักรกลาง เพื่อที่จะสร้างเทวสถานของเทพีไอซิส


title: เฮนุตเซน

text: พระองค์อาจถูกฝังอยู่ในพีระมิด จี 1-ซี เชื่อกันว่าปิรามิดแห่งนี้ไม่ได้เป็นส่วนหนึ่งของปิรามิดของฟาโรห์คูฟู แต่ภายหลังได้เพิ่มไว้เนื่องจากด้านทิศใต้ของมันไม่สอดคล้องกับที่ของมหาพีระมิด ในความเป็นจริงด้านใต้ของพีระมิดสอดคล้องกับสุสานมาสตาบาของคูฟูคาฟที่อยู่ใกล้เคียง นอกจากนี้เชื่อว่าเจ้าชายคูฟูคาฟอาจจะเป็นพระองค์เดียวกันกับฟาโรห์คาเฟร และสร้างคาเฟร จี 1-ซี เป็นหลุมฝังศพของพระมารดา และพีระมิด จี 1-ซี ถูกระบุว่าเป็นปิรามิดที่ยังไม่เสร็จซึ่งสร้างขึ้นโดยรีบร้อน


title: โรงเรียนประจักษ์ศิลปาคม

text: โรงเรียนประจักษ์ศิลปาคม (อักษรย่อ : ป.จ.; อังกฤษ: Prachaksinlapakhom School) ตั้งอยู่ที่ ถนนนาดี - หนองเม็ก ต.นาม่วง อ.ประจักษ์ศิลปาคม จ. อุดรธานี 41110


title: โรงเรียนประจักษ์ศิลปาคม

text: เป็นโรงเรียนมัธยมศึกษาแบบสหศึกษา สังกัดสำนักงานคณะกรรมการการศึกษาขั้นพื้นฐาน ได้รับอนุมัติให้จัดตั้งขั้นในปี 26 กุมภาพันธ์ 2535


title: โรงเรียนประจักษ์ศิลปาคม

text: โรงเรียนประจักษ์ศิลปาคมเดิมชื่อโรงเรียนนาม่วงพิทยานุกุล เริ่มก่อตั้งเมื่อปีการศึกษา 2534โดยขณะนั้นเป็นสาขาโรงเรียนพันดอนวิทยา ซึ่งมีนายรังษี ทองเงิน เป็นผู้ประสานงาน เปิดรับเรียนเข้าเรียนรุ่นแรก จำนวน 92 คน และได้ใช้สถานที่ร่วมกับโรงเรียนบ้านนาม่วง ต่อมาปีการศึกษา 2535 สภาตำบลนาม่วงได้มอบที่ดินสาธารณะประโยชน์(ที่ตั้งโรงเรียนปัจจุบัน)จำนวน35 ไร่ให้กรมสามัญศึกษาจึงได้ย้ายสถานที่เรียนมาสร้างอาคารเรียนชั่วคราว 1 หลัง ในที่ดินที่ได้รับมอบและเมื่อวันที่ 26 กุมภาพันธ์ 2535 กระทรวงศึกษาธิการ ได้ประกาศตั้งโรงเรียนนาม่วงพิทยานุกุลขึ้นเป็นโรงเรียนมัธยมศึกษาประจำตำบล นาม่วงนับเป็นโรงเรียนมัธยมศึกษาแห่งที่ 5ของอำเภอกุมภวาปี ต่อมากระทรวงมหาดไทยได้มีประกาศ แบ่งเขตท้องที่อำเภอกุมภวาปี ตั้งเป็น กิ่งอำเภอ ประจักษ์ศิลปาคม ตั้งวันที่ 1 กรกฎาคม พ.ศ. 2540 โรงเรียนจึงได้เสนอเปลี่ยนชื่อโรงเรียน เป็น"โรงเรียนประจักษ์ศิลปาคม" ซึ่งกระทรวงศึกษาธิการได้ประกาศเปลี่ยนชื่อโรงเรียนดังกล่าว เมื่อวันที่ 1 ธันวาคม พ.ศ. 2540 โดยมีนายรังษี ทองเงิน เป็นผู้บริหารและผู้อำนวยการในขณะนั้น ต่อมาในปี 2542 นายอัธยาศัย โฮมวงศ์ ย้ายมาดำรงตำแหน่งเป็นผู้อำนวยการคนต่อมา และนายณฐพล ฉิมนันท์ ดำรงตำแหน่งผู้อำนวยการโรงเรียนประจักษ์ศิลปาคมคนปัจจุบัน การดำเนินการก่อสร้าง 2535อาคารเรียน ก. 1 หลัง บ้านพักครูโสด 1 หลัง ระบบไฟฟ้า ประปา ฝ.33 1 ชุด2536อาคารเรียน ข , ค บ้านพักครูโสด 1หลัง ส้วม 1 หลัง ปรับปรุงพื้นที่ สระน้ำมาตรฐาน2539 อาคารเรียนแบบ 216 ล 1 หลัง บ้านพัก 3 หลัง คณะกรรมการผู้ก่อตั้งโรงเรียน 1.นายปาน อะมพันธ์จันทร์ผอ.รร.พันดอนวิทยา 2.นายมนตรี แก้วอินทร์ศรีกำนันตำบลนาม่วง 3.นายฮง บำรุงภักดีผญ.บ้านนาม่วง ม.1 4.นายพินิจ โคตรพรมศรีเลขาสภาตำบล 5.นายทองอินทร์ คำดีบูรณ์อจญ.รร.บ้านม่วง 6.นายรังษี ทองเงินผอ.รร.ห้วยเกิ้ง


title: ฟุจิวะระ โนะ โยะชิมิ

text: ฟุจิวะระ โนะ โยะชิมิ (, 813 – 9 พฤศจิกายน 867) ชนชั้นสูงและขุนนางชาวญี่ปุ่นในช่วงต้น ยุคเฮอัง เขาเป็นบุตรชายคนที่ 5 ของ "ซะไดจิง" ฟุจิวะระ โนะ ฟุยุสึงุ แห่งตระกูล ฮกเกะ (ฟุจิวะระ) และเป็นพระมาตุลา (น้า) ของ จักรพรรดิมนโตะกุ จักรพรรดิองค์ที่ 55


title: ฟุจิวะระ โนะ โคะเระชิกะ

text: ฟุจิวะระ โนะ โคะเระชิกะ (, 974 – 14 กุมภาพันธ์ 1010) บุตรชายคนที่ 2 ของ "เซ็สโซ" ฟุจิวะระ โนะ มิชิตะกะ เป็น คุเงียว หรือชนชั้นสูงและขุนนางในช่วง ยุคเฮอัง มารดาของเขาคือ ทะกะชินะ โนะ ทะกะโกะ


title: แผ่นดินไหวในจังหวัดบันเติน พ.ศ. 2561

text: แผ่นดินไหวในจังหวัดบันเติน พ.ศ. 2561 เมื่อวันที่ 23 มกราคม พ.ศ. 2561 เวลา 13.34:50 น. ตามเวลาฝั่งตะวันตกอินโดนีเซีย (06:34:54 ตามเวลาสากลเชิงพิกัด) แผ่นดินไหวเกิดขึ้นที่เกาะชวา เกาะประเทศอินโดนีเซีย ใกล้เมืองเลอบัก แผ่นดินไหวมีขนาด 6.0 M ระดับความลึกประมาณ 40 กิโลเมตร ระดับความแรงอยู่ในระดับ V ("ปานกลาง") แผ่นดินไหวนี้ได้จัดอยู่ในหมวดหมู่ "แผ่นดินไหวขนาดปานกลางแต่อยู่ในระดับลึก"


title: แผ่นดินไหวในจังหวัดบันเติน พ.ศ. 2561

text: แผ่นดินไหวในครั้งนี้มีเมืองได้รับแรงสั่นสะเทือน 5 แห่ง ได้แก่ จังหวัดลัมปุง, จังหวัดบันเติน, จังหวัดชวาตะวันตก, จังหวัดชวากลาง และจาการ์ตา จาการ์ตา เป็นเมืองที่ได้รับแรงสั่นสะเทือนมากที่สุดกว่าเมืองอื่น ตามพลังของรอยเลื่อนอินโด-ออสเตรเลียนไม่สามารถให้แรงสั่นสะเทือนได้มากมายขนาดนั้น มีผู้เสียชีวิต 2 คนจากแผ่นดินไหวในครั้งนี้


title: แผ่นดินไหวในจังหวัดบันเติน พ.ศ. 2561

text: มีรายงานว่าทรัพย์สินได้รับความเสียหายในจังหวัดบันเตินและจังหวัดชวาตะวันตก มีบ้านเรือนในเลอบักได้รับความเสียหาย 2,760 หลังคา และในซูกาบูมี 3,669 หลังคา ตามลำดับ มีผู้เสียชีวิต 2 คนเนื่องจากหัวใจวาย และอีก 35 คนได้รับบาดเจ็บ


title: พระเจ้าซัมกึนแห่งแพ็กเจ

text: พระเจ้าซัมกึน (, 465 – 479, ครองราชย์ 477 – 479) พระราชาลำดับที่ 23 แห่ง อาณาจักรแพ็กเจ หนึ่งใน สามก๊กแห่งเกาหลี พระองค์เป็นพระราชโอรสองค์ใหญ่ของ พระเจ้ามุนจู พระราชาลำดับที่ 22


title: จีนีติซิน

text: จีนีติซิน หรือ จี 418 () เป็นยาปฏิชีวนะในกลุ่มอะมิโนไกลโคไซด์ที่มีโครงสร้างคล้ายคลึงกับเจนตามัยซิน บี1 จีนีติซินถูกสร้างขึ้นโดยแบคทีเรียสายพันธุ์ "Micromonospora rhodorangea" ยานี้จะออกฤทธิ์ยับยั้งการสังเคราะห์โปรตีน โดยเข้าไปขัดขวางกระบวนการต่อสายโปรตีน (elongation) ทั้งในเซลล์ยูคาริโอตและเซลล์โพรคาริโอต ทำให้ไม่มีการใช้ยานี้เพื่อการรักษาโรคในมุนษย์และสัตว์ เนื่องจากจีนีติซินจะออกฤทธิ์ยับยั้งการสังเคราะห์โปรตีนของโฮสต์ได้ด้วย ในปัจจุบัน มีการนำจีนีติซินไปใช้ในการคัดเลือกเซลล์ที่ได้รับการแตกแต่งพันธุกรรมให้ดื้อต่อยานี้ (โดยมีการใช้ KanMX ติดเป็นเครื่องหมายพันธุกรรม) โดยการเกิดการดื้อต่อจีนีติซินนี้เป็นผลมาจากนีโอยีนของเอนไซม์ทรานสโพเสส Tn5 (Transposase Tn5) ทำให้มีการสร้างเอนไซม์ aminoglycoside 3'-phosphotransferase (APT 3' II) ขึ้น ซึ่งเอนไซม์นี้มีส่วนทำให้เกิดการดื้อต่อจีนีติซินของแบคทีเรีย จีนีติซินเป็นอนุพันธ์ของนีโอมัยซินซัลเฟต จึงมีกลไกลการออกฤทธิ์ที่คล้ายคลึงนีโอมัยซินมากกว่ายาปฏิชีวนะอื่นในกลุ่มเดียวกัน ขนาดจีนีติซินที่ใช้ในการทดลองสำหรับเซลล์แบคทีเรียและสาหร่ายนั้นมีความเข้มข้นประมาณ 5 ไมโครกรัม/มิลลิลิตร หรือน้อยกว่า สำหรับเซลล์ของสัตว์เลี้ยงลูกด้วยนมนั้นจะใช้ความเข้มข้นประมาณ 400 ไมโครกรัม/มิลลิลิตร สำหรับการคัดเลือกเซลล์ หรือที่ความเข้มข้น 200 ไมโครกรัม/มิลลิลิตร สำหรับการคงสภาพเซลล์ อย่างไรก็ตาม ความเข้มข้นที่เหมาะสมสำหรับการคัดเลือกเซลล์ที่ดื้อต่อยานี้นั้นจะขึ้นอยู่กับชนิดของเซลล์ที่ใช้และความสามารถในการเหนี่ยวนำให้เกิดการดื้อยาของพลาสมิด ดังนั้นจึงควรมีการทำการไตเตรทหาช่วงความเข้มข้นที่เหมาะสมเพื่อกำหนดสภาวะที่ดีที่สุดสำหรับทุกระบบทดลอง การไตเตรทควรทำโดยใช้ความเข้มข้นของยาปฏิชีวนะตั้งแต่ 100 ไมโครกรัม/มิลลิลิตร ถึง 1400 ไมโครกรัม/มิลลิลิตร โดยการคัดเลือกเซลล์ที่ดื้อยานี้อาจใช้เวลาประมาณ 1 สัปดาห์ หรือในกรณีอาจนานถึง 3 สัปดาห์


title: จีนีติซิน

text: จีนีติซินเป็นผลิตภัณฑ์ที่ได้จากการคัดแยกสารที่เกิดจากการหมักเชื้อแบคทีเรียสายพันธุ์ "Micromonospora rhodorangea" ซึ่งในกระบวนนี้นอกจากจะได้ผิตภัณฑ์เป็นจีนีติซินแล้ว ยังได้สารผสมของเจนตามัยซินอีกหลายชนิด ด้วยเหตุนี้ สารปนเปื้อนของจีนีติซินที่พบได้บ่อยมากที่สุดจึงมักเป็นสารผสมของเจนตามัยซิน ได้แก่ เจนตามัยซินเอ, ซี1, ซี1เอ, ซี2, ซี2เอ และเอ็กซ์2 ทั้งนี้ คุณภาพของจีนีติซินที่ผลิตได้นั้นไม่ได้ขึ้นอยู่กับความแรงในการต้านแบคทีเรียเพียงอย่างเดียว หากแต่ขึ้นอยู่กับความจำเพาะในการออกฤทธิ์ต่อเซลล์เป้าหมายด้วย ซึ่งวัดได้จากกราฟสัดส่วนการออกฤทธิ์ของจีนีติซินต่อเซลล์ที่ไวต่อยานี้และเซลล์ที่ดื้อต่อยานี้ โดยจีนีติซินทีม่ีคุณภาพดีจะต้องมีค่าความเข้มข้นของยาที่ส่งผลฆ่าเซลล์ที่ไวต่อยาได้ร้อยละ 50 ต่ำที่สุด (LD) (เช่น NIH 3T3) และมีค่า LD ต่อเซลล์ที่ดื้อยาสูง (อาจมากถึง 5,000 ไมโครกรัม/มิลลิลิตร)


title: จีนีติซิน

text: ถึงแม้ว่าจีนีติซินสามารถออกฤทธิ์ฆ่าเซลล์ยูคาริโอตได้ดี แต่ก็มียีนหลายชนิดที่สามารถช่วยให้เซลล์รอดจากการถูกฆ่าด้วยจีนีติซินได้ หนึ่งในยีนดังกล่าวคือ " neoR " ถ้ามีการแทรกสอดยีน 'neoR' เข้าไปในเซลล์ใดๆ เซลล์นั้นจะสามารถดำรงชีวิตอยู่ได้ในอาหารเลี้ยงเชื้อที่มีจีนีติซินผสมอยู่ ดังนั้นนักวิจัยจึงได้ทำการเชื่อมโยงยีน "neoR" เข้ากับดีเอ็นเอพาหะ (vector) หากดีเอ็นเอพาหะที่มียีน "neoR" ถูกนำมาใช้ในเซลล์ใดก็จะทำให้เซลล์นั้นกลายเป็นเซลล์ที่ดื้อต่อจีนีติซินได้ ทำให้เซลล์ที่มีดีเอ็นเอพาหะ (+) เหล่านี้สามารถอยู่รอดได้ในสภาวะแวดล้อมที่มีจีนีติซิน ในขณะที่เซลล์ที่ไม่มีเวกเตอร์ (-) จะตาย วิธีการนี้สามารถช่วยนักวิจัยสามารถคัดเลือกเซลล์ที่ดื้อยานี้ได้โดยง่าย


title: เวอร์ดามัยซิน

text: เวอร์ดามัยซิน () เป็นยาปฏิชีวนะชนิดหนึ่งในกลุ่มอะมิโนไกลโคไซด์ ซึ่งถูกสร้างจากกระบวนการหมักของเชื้อแบคทีเรียสายพันธุ์ "Micromonospora grisea"


title: แอสโตรมัยซิน

text: แอสโตรมัยซิน () หรือเป็นที่นิยมเรียกกันในบทความทางวิชาการอีกชื่อหนึ่งคือ ฟอร์ทิมัยซิน เอ/บี (Fortimicin A/B) เป็นยาปฏิชีวนะชนิดหนึ่งในกลุ่มอะมิโนไกลโคไซด์ สังเคราะห์ได้กระบวนการหมักของแบคทีเรีย "Micromonospora olivasterospora" (หรืออาจเรียกอีกชื่อหนึ่งว่า "Micromonospora olivasterospora")


title: แยกอุภัยเจษฎุทิศ

text: แยกอุภัยเจษฎุทิศ [อุ-ไพ-เจด-สะ-ดุ-ทิด] เป็นทางแยกหนึ่งในพื้นที่แขวงสวนจิตรลดา เขตดุสิต กรุงเทพมหานคร เป็นสี่แยกจุดตัดกันระหว่างถนนราชวิถี กับถนนสวรรคโลก โดยมีทางรถไฟสายเหนือ, สายตะวันออก และสายใต้ตัดผ่าน


title: แยกอุภัยเจษฎุทิศ

text: ชื่อ "อุภัยเจษฎุทิศ" มาจากชื่อของสะพานอุภัยเจษฎุทิศที่ตั้งอยู่บนถนนราชวิถี ซึ่งแต่เดิมเป็นสะพานข้ามทางรถไฟเชื่อมถนนซางฮี้ (ถนนราชวิถี) บริเวณพระราชวังดุสิต มีที่มาจากการที่พระบาทสมเด็จพระจุลจอมเกล้าเจ้าอยู่หัวมีพระราชดำริให้สร้างขึ้น เนื่องในวโรกาศที่สมเด็จพระมหิตลาธิเบศร อดุลยเดชวิกรม พระบรมราชชนก ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ มีพระชนมายุครบ 18 พรรษา เท่ากับพระบรมเชษฐาสองพระองค์ คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และสมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ซึ่งได้เสด็จสวรรคตไปก่อนหน้านั้นด้วยพระชนมายุ 18 พรรษา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กรมสุขาภิบาลสร้างสะพานแห่งนี้ขึ้นเพื่ออุทิศส่วนพระราชกุศล พระราชทานแก่เจ้าฟ้าทั้งสองพระองค์ และโปรดเกล้าฯ ให้สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ เสด็จทรงเปิดสะพานเมื่อวันที่ 9 มกราคม พ.ศ. 2452 พร้อมกับพระราชทานนามว่า "สะพานอุภัยเจษฎุทิศ" แปลว่า "สะพานที่อุทิศแด่พระเชษฐาสองพระองค์" [ในลักษณะคล้ายกับสะพานชมัยมรุเชษฐ์] ต่อมาภายหลัง สะพานอุภัยเจษฎุทิศได้ถูกรื้อถอนไป ทางการจึงได้นำชื่ออุภัยเจษฎุทิศมาเป็นชื่อของสะพานและสี่แยกนี้


title: ถนนสวรรคโลก

text: ถนนสวรรคโลก () เป็นถนนสายหนึ่งในพื้นที่เขตดุสิต กรุงเทพมหานคร มีจุดเริ่มต้นที่แยกยมราช จุดตัดกับ ถนนหลานหลวง ถนนพิษณุโลก และถนนเพชรบุรี ผ่านแยกเสาวนี จุดตัดกับถนนศรีอยุธยา จากนั้นทอดผ่านแยกอุภัยเจษฎุทิศ จุดตัดกับถนนราชวิถี ทอดผ่านแยกสวรรคโลก จุดตัดกับถนนสุโขทัย และไปสิ้นสุดลงที่แยกสามเสน จุดตัดระหว่างถนนเทอดดำริ และถนนนครไชยศรี


title: ถนนสวรรคโลก

text: เดิมมีชื่อว่า "ถนนสิ้ว" (อักษรจีน: 寿 "หรือสะกด ซิ่ว") ซึ่งมีความหมายถึง "อายุยั่งยืน" อันมาจากชื่อเครื่องลายครามของจีนที่เป็นรูปผลท้อหรือต้นสน ที่เป็นที่นิยมสะสมและครอบครองกันในรัชสมัยพระบาทสมเด็จพระจุลจอมเกล้าเจ้าอยู่หัว และนิยมนำมาตั้งชื่อเป็นชื่อถนนหรือสถานที่ต่าง ๆ ในยุคนั้น โดยเป็นถนนที่ตัดจากสะพานยมราชไปจรดคลองสามเสน ขนานไปกับเส้นทางรถไฟ ต่อมารัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ ๑๖ กุมภาพันธ์ ๒๔๖๒ ให้เปลี่ยนชื่อถนนรอบพระราชวังสวนดุสิตที่ได้ชื่อตามเครื่องลายครามจีน ๑๕ สาย หนึ่งในนั้นคือ ถนนสิ้ว ได้เปลี่ยนชื่อมาเป็น "ถนนสวรรคโลก" ตามพระนามของสมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี พระธิดาพระองค์หนึ่งในพระบาทสมเด็จพระจุลจอมเกล้าเจ้าอยู่หัว


title: ถนนสวรรคโลก

text: สถานที่สำคัญที่ถนนสวรรคโลกตัดผ่าน คือ พระตำหนักจิตรลดารโหฐาน และสถานีรถไฟจิตรลดา อันเป็นสถานีรถไฟที่สร้างขึ้นสำหรับพระบาทสมเด็จพระเจ้าอยู่หัว และพระบรมวงศานุวงศ์ เมื่อมีการเสด็จฯ ทางรถไฟโดยเฉพาะ รวมถึงอาจใช้เป็นสถานที่ต้อนรับพระราชอาคันตุกะในบางโอกาส มีอาคารสถานีที่สร้างด้วยสถาปัตยกรรมที่สวยงาม


title: คิม คย็อง-รัน

text: คิม คย็อง-รัน () เป็นนักแสดง และผู้ดำเนินรายการชาวเกาหลีใต้ที่มีชื่อเสียงจากรายการ สปันจ์ ฉลาดสุดสุด


title: สมาคมปืนเล็กยาวแห่งชาติ

text: สมาคมปืนเล็กยาวแห่งชาติอเมริกา (, ย่อ: NRA) เป็นองค์การไม่แสวงหาผลกำไรของสหรัฐที่สนับสนุนสิทธิปืน ก่อตั้งในปี 1871 และแจ้งความสมาชิกเกี่ยวกับร่างกฎหมายที่เกี่ยวข้องกับอาวุธปืนตั้งแต่ปี 1934 และวิ่งเต้นโดยตรงทั้งให้ผ่านและไม่ให้ผ่านกฎหมายตั้งแต่ปี 1975 ถูกเรียกว่าเป็นองค์การสิทธิพลเมืองเก่าแก่ที่สุดที่ยังดำเนินการอยู่และ "องค์การวิ่งเต้นใหญ่สุดและมีเงินทุนมากที่สุดในสหรัฐ"


title: สมาคมปืนเล็กยาวแห่งชาติ

text: เดิมก่อตั้งเพื่อส่งเสริมการแม่นปืน (marksmanship) ซึ่งปืนเล็กยาว NRA สมัยใหม่ยังสอนความสามารถและความปลอดภัยทางอาวุธปืน องค์การฯ ยังจัดพิมพ์นิตยสารหลายฉบับและสนับสนุนงานการแม่นปืนแข่งขันต่าง ๆ ข้อมูลของ NRA ว่า ในเดือนพฤษภาคม 2013 มีสมาชิกเกิน 5 ล้านคน


title: สมาคมปืนเล็กยาวแห่งชาติ

text: ผู้สังเกตการณ์และสมาชิกรัฐสภามอง NRA ว่าเป็นกลุ่มวิ่งเต้นทรงอิทธิพลที่สุดสามอันดับแรกในกรุงวอชิงตัน ดี.ซี. สถาบัน NRA เพื่อการกระทำทางกฎหมาย (NRA-ILA) เป็นฝ่ายวิ่งเต้นขององค์การฯ ซึ่งจัดการคณะกรรมการการกระทำทางการเมือง กองทุนชัยการเมือง (Political Victory Fund) ตลอดประวัติศาสตร์ขององค์การฯ ได้มีอิทธิพลต่อกฎหมาย เข้าร่วมหรือริเริ่มคดีความ และสนับสนุนหรือคัดค้านผู้สมัครตำแหน่งทางการเมืองหลายคน


title: สมาคมปืนเล็กยาวแห่งชาติ

text: NRA ถูกวิจารณ์ทั้งจากกลุ่มสนับสนุนการควบคุมปืนและสิทธิปืน นักวิจารณ์ทางการเมืองและนักการเมือง ผู้วิจารณ์จัดระเบียบเก่าแก่สุดของ NRA ได้แก่ กลุ่มสนับสนุนการควบคุมปืน เบรดีแคมเปญ แนวร่วมหยุดความรุนแรงจากปืน และศูนย์นโยบายความรุนแรง


title: โอเลคซันดร์ ซินเชนโค (นักฟุตบอล)

text: โอเลคซันดร์ ซินเชนโค (; เกิดวันที่ 15 ธันวาคม ค.ศ. 1996) เป็นนักฟุตบอลชาวยูเครน ปัจจุบันเล่นให้กับแมนเชสเตอร์ซิตี ในตำแหน่งกลางตัวรุก และยังสามารถเล่นในตำแหน่งวิงแบ็ก ได้อีกด้วย


title: อนุภูมิภาค

text: อนุภูมิภาคเป็นส่วนหนึ่งของภูมิภาคหรือทวีปที่ใหญ่กว่า และปกติยึดตำแหน่ง ปกติใช้จุดทิศหลักเช่นเหนือหรือใต้ เพื่อนิยามภูมิภาคย่อย


title: อนุภูมิภาค

text: กองสถิติของสหประชาชาติรับผิดชอบการเก็บรวบรวม ประมวลผลและเผยแพร่สารสนเทศสถิติของสหประชาชาติ ในปี 2542 องค์การฯ พัฒนาระบบภูมิภาคมหภูมิศาสตร์ อนุภูมิภาคและกลุ่มเศรษฐกิจเลือกอื่นเพื่อรายงานความก้าวหน้าสู่การบรรลุเป้าหมายการพัฒนาสหัสวรรษทั่วโลก กองสถิติเหล่านี้มีการทบวนเพื่อความมุ่งหมายทางสถิติและใช้ดำเนินการวิเคราะห์ทางสถิติ


title: อนุภูมิภาค

text: UN ว่า การมอบหมายประเทศหรือพื้นที่เข้ากับการจัดกลุ่มดังนี้เป็นไปเพื่อความสะดวกทางสถิติ และไม่ได้ส่อการสันนิษฐานใด ๆ เกี่ยวกับการรวมกันทางการเมืองหรือการรวมกันทางอื่นของประเทศหรือดินแดน


title: พิธีปิดโอลิมปิกฤดูหนาว 2018

text: พิธีปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 25 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี


title: เฌอปราง อารีย์กุล

text: เฌอปราง อารีย์กุล (เกิด 2 พฤษภาคม พ.ศ. 2539) ชื่อเล่น เฌอปราง เป็นไอดอลและหัวหน้ากลุ่มไอดอลหญิง BNK48 คนแรกและคนปัจจุบัน สมาชิกทีมบีทรี (BⅢ)


title: เฌอปราง อารีย์กุล

text: เฌอปราง อารีย์กุล เกิดเมื่อวันที่ 2 พฤษภาคม พ.ศ. 2539 ที่อำเภอหาดใหญ่ จ.สงขลา เป็นลูกคนโตในลูกสองคน ต่อมาเฌอปรางและครอบครัวได้ย้ายเข้ามาอยู่ในกรุงเทพมหานคร เมื่ออายุ 5 ขวบ เฌอปรางเติบโตมาจากเด็กสาวธรรมดาที่ไม่ทราบว่าเป้าหมายชีวิตที่แท้จริงนั้นควรจะเป็นอย่างไร จนเมื่อเธอได้พูดคุยกับแม่ของเธอถึงเป้าหมายชีวิต แล้วเฌอปรางก็ได้ย้ายโรงเรียนเดิมมาศึกษาต่อระดับมัธยมศึกษาที่โรงเรียนรุ่งอรุณ แล้วได้ค้นพบตนเองว่าชอบทางด้านวิทยาศาสตร์ การทดลองและคำนวณต่าง ๆ ที่สามารถลงทำได้จริง และมีแรงบันดาลใจจากคุณครูในโรงเรียนที่ทำให้อยากเป็นครูและนักวิทยาศาสตร์ นอกจากนี้เฌอปรางยังได้รับหน้าที่เป็นหัวหน้าเชียร์ลีดเดอร์ และดรัมเมเยอร์ของโรงเรียนทุกปี แล้วเฌอปรางยังมีความสามารถทางดนตรีคือการเล่นไวโอลิน ซึ่งเธอได้ขึ้นแสดงดนตรีในคอนเสิร์ตรวมใจหนึ่งเดียวซึ่งจัดขึ้นโดยโรงเรียนรุ่งอรุณ


title: เฌอปราง อารีย์กุล

text: หลังจากเฌอปรางจบการศึกษาจากโรงเรียนรุ่งอรุณ เมื่อปี พ.ศ. 2556 เธอได้เข้าศึกษาต่อในสาขาวิชาเคมี ภาควิชาวิทยาศาสตร์ วิทยาลัยนานาชาติ มหาวิทยาลัยมหิดล ในช่วงปีสองและสาม เฌอปรางได้รับหน้าที่เป็นผู้ช่วยวิจัย โดยในปี พ.ศ. 2560 เฌอปรางได้ร่วมงานวิจัยเรื่อง "การทดลองขวดสีน้ำเงิน" จนได้รับการตีพิมพ์ในวารสารวิทยาศาสตร์ Royal Society Open Science ของสหราชอาณาจักร เมื่อเดือนพฤศจิกายน


title: เฌอปราง อารีย์กุล

text: เฌอปราง สนใจในการแต่งตัวเลียนแบบตัวละครหรือคอสเพลย์ โดยเธอได้ทำมาตั้งแต่อายุ 16 ปี จนได้เข้าร่วมและมีส่วนในงานกิจกรรมที่เกี่ยวข้องกับวัฒนธรรมญี่ปุ่นโดยแต่งตัวคอสเพลย์ในงานต่าง ๆ และบางงานยังให้เฌอปรางแต่งตัวคอสเพลย์และเป็นพิธีกรในงานควบคู่ไปด้วย


title: เฌอปราง อารีย์กุล

text: เฌอปรางมีความสนใจและชื่นชอบวงไอดอลญี่ปุ่น AKB48 และ 48 Group จากการที่เธอชื่นชอบอนิเมะ เรื่อง "AKB0048" ที่อ้างอิงถึงกลุ่มไอดอล AKB48 จนทำให้เฌอปรางได้ก้าวเข้าสู่วงการไอดอลด้วยการเข้าร่วมออดิชันสมาชิกวง BNK48 ซึ่งเป็นวงน้องสาวใหม่ของ AKB48 ในประเทศไทย เมื่อเดือนกรกฎาคม พ.ศ. 2559 โดยเธอได้รับการคัดเลือกเป็น 1 ใน 29 คนในสมาชิกรุ่นแรก จากผู้สมัครทั้งหมด 1,500 คน และเปิดตัวสมาชิกทั้งหมดเป็นครั้งแรกในงาน Japan Expo 2017 เมื่อวันที่ 12 กุมภาพันธ์ พ.ศ. 2560 โดยขณะนั้นเฌอปรางและสมาชิกทั้งหมดอยู่ในสถานะเด็กฝึกหัด (เค็งกีวเซ) และเปิดตัวอย่างเป็นทางการอีกครั้งในงาน BNK48 The debut เมื่อวันที่ 2 มิถุนายน พ.ศ. 2560 โดยเฌอปรางได้รับการคัดเลือกให้เป็นเซ็มบัตสึ 1 ใน 16 คนของซิงเกิ้ลแรก อยากจะได้พบเธอ และเธอยังได้รับแต่งตั้งให้เป็นหัวหน้าวงหรือกัปตันวง BNK48 คนแรกอีกด้วย


title: เฌอปราง อารีย์กุล

text: ในงาน "BNK48 We wish you" เมื่อวันที่ 24 ธันวาคม พ.ศ. 2560 เฌอปรางได้รับเลือกให้เป็นสมาชิกคนแรกของทีมบีทรี (BⅢ) ซึ่งเป็นทีมที่จากการแสดงในโรงละครหรือ "เธียเตอร์" ชื่อว่า BNK48 The Campus


title: เฌอปราง อารีย์กุล

text: เมื่อปี พ.ศ. 2561 เฌอปรางได้ลงเลือกตั้ง World Senbatsu ในซิงเกิลที่ 53 ของวงไอดอลพี่สาว AKB48 ซึ่งถือเป็นครั้งแรกที่เปิดโอกาสให้สมาชิกวงใน 48 Group ทั้งหมดได้ลงเลือกตั้งและร่วมทำเพลงกับวงพี่สาว AKB48 ซึ่งเฌอปรางสามารถทำคะแนนติดอันดับที่ 39 ซึ่งอยู่ในฐานะ Next Girl ของซิงเกิลนั้น ซึ่งจะปล่อยตัวเพลงในเดือนพฤศจิกายน พ.ศ. 2561 นอกจากนี้เฌอปรางก็ได้รับเลือกให้เป็นเซ็นเตอร์ของเพลง Koisuru Fortune Cookie World Senbatsu ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโกย่า ประเทศญี่ปุ่น เมื่อวันที่ 15 มิถุนายน พ.ศ. 2561


title: เฌอปราง อารีย์กุล

text: เฌอปรางมีผลงานภาพยนตร์เรื่องแรกในชีวิตจากค่ายจีดีเอช ห้าห้าเก้า แนวระทึกขวัญแฟนตาซีเรื่อง Homestay กำกับโดย ภาคภูมิ วงศ์ภูมิ ซึ่งเคยมีผลงานกำกับภาพยนตร์อย่าง ชัตเตอร์ กดติดวิญญาณ, แฝด โดยเธอได้รับบทแสดงนำคู่กับ ธีรดนย์ ศุภพันธุ์ภิญโญ กำหนดฉายเมื่อวันที่ 25 ตุลาคม พ.ศ. 2561 และเฌอปรางจะมีผลงานซีรีส์โรแมนติกคอมเมดี้ร่วมกับค่ายนาดาวบางกอกเรื่อง One Year โดยมีเมมเบอร์จากบีเอ็นเคโฟร์ตีเอตร่วมแสดงด้วยอีก 7 คน ในปีต่อมา


title: เฌอปราง อารีย์กุล

text: เฌอปรางเป็นสมาชิกคนหนึ่งของวง BNK48 ที่มีผู้ติดตามเธอเป็นจำนวนมาก และในงานจับมือของ BNK48 ที่ผ่านมา มักมีแฟนคลับมากมายมารอต่อแถวคิวจับมือกับเฌอปรางยาวที่สุด เพราะหลาย ๆ คนคิดว่าเธอคือภาพลักษณ์ของวง BNK48


title: เฌอปราง อารีย์กุล

text: ในเดือนสิงหาคม 2560 ได้เกิดเหตุการณ์อุทกภัยในภาคตะวันออกเฉียงเหนือ ของประเทศไทย รูปภาพพร้อมลายเซ็นของเธอและสมาชิก BNK48 คนอื่น ๆ ได้รับการประมูลเพื่อระดมทุนเพื่อสบทบกับมูลนิธิอาสาเพื่อนพึ่ง (ภาฯ) ยามยาก สภากาชาดไทย ช่วยเหลือผู้ประสบอุทกภัยในภาคอีสาน โดยรูปของเฌอปรางภาพเดียวได้รับการประมูลไปในราคา 77,000 บาท และรูปทั้งหมดของสมาชิก BNK48 ได้รับการประมูลไปในราคาทั้งสิ้น 246,000 บาท


title: เฌอปราง อารีย์กุล

text: ในงานประกาศผลเลือกตั้งทั้วไป AKB48 World Senbatsu ซิงเกิลที่ 53 ซึ่งจัดขึ้นในเมืองนาโกย่า ประเทศญี่ปุ่น เมื่อวันที่ 15 มิถุนายน พ.ศ. 2561 เฌอปรางได้รับเลือกอยู่ในอันดับที่ 39 ของการเลือกตั้ง ด้วยคะแนน 26,202 คะแนน ซึ่งจะได้ออกซิงเกิ้ลร่วมกับ AKB48 ในเดือนพฤศจิกายน พ.ศ. 2561


title: เฌอปราง อารีย์กุล

text: ในปี 2561 กลุ่มแฟนคลับของเฌอปรางได้ระดมทุนประมาณ 6 แสนบาท สร้างห้องสมุดและห้องคอมพิวเตอร์วิทยาศาสตร์ ที่โรงเรียนบ้านป่าแดด อำเภอสันติสุข จังหวัดน่าน โดยตั้งชื่อตามชื่อของเธอเอง ซึ่งเฌอปรางได้ให้สัมภาษณ์ว่าเป็นการสานต่อความตั้งใจของตนให้เป็นรูปธรรม


title: เฌอปราง อารีย์กุล

text: เมื่อวันที่ 4 กันยายน พ.ศ. 2561 เฌอปรางได้รับเชิญจากรัฐบาลให้เป็นพิธีกรรับเชิญในรายการเดินหน้าประเทศไทย พร้อมกับดาราศิลปินอีกหลายคน โดยเธอได้เดินทางเข้าพบกับพลเอกประยุทธ์ จันทร์โอชา นายกรัฐมนตรี ที่ทำเนียบรัฐบาล โดยนายกรัฐมนตรีได้มอบประกาศนียบัตรเพื่อเป็นการขอบคุณแด่เฌอปราง และดาราศิลปินคนอื่นที่ได้เข้าพบ ซึ่งจากเหตุการณ์ดังกล่าวทำให้เธอได้รับเสียงวิพากษ์วิจารณ์เป็นจำนวนมากทั้งเห็นด้วยและไม่เห็นด้วยกับการร่วมทำงานกับรัฐบาล เพราะการตัดสินใจร่วมงานครั้งนี้ของเธอ อาจเป็นการเลือกข้างทางการเมือง ซึ่งก่อนหน้านี้เฌอปรางและสมาชิก BNK48 บางส่วน ได้เข้าพบพลเอกประยุทธ์ ที่ทำเนียบรัฐบาลมาแล้ว เพื่อร่วมประชาสัมพันธ์สถานีวิทยุเพื่อครอบครัวของรัฐบาลด้วย อย่างไรก็ตาม ภายหลังต้นสังกัดได้ออกมาชี้แจงว่าไม่มีส่วนเกี่ยวข้องกับการเมืองแต่อย่างใด ด้านเฌอปรางได้ให้สัมภาษณ์ว่าการวิจารณ์เหล่านั้นเป็นสิทธิ์ของแต่ละบุคคล เพราะตนก็มีจุดยืนของตัวเอง และการรับงานนั้นก็ปรึกษาผู้ใหญ่อยู่ตลอดเวลา ส่วนกระแสที่เข้ามานั้นก็มีความกังวลบ้าง แต่ก็ยังมีการให้กำลังใจจากทุกคนอยู่


title: มีนาคม พ.ศ. 2561

text: มีนาคม พ.ศ. 2561 เป็นเดือนที่ 3 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์


title: เจ้าชายปีแยร์ ดยุกแห่งวาเลนตินัว

text:
เจ้าชายปีแยร์ ดยุกแห่งวาเลนตินัว ()
เจ้าชายปีแยร์ ทรงมีพระนาเดิมว่า เคานต์ปีแยร์ เดอ โปลีเนียค ประสูติเมื่อวันที่ 24 ตุลาคม พ.ศ. 2438 เป็นโอรสของ เคานต์แม็กเซียน เดอ โปลีเนียค และ ซูซานนา เดอ ลา ทอรี วา มีเลอร์ โดยเขาเป็นหลานชายของนักการเมืองฝรั่งเศส โดยต่อมาเขาทำงานในด้านของศิลปะดนตรีและวัฒนธรรมของโมนาโก และเป็นคณะกรรมการโอลิมปิกอีกด้วย
พระองค์ทรงเษกสมรสกับ เจ้าหญิงชาร์ลอตต์ ดัชเชสแห่งวาเลนตินัว พระราชธิดานอกสมรสเพียงพระองค์เดียวของ เจ้าชายหลุยส์ที่ 2 องค์อธิปัตย์แห่งโมนาโก เมื่อวันที่ 18 มีนาคมตามศาสนา และวันที่ 19 มีนาตม พ.ศ. 2463 เป็นพระราชพิธีตามพระราชอัธยาศัย โดยเจ้าชายหลุยส์ โดยรับพระราชทานพระอิสริยยศให้เป็น เจ้าชายแห่งโมนาโก ดยุกแห่งวาเลนตินัว และเป็นพระราชวงศ์กรีมัลดี ทั้ง 2 มีพระราชบุตรดังนี้


title: เจ้าชายปีแยร์ ดยุกแห่งวาเลนตินัว

text:
โดยชีวิตเษกสมรสของทั้ 2 ไม่ได้มีความสุขเลย โดยพระองค์ได้ไปพบรักใหม่กับพยาบาลชาวอิตาลี ทั้ง 2 ทรงหย่าเมื่อวันที่ 18 กุมภาพันธ์ พ.ศ. 2476 ซึ่งบางแห่งเล่ากันว่า เป็นเพราะพระราชประสงค์ของเจ้าชายหลุยส์ที่ 2 ที่ทรงมีข้อแม้ว่าหากทรงหย่า ก็จะไม่ปลดออกจากพระอิสริยยศ เจ้าชายปีแยร์จึงทรงยอม
พระองค์สิ้นพระชนม์เมื่อวันที่ 10 พฤศจิกายน พ.ศ. 2507 โดยพระโรคมะเร็ง ในโรงพยาบาลกลางกรุงปารีส สิริพระชันษา 69 ชันษา โดยนิตยาสารของฝรั่งเศสได้เผยแพร้ข่าวพระศพของเจ้าชายว่า ในงานพระศพของพระองค์นั้นได้รับการถวายพระเกียรติอย่างมาก และตามประเพณีอย่างถูกต้องและสง่างาม


title: ถนนดินสอ

text: ถนนดินสอ () ถนนเส้นหนึ่งในพื้นที่เกาะรัตนโกสินทร์ เขตพระนคร กรุงเทพมหานคร มีจุดเริ่มต้นที่วงเวียนเสาชิงช้าที่ถนนบำรุงเมือง บริเวณหน้าเทวสถานโบสถ์พราหมณ์ และทอดยาวออกไปยังถนนราชดำเนินกลางผ่านอนุสาวรีย์ประชาธิปไตย ไปสิ้นสุดลงที่แยกสะพานวันชาติ เชิงสะพานเฉลิมวันชาติ โดยเป็นถนนที่เป็นเส้นตรงตลอดทั้งสาย มีความยาวทั้งสิ้น 850 เมตร


title: ถนนดินสอ

text: ถนนดินสอ เป็นถนนที่สร้างขึ้นในรัชสมัยรัชกาลที่ 5 เหตุที่ได้ชื่อว่า "ดินสอ" เนื่องจากแถบนี้ในช่วงกรุงศรีอยุธยา ผู้คนที่อาศัยอยู่ที่นี่มีอาชีพทำดินสอและกระดาษ จนได้ชื่อว่า "ย่านป่าดินสอ" ปรากฏเป็นหลักฐานในเอกสารจากหอหลวง เรื่องคำให้การขุนหลวงวัดประดู่ ความว่า ""ย่านป่าดินสอ ริมวัดพระงาม มีร้ายขายดินสอศิลาอ่อนแก่ แลดินสอขาวเหลือง ดินสอดำ ชื่อตลาดบ้านดินสอ""


title: ถนนดินสอ

text: จนล่วงมาถึงยุคต้นกรุงรัตนโกสินทร์ อาชีพทำดินสอของผู้คนแถบนี้ก็ยังคงอยู่ และถูกเรียกว่า "ย่านดินสอ" หรือ "บ้านดินสอ" ต่อมามีการสร้างถนนขึ้นเมื่อปี พ.ศ. 2441 เพื่อขยายเส้นทางสัญจรในพื้นที่พระนคร จึงได้ชื่อว่า "ถนนดินสอ" ตราบจนปัจจุบัน แต่อาชีพทำดินสอไม่หลงเหลืออยู่อีกแล้ว


title: ถนนดินสอ

text: ถนนดินสอ ในปัจจุบัน เป็นแหล่งรวมร้านอาหารที่ขึ้นชื่อหลายร้านเช่นเดียวกับถนนที่อยู่ใกล้เคียง เช่น ถนนตะนาว, ถนนมหรรณพ, ถนนแพร่งภูธร, ถนนแพร่งนรา มีอาหารหลากหลายชนิด เช่น อาหารตามสั่ง, อาหารไทย, ข้าวแกง, โจ๊ก, นมสดและขนมปังปิ้ง, ข้าวมันไก่, เป็ดย่าง, เย็นตาโฟ, ขนมหวาน, ถั่วคั่ว, โบ๊กเกี้ย, ขนมไทย เป็นต้น


title: กีฬาเคอร์ลิงในโอลิมปิกฤดูหนาว

text: กีฬาเคอร์ลิง ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2468) ณ เมืองชามอนี เป็นครั้งแรก แต่การแข่งขันไม่ได้ถูกพิจารณาผลการแข่งขันจากคณะกรรมการโอลิมปิกสากล จนกระทั่งในปี 2006 (พ.ศ. 2549) กีฬาเคอร์ลิงเคยเป็นกีฬาสาธิตในปี 1932 (พ.ศ. 2476), 1988 (พ.ศ. 2531) และ1992 (พ.ศ. 2535) จนกระทั่งได้ถูกบรรจุอย่างเป็นทางการในปี 1998 (พ.ศ. 2541) ณ เมืองนะงะโนะ


title: กีฬาเคอร์ลิงในโอลิมปิกฤดูหนาว

text: ในปัจจุบันกีฬาเคอร์ลิงในโอลิมปิกฤดูหนาวได้จัดการแข่งขันทั้งหมด 3 รายการ อาทิ ทีมชาย, ทีมหญิง และทีมผสม ซึ่งทีมชาย และทีมหญิง ได้ถูกบรรจุตั้งแต่แรกเริ่ม แต่ทีมผสมนั้นเพิ่งจะถูกบรรจุในโอลิมปิกฤดูหนาว 2018 (พ.ศ. 2561) ซึ่งได้ถูกรับรองจากคณะกรรมการโอลิมปิกสากลในปี ค.ศ. 2015 (พ.ศ. 2558) หลังจากที่ถูกปฏิเสธไปในการบรรจุเข้าแข่งขันในโอลิมปิกฤดูหนาว 2010 (พ.ศ. 2553)


title: กีฬาเคอร์ลิงในโอลิมปิกฤดูหนาว

text: นอกจากนี้ยังมีกีฬาที่คล้ายคลึงกับเคอร์ลิง อย่าง กีฬาสต็อกน้ำแข็ง หรือเคอร์ลิงบาวาเรียน ("Eisstockschießen" ในภาษาเยอรมัน) ซึ่งเป็นกีฬาสาธิตในปี 1936 และ1964


title: มหาเสนาบดีฝ่ายซ้าย

text: มหาเสนาบดีฝ่ายซ้าย หรือ ซะไดจิง () เป็นตำแหน่งขุนนางบริหารในราชสำนักของญี่ปุ่นในช่วงปลายยุคนะระและยุคเฮอัง ตำแหน่งซะไดจิงตั้งขึ้นตามประมวลกฎหมายไทโฮเมื่อ ค.ศ. 702


title: มหาเสนาบดีฝ่ายซ้าย

text: ตำแหน่งซะไดจิงส่วนมากมักจะตกเป็นของคนในตระกูลฟุจิวะระ กระทั่งตำแหน่งนี้ได้ถูกยกเลิกไปในยุคเมจิ


title: เฮเตเฟอร์เรสที่ 2

text: เฮเตเฟอร์เรสที่สอง เป็นสมเด็จพระราชินีและพระมเหสีแห่งอียิปต์โบราณในช่วงระยะเวลาของราชวงศ์ที่สี่แห่งอียิปต์โบราณ


title: เฮเตเฟอร์เรสที่ 2

text: พระนางเฮเตเฟอร์เรสที่สอง อาจจะเป็นสมาชิกที่มีอายุยาวนานที่สุดพระองค์หนึ่งในราชวงศ์ที่สี่แห่งอียิปต์ พระองค์เป็นพระราชธิดาของฟาโรห์คูฟู และพระองค์ประสูติระหว่างรัชสมัยของพระอัยกาของพระองค์ ฟาโรห์สเนฟรู หรือในช่วงปีแรกๆ ของการครองราชย์ของพระบิดาของพระองค์ พระองค์ได้รับการตั้งพระนามตามพระอัยยิกาของพระองค์นามว่าพระนางเฮเตเฟอร์เรสที่หนึ่ง และพระมาตุฉาของเฮเตเฟอร์เรสที่หนึ่งก็มีพระนามว่าเฮเตเฟอร์เรส A ซึ่งพบพระนามในหลุมฝังศพของพระนางเมริตเตสที่หนึ่ง อาจจะบ่งชี้ว่าพระนางเมริตเตสที่หนึ่งเป็นพระมารดาของพระองค์


title: เฮเตเฟอร์เรสที่ 2

text: ในช่วงรัชสมัยของฟาโรห์คูฟู พระองค์ทรงอภิเษกสมรสกับพระเชษฐาของพระองค์เจ้าชายกาวาบ ซึ่งพระองค์มีพระราชโอรสหรือธิดาอย่างน้อยหนึ่งพระองค์ หลังจากการสิ้นพระชนม์ของพระสวามีพระองค์แรกของพระองค์ พระองค์ก็ทรงอภิเษกสมรสกับพระเชษฐาอีกพระองค์หนึ่งนามว่า เจ้าชายดเจดีเฟร (ต่อมาเป็นฟาโรห์ดเจดีเฟร)


title: โบทออฟอัส

text: "โบทออฟอัส" () เป็นเพลงของแร็ปเปอร์ชาวอเมริกัน บี.โอ.บี ออกจำหน่ายในวันที่ 22 พฤษภาคม ค.ศ. 2012 เป็นซิงเกิลที่สามจากสตูดิโออัลบั้มที่สอง "สเตรนจ์คลาวส์" (2012) เพลงมีนักร้องรับเชิญเป็นนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ ศิลปินแต่งเพลงร่วมกันกับแอมมาร์ มาลิก และโปรดิวเซอร์เพลงสองคนได้แก่ ดร.ลู้ก และเซอร์คัต เพลงเป็นแนวอัลเทอร์นาทิฟฮิปฮอป มีอิทธิพลของแนวคันทรีแร็ปและดับสเตป เนื้อเพลงมีอิทธิพลจากฮิปฮอปเสียดสีสังคม


title: โบทออฟอัส

text: "โบทออฟอัส" ได้รับเสียงวิพากษ์วิจารณ์ โดยนักวิจารณ์ยกย่องสวิฟต์ และบางคนกล่าวว่าเพลงคันทรีแร็ปนี้เป็นเพลงที่มีทำนองไพเราะและฟังติดหู เพลงเปิดตัวบนชาร์ตซิงเกิลออสเตรเลียที่อันดับ 46 เพลงขายได้ 143,000 หน่วยในสัปดาห์แรก ยอดขายมาพร้อมกับอัลบั้ม เพลงเปิดตัวที่อันดับ 18 บนชาร์ต"บิลบอร์ด"ฮอต 100 และเปิดตัวสูงสุดในสัปดาห์นั้น


title: สตูร์เชิน

text: สตูร์เชิน (;, แปลว่า "ทะเลสาบใหญ่") เป็นทะเลสาบใหญ่เป็นอันดับ 5 ของประเทศสวีเดน มีเนื้อที่ ส่วนที่ลึกสุด ลึก ตั้งอยู่ในมณฑลแยมต์ลันด์ มีแม่น้ำอินดัลแซลเวน (Indalsälven) ไหลลงทะเลสาบ ยังมีเกาะเฟรอเซิน (Frösön) อยู่ในทะเลสาบ เมืองเออสเตอร์ซุนด์ (Östersund) ตั้งอยูนอกชายฝั่งทิศตะวันออกของทะเลสาบ


title: สตูร์เชิน

text: กล่าวกันว่า ทะเลสาบสตูร์เชิน เป็นที่อยู่อาศัยของสเตอส์โจด์จูเรต สัตว์ประหลาดทะเลสาบ ซึ่งต่างจากสัตว์ประหลาดล็อกเนสส์ ที่แม้ในปัจจุบันหรือเมื่อก่อน ก็มีการรายงานข่าวว่ามีผู้คนพบเห็น


title: ฟุตบอลลีกคัพ 2002 นัดชิงชนะเลิศ

text: ฟุตบอลลีกคัพ 2002 นัดชิงชนะเลิศ เป็นการแข่งขันระหว่างสโมสรฟุตบอลแบล็กเบิร์นโรเวอส์กับสโมสรฟุตบอลทอตนัมฮอตสเปอร์ ณ มิลเลนเนียมสเตเดียม ที่คาร์ดิฟฟ์ เมื่อวันอาทิตย์ที่ 24 กุมภาพันธ์ 2002 โดยผลการแข่งขัน แบล็กเบิร์นเป็นฝ่ายเอาชนะไปได้ 2–1


title: ฟุตบอลลีกคัพ 2002 นัดชิงชนะเลิศ

text: ทอตนัมฮอตสเปอร์ต้องใส่ชุดแข่งขันสีเหลืองในรอบชิง เนื่องจากสีชุดเหย้าและเยือนของพวกเขา เป็นสีขาวและน้ำเงินตามลำดับ ซึ่งตรงกับสีชุดเหย้าของแบล็กเบิร์นโรเวอส์ ที่เป็นสีฟ้าสลับขาว


title: ฟุตบอลลีกคัพ 2002 นัดชิงชนะเลิศ

text: แบล็กเบิร์นได้ประตูขึ้นนำจากแม็ตต์ แจนเซ็น แต่คริสเตียน ซีเก ก็ยิงประตูตีเสมอให้กับสเปอร์ แต่สุดท้ายในนาทีที่ 68 แอนดรูว์ โคล ยิงประตูชัยให้กับแบล็กเบิร์น อันเนื่องมาจากความผิดพลาดของกองหลังสเปอร์


title: โฮะชินะ มะซะยุกิ

text: โฮะชินะ มะซะยุกิ (, 17 เมษายน 1611 – 4 กุมภาพันธ์ 1673) ไดเมียว ในช่วงต้น ยุคเอะโดะ และเป็นผู้ก่อตั้ง ตระกูลมะสึไดระ แห่งไอซุอันเป็นสาขาย่อยของ ตระกูลโทะกุงะวะ เขาเป็นบุคคลสำคัญทางด้านการเมืองและปรัชญาในช่วงต้นของ รัฐบาลโชกุนโทะกุงะวะ


title: โฮะชินะ มะซะยุกิ

text: มะซะยุกิเกิดที่ เอะโดะ เป็นบุตรชายคนที่ 4 ของโชกุนคนที่ 2 แห่ง รัฐบาลโชกุนโทะกุงะวะ โทะกุงะวะ ฮิเดะตะดะ ที่เกิดแต่ โอะชิซุ โนะ คะตะ หรือต่อมาคือท่านโจโคอิงซึ่งเป็นข้ารับใช้ในปราสาทเอะโดะโดยฮิเดะตะดะได้ซ่อนบุตรชายที่เกิดใหม่พร้อมกับตั้งชื่อบุตรชายว่า โคะมะสึ ให้รอดพ้นจากการตามฆ่าของนาง โอะเอะโยะ ซึ่งเป็นมิไดหรือภรรยาเอกของโชกุนฮิเดะตะดะหลังจากนั้นจึงได้ยกให้เป็นบุตรบุญธรรมของ โฮะชินะ มะซะมิสึ อดีตข้ารับใช้ของ ตระกูลทะเกะดะ และเป็นไดเมียวแห่ง แคว้นทะกะโตะ


title: คาร์ล ฟรีดริช เกอร์เดแลร์

text: คาร์ล ฟรีดริช เกอร์เดแลร์(31 กรกฎาคม ค.ศ. 1884 – 2 กุมภาพันธ์ ค.ศ. 1945) เป็นนักการเมืองชาวเยอรมันฝ่ายอนุรักษนิยมของระบอบราชาธิปไตย ผู้บริหาร นักเศรษฐศาสตร์ ข้าราชการพลเรือน และฝ่ายปรปักษ์กับระบอบนาซี


title: คาร์ล ฟรีดริช เกอร์เดแลร์

text: เขาได้มีส่วนร่วมในแผนลับ 20 กรกฎาคมคือการลอบสังหารฮิตเลอร์ในปี ค.ศ. 1944 หากประสบความสำเร็จ เขาได้วางตัวเองเป็นนายกรัฐมนตรีในรัฐบาลชุดใหม่แต่กลับล้มเหลว เขาได้ถูกประหารชีวิตโดยการแขวนคอ เมื่อวันที่ 2 กุมภาพันธ์ ค.ศ. 1945


title: ไทยแลนด์ยูธลีก ฤดูกาล 2560

text: ไทยแลนด์ยูธลีก ฤดูกาล 2560 () เป็นการแข่งขัน ฟุตบอลลีกเยาวชนแห่งชาติ ครั้งที่สองของประเทศไทย ภายใต้การดูแลของ การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย โดยเป็นหนึ่งในโครงการ "สานฝันฟุตบอลไทยไปฟุตบอลโลก"


title: ไทยแลนด์ยูธลีก ฤดูกาล 2560

text:
ในฤดูกาล 2560 ได้มีการแข่งขันทั้งหมด 4 รุ่น ได้แก่ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันออกเฉียงเหนือ ตอนบน,โซนตะวันออกเฉียงเหนือ ตอนล่าง,โซนตะวันตก,โซนตะวันออก,โซนกลาง,โซนกรุงเทพ-ปริมณฑล, และโซนใต้


title: แวร์เนอร์ ฟอน แฮฟเทิน

text: แวร์เนอร์ คาร์ล ฟอน แฮฟเทิน () เป็นร้อยโทในกองทัพบกเยอรมัน แฮฟเทินเป็นเป็นผู้ช่วยของเคลาส์ ฟอน ชเตาฟ์เฟนแบร์ก เสนาธิการกองกำลังสำรองประจำกรุงเบอร์ลิน เขาร่วมมือกับชเตาฟ์เฟนแบร์กในแผนลับ 20 กรกฎาคมเพื่อสังหารอดอล์ฟ ฮิตเลอร์ เมื่อแผนการล้มเหลว แฮฟเทินพร้อมผู้ก่อการฝ่ายทหารคนอื่นๆถูกนำตัวไปประหารชีวิตพร้อมๆกันที่ลานกว้างนอกกองบัญชาการสูงสุดกองทัพบกเยอรมัน เขาได้รับการรำลึกยกย่องว่าเป็นวีรบุรุษของขบวนการชาวเยอรมันผู้ต่อต้านนาซี


title: ไทมอลบลู

text:
ไทมอลบลู () หรือ
ไทมอลซัลโฟเนฟทาลีน (thymolsulphonephthalein) เป็นผงผลึกสีเขียวน้ำตาล มีสูตรเคมีคือ CHOS มีคุณสมบัติติดไฟ ไม่ละลายน้ำ แต่ละลายในแอลกอฮอล์และสารละลายแอลคาไลน์เจือจาง ไทมอลบลูใช้เป็นตัวบ่งชี้พีเอช โดยจะเปลี่ยนจากสีแดงไปเป็นสีเหลืองที่ pH 1.2–2.8 และเปลี่ยนจากสีเหลืองไปเป็นสีน้ำเงินที่ pH 8.0–9.6 และเป็นส่วนประกอบหนึ่งของยูนิเวอร์แซลอินดิเคเตอร์


title: เขยผู้ใหญ่ สะใภ้กำนัน

text: ผู้ใหญ่พร้อม แห่งบ้านหนองพง เจ้าของคณะฉ่อย มีลูกชายคือ พันแสง ที่เคยรักกับ จิรกานต์ ลูกสาวกำนันพิมาน เจ้าของวงดนตรีลูกทุ่ง คู่กัดตลอดกาลแห่งบ้านหนองไพร แต่ต้องเลิกกันเพราะพิมานทำให้เข้าใจผิด เมื่อทั้งคู่เรียนจบกลับมา พันแสงยังรักจิรกานต์ ขณะที่ฝ่ายหญิงคบอยู่กับ ชิตพล นักธุรกิจใหญ่ พร้อมและพิมานต่างก็ตั้งความหวังกับลูกของตน ในศึกชิงตำแหน่งกำนันตำบลบ้านใหม่ ซึ่งผู้ได้ตำแหน่งไปคือจิรกานต์ โดยเจ้าตัวไม่รู้เลยว่าพิมานและชิตพลซื้อเสียงเพื่อช่วยเธอ จิรกานต์มีแค่ความตั้งใจดีอยากช่วยชาวบ้าน จึงวางแผนจะพัฒนาตำบล หวังให้เจริญเป็นที่หนึ่งในจังหวัด ขณะที่พันแสงถูกเลือกให้รับตำแหน่งผู้ใหญ่บ้านหนองพงคนใหม่แทนพ่อ


title: ชไปเชอร์ชตัท

text: ชไปเชอร์ชตัท () มีความหมายว่า "เมืองคลังสินค้า" เป็นย่านหนึ่งในนครฮัมบวร์ค ประเทศเยอรมนี เป็นหนึ่งในย่านคลังสินค้าที่ใหญ่ที่สุดในโลกที่ตั้งอยู่บนฐานรากแบบเสาเข็มไม้ซุง ก่อสร้างขึ้นในช่วง ค.ศ. 1883–1927 โดยเมืองฮัมบวร์ค โดยถูกสร้างขึ้นเป็นเขตแลกเปลี่ยนสินค้าแบบปลอดภาษี ย่านนี้ได้รับการขึ้นทะเบียนเป็นมรดกโลกโดยยูเนสโกใน ค.ศ. 2015


title: ฟิลิพพ์ ฟอน เบอเซลาแกร์

text: ฟิลิพพ์ ฟอน เบอเซลาแกร์(6 กันยายน ค.ศ. 1917 – 1 พฤษภาคม ค.ศ. 2008) เป็นสมาชิกคนที่สองที่เหลือรอดชีวิตในแผนลับ 20 กรกฎาคม ผู้ส่วมรู้ร่วมคิดระหว่างเจ้าหน้าที่นายทหารแห่งกองทัพเวร์มัคท์ เพื่อลอบสังหารผู้นำเผด็จการเยอรมัน อดอล์ฟ ฮิตเลอร์ในปี ค.ศ. 1944


title: มารี จูเลียตา ลูเวต

text:
มารี จูเลียตา ลูเวต ()
มารี จูเลียตา ลูเวต เกิดเมื่อวันที่ 3 พฤษภาคม พ.ศ. 2410 ณ ฝรั่งเศส เป็นลูกสาวของ ฌัก เฮนรี ลูเวต และ โจเซฟิน อมีเลอร์ เพดดีเฟอร์ โดยเธออาศัยในประเทศฝรั่งเศส เธอได้แต่งงานครั้งแรกกับช่างภาพหนุ่มชาวฝรั่งเศส คือ อลีลีส เดเมต และได้หย่าร้างกันไปในปี พ.ศ. 2436 โดยมีบึตรร่วมกันดังนี้
เธอได้รู้จักกับ เจ้าชายหลุยส์ที่ 2 องค์อธิปัตย์แห่งโมนาโก ผ่านทางมารดาของเธอ มารดาของเธอนั้นเป็นพระชายาของเจ้าชายแห่งฝรั่งเศสพระองค์หนึ่ง จนทั้งสองมีความสัมพันธ์กันจนเธอตั้งท้องและได้คลอดกลูกสาว 1 คน ต่อมาได้รับพระราชทานพระอิสริยยศและมีพระนามว่า เจ้าหญิงชาร์ลอตต์ ดัชเชสแห่งวาเลนตินัว ซึ่งพระธิดาพระองค์นี้ เป็นพระราชธิดานอกสมรสและเป็นพระราชธิดาเพียงพระองค์เดียวใน เจ้าชายหลุยส์ที่ 2 องค์อธิปัตย์แห่งโมนาโก ถึงกระนั้นเธอก็มิได้รับการสถนาปนาเป็นเจ้าดังเช่นลูกสาวเธอ เนื่องจากเป็นภรรยานอกสมรส แต่ทุกคนในโมนาโกรู้จักเธอในฐานะ พระวรชายานอกสมรสแห่งเจ้าชายหลุยส์ที่ 2


title: วายเอชบอยส์

text: วายเอชบอยส์ (อังกฤษ: YHBOYS) (จีน: 乐华少年) ย่อจาก เยฮวาบอยส์ (Yuehua Boys) เป็นบอยแบนด์สัญชาติจีนอยู่ภายใต้บริษัทเยฮวาเอนเตอร์เทนเมนต์ (Yuehua Entertainment) เปิดตัวในปี ค.ศ.2017 ประกอบไปด้วยสมาชิกเด็กชายชาวจีนอายุระหว่าง 10-13 ปี ทั้งหมด 7 คนได้แก่ จาง จวิ้นอี, กัว เตี้ยนเจี่ย, จาง หมิงฮ่าว, หลิว กวานอี้, จาง เอินซั่ว, ซุน เจียข่าย และ หลี่ หลินหม่า ที่ล้วนแต่มีความสามารถเกินอายุ ไม่ว่าจะร้อง เต้น แนวคิดของกลุ่มคือการช่วยให้แฟน ๆ มีส่วนร่วมในการเติบโตของสมาชิกตั้งแต่เริ่มเดบิวท์ในขณะที่สมาชิกทำงานทั้งในด้านการร้องเพลงและการแสดง


title: รักหวานบ้านวุ่น

text: รักหวานบ้านวุ่น เป็นละครตลก ผลิตโดย บริษัท ภาพไท จำกัด โดยผู้จัดทศพล ศิริวิวัฒน์ กำกับโดย อัครพล บัวแตง บทประพันธ์ สิบพลัง บทโทรทัศน์ กิตติณัฐ ณัฐรวีทศ นำแสดงโดย ธัญญวีร์ ชุณหสวัสดิกุล,สพล อัศวมั่นคง เริ่มตอนแรกวันที่ 25 กุมภาพันธ์ พ.ศ. 2561 - 7 เมษายน พ.ศ. 2561


title: รักหวานบ้านวุ่น

text: เมื่อ น้ำหวาน สาวน้อยวัยใสที่กำลังจะเอนทรานซ์แต่ไม่รู้จะเรียนคณะอะไร ?! ผู้ปกครองจึงส่งมาอยู่กับ น้ำว่าน พี่สาวสุดห้าว นักศึกษาปี 2 คณะบัญชี วันที่น้องสาวมากรุงเทพฯ น้ำว่านติดเรียนเลยให้ เสาเอก เพื่อนร่วมบ้านเช่าหนุ่มปี 2 คณะสถาปัตยกรรม ไปรับน้ำหวานที่ขนส่ง แต่แล้วก็เกิดเรื่องขึ้น โจรวิ่งราวกระเป๋าน้ำหวาน น้ำหวานจึงวิ่งตามแต่พลาดชนกับเสาเอกทำให้คนชั่วหนีรอดไปได้ น้ำหวานต่อว่าเสาเอกที่มาขวางทางทำให้เขาเห็นหน้าเธอเต็ม ๆ ว่าเป็นคนเดียวกับที่น้ำว่านให้มารับ แต่น้ำหวานไม่เชื่อ เสาเอกเลยโทร. ให้น้ำว่านเคลียร์เองถึงยอมกลับด้วย ซึ่งน้ำว่านไม่ค่อยจะเต็มใจให้น้องสาวอยู่ด้วย เพราะแอบแชร์บ้านเช่ากับเพื่อนผู้ชายจะได้ประหยัด แต่ไม่เคยบอกเรื่องนี้กับที่บ้าน ทำให้น้ำหวานแทบช็อก ! เมื่อเจอผู้ชายหุ่นล่ำ 3 หนุ่ม อยู่ร่วมชายคาบ้านเช่า น้ำว่านรีบบอกความจริงกับน้ำหวานที่หน้าตาเต็มไปด้วยคำถามสารพัด โชคดีที่ เน็ก เพื่อนสาวปี 2 ว่าที่คุณหมอ ที่เรียนคณะแพทยศาสตร์ กลับมาพอดี เลยช่วยอธิบายเรื่องราวทั้งหมดให้น้ำหวานเข้าใจ


title: อัลเบร็ชท์ อัลท์ดอร์เฟอร์

text: อัลเบร็ชท์ อัลท์ดอร์เฟอร์ () เป็นจิตรกร นักแกะสลัก และสถาปนิกชาวเยอรมันในยุคเรอแนซ็องส์แห่งเมืองเรเกินส์บวร์ค อัลท์ดอร์เฟอร์เกิดราว ค.ศ. 1480 ในเรเกินส์บวร์ค และเริ่มมีความสนใจด้านงานศิลปะตามบิดาซึ่งมีอาชีพจิตรกรและนักทำตัวแบบย่อส่วน อัลท์ดอร์เฟอร์เริ่มทำงานในเมืองบ้านเกิดของตนเองใน ค.ศ. 1505 ในตำแหน่งสถาปนิกและที่ปรึกษาประจำเมือง ต่อมาใน ค.ศ. 1511 เขาเดินทางไปทางใต้สู่เทือกเขาแอลป์ และได้วาดจิตรกรรมภูมิทัศน์ออกมาหลายชิ้น ถือเป็นจิตรกรภูมิทัศน์คนแรกในศาสตร์สมัยใหม่ ซึ่งได้ทำให้เขาเป็นผู้นำของโรงเรียนดานูบ และเป็นผู้บุกเบิกให้จิตรกรรมภูมิทัศน์เป็นศาสตร์แขนงหนึ่งแยกออกมา ผลงานที่มีชื่อเสียงที่สุดของเขาคือ "ยุทธการของอเล็กซานเดอร์ที่อิสซัส" ซึ่งวาดขึ้นใน ค.ศ. 1529


title: บาเลร์ (จังหวัดเอาโรรา)

text: เทศบาลบาเลร์ (; อีโลกาโน: Ili ti Baler) เป็นเทศบาลและศูนย์กลางของจังหวัดเอาโรรา ประเทศฟิลิปปินส์ ในปี ค.ศ. 2015 มีประชากรประมาณ 39,562 คน


title: บาเลร์ (จังหวัดเอาโรรา)

text: บาเลร์ตั้งอยู่ห่างจากมะนิลาไปทางทิศตะวันออกเฉียงเหนือ โดยมีเส้นทางผ่านภูเขา บาเลร์เป็นที่ตั้งของภูมิลักษณ์ที่น่าประทับใจและตั้งอยู่บนที่ราบใกล้กับอ่าวบาเลร์ ซึ่งเป็นเสี้ยวของทะเลฟิลิปปิน


title: บาเลร์ (จังหวัดเอาโรรา)

text: บาเลร์ได้รับการสถาปนาเป็นเมืองหลักของจังหวัดเอาโรราในวันที่ 14 มิถุนายน ค.ศ. 1951 ภายใต้คำสั่ง "Republic Act ที่ 648" ลงนามโดยประธานาธิบดีเอลปิดิโอ กีริโน ต่อมาได้กลายเป็นศูนย์กลางการปกครองของจังหวัดเมื่อวันที่ 21 พฤศจิกายน ค.ศ. 1978 ภายใต้คำสั่ง "Batas Pambansa Blg. 7" ลงนามโดยประธานาธิบดีเฟอร์ดินานด์ มาร์กอส


title: บาลังกา (จังหวัดบาตาอัน)

text: นครบาลังกา (; กาปัมปางัน: "Lakanbalen ning Balanga") เป็นเมืองหลักของจังหวัดบาตาอัน ประเทศฟิลิปปินส์ ในปี ค.ศ. 2015 มีประชากรประมาณ 96,061 คน บาลังกาเป็นแหล่งเกษตรกรรมที่สำคัญ และมีพื้นที่ 11,163 เฮกตาร์ คิดเป็นร้อยละ 8.13 ของจังหวัดบาตาอัน


title: มาโลโลส

text: มาโลโลส () เป็นนครที่ก่อตั้งลำดับที่ 115 ของประเทศฟิลิปปินส์ และเป็นเมืองหลักของจังหวัดบูลาคัน อยู่ห่างจากมะนิลาไปทางทิศเหนือ เป็นย่านชานเมืองที่ขยายออกมาจากเมโทรมะนิลา ตั้งอยู่ในพื้นที่ทางตะวันตกเฉียงใต้ของจังหวัดบูลาคันในเขตกิตนางลูโซน เกาะลูซอน มาโลโลสยังเป็นที่ตั้งของสถานศึกษาสำคัญหลายแห่งอีกด้วย


title: ถนนอุณากรรณ

text: ถนนอุณากรรณ () เป็นถนนสายสั้น ๆ สายหนึ่งในเขตพระนคร กรุงเทพมหานคร มีลักษณะเป็นถนนขนาด 3–4 ช่องทางจราจร ไม่มีเกาะกลาง เขตถนนกว้าง 19.50 เมตร ระยะทางยาว 446 เมตร เริ่มต้นจากทางแยกอุณากรรณ (จุดตัดกับถนนเจริญกรุง) ในพื้นที่แขวงวังบูรพาภิรมย์ มุ่งไปทางทิศเหนือ ตัดกับถนนศิริพงษ์ ข้ามคลองหลอดวัดราชบพิธเข้าพื้นที่แขวงวัดราชบพิธ ตัดกับถนนลงท่า ตรงไปทางทิศเดิมโดยขนานไปกับถนนศิริพงษ์และเลียบกำแพงวัดสุทัศนเทพวรารามราชวรมหาวิหาร ไปสิ้นสุดที่ทางแยกเสาชิงช้า (จุดตัดกับถนนบำรุงเมือง)


title: ถนนอุณากรรณ

text: ชื่อถนนอุณากรรณมีที่มาจากพระนามของพระเจ้าบรมวงศ์เธอ พระองค์เจ้าอุณากรรณอนันตนรไชย พระราชโอรสในพระบาทสมเด็จพระจอมเกล้าเจ้าอยู่หัวและเจ้าจอมมารดาเปี่ยม โดยเจ้าคุณจอมมารดาเปี่ยมได้อุทิศเงินจำนวน 100 ชั่งของพระเจ้าบรมวงศ์เธอ พระองค์เจ้าอุณากรรณอนันตนรไชย ให้นำไปสร้างถาวรวัตถุที่เป็นสาธารณประโยชน์ เพื่ออุทิศส่วนกุศลให้พระองค์ซึ่งสิ้นพระชนม์ขณะมีพระชันษา 18 ปี พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้กรมโยธาธิการสร้างถนนสายสั้น ๆ ขนาดถนนข้าวสาร โดยโปรดเกล้าฯ ให้จัดสรรงบประมาณมาสมทบด้วย กรมโยธาธิการสร้างถนนเสร็จในปี พ.ศ. 2443 แล้วน้อมเกล้าฯ ถวายเป็นถนนหลวง พระบาทสมเด็จพระจุลจอมเกล้าเจ้าอยู่หัวจึงพระราชทานชื่อถนนว่า "ถนนอุณากรรณ" เพื่อเป็นอนุสรณ์ถึงพระเจ้าบรมวงศ์เธอ พระองค์เจ้าอุณากรรณอนันตนรไชย ปรากฏว่า ในสมัยนั้นถนนอุณากรรณเป็นเส้นทางที่มีประชาชนจำนวนมากใช้เป็นเส้นทางสัญจร เนื่องจากเป็นทางลัดที่ใกล้ที่สุดระหว่างถนนเจริญกรุงกับถนนบำรุงเมือง


title: ตกสิบ ติดสปีด

text: ตกสิบ ติดสปีด เป็นรายการเกมโชว์แนวควิซโชว์ที่ผู้เข้าแข่งขัน 1 คนจะต้องทำการแข่งขันกับนักสู้ทั้ง 10 คน โดยมีรูปแบบต้นฉบับมาจากรายการ "" ในประเทศอิสราเอล และบริษัท เซ้นส์ เอนเตอร์เทนเมนท์ จำกัด ออกอากาศทางสถานีโทรทัศน์สีกองทัพบกช่อง 7 โดยมีวราวุธ เจนธนากุล และ ศกุนตลา เทียนไพโรจน์ เป็นผู้ดำเนินรายการ


title: ตกสิบ ติดสปีด

text: มีผู้เข้าแข่งขัน 1 คน ซึ่งจะยืนอยู่บนหลุมประตูกลที่อยู่กลางเวที และนอกจากนี้ยังมีนักสู้อีก 10 คนล้อมรอบบนหลุมประตูกลของตน โดยการแข่งขันมี 1 รอบเท่านั้น


title: ตกสิบ ติดสปีด

text: ผู้เข้าแข่งขันเลือกนักสู้ครั้งละ 1 คนเพื่อแข่งขันตอบคำถามแบบตัวต่อตัว โดยผู้เข้าแข่งขันกับนักสู้ในการดวลวัดสปีดแต่ละครั้งจะต้องตอบคำถามข้อเดียวกัน เมื่อคำถามปรากฎขึ้นหากฝ่ายใดฝ่ายหนึ่งเปล่งเสียงออกมาแม้เพียงพยางค์เดียวจะถือว่าเป็นการตอบของฝ่ายนั้นทันที เมื่อเวลาผ่านไประยะหนึ่งแล้วยังไม่มีใครตอบได้ ทางรายการจะค่อย ๆ เฉลยตัวอักษรในคำตอบไปทีละตัวเพื่อให้ทั้งคู่ตอบได้ง่ายขึ้น ถ้าตอบได้ถูกต้องและเร็วกว่าจะได้คะแนนข้อละ 1 คะแนน แต่ถ้าตอบผิดคะแนนจะตกไปเป็นของอีกฝ่ายทันที ฝ่ายใดทำคะแนนได้ครบ 7 คะแนนก่อนจะเป็นผู้ชนะและได้เงินรางวัลสะสมในการดวลวัดสปีดในแต่ละครั้ง และฝ่ายที่เป็นผู้แพ้จะตกรอบ แล้วตกลงไปจากเวทีด้วยหลุมประตูกล ถ้าผู้เข้าแข่งขันชนะในแต่ละรอบการดวล ผู้เข้าแข่งขันก็จะเข้ารอบการดวลรอบต่อไปพร้อมกับขโมยเงินที่อยู่ข้างหน้าของนักสู้มาเป็นเงินสะสมของผู้เข้าแข่งขันซึ่งผู้เข้าแข่งขันจะยังไม่ทราบว่าขโมยมาได้เท่าไหร่ในรอบนั้นจนกว่าจะชนะในการดวล (ในรายการเรียก "ค่าหัว") ไปเรื่อย ๆ (ค่าหัวในรายการจะประกอบด้วย 10,000 บาท และ 10,000 X2) ซึ่งผู้เข้าแข่งขันจะมีตัวช่วยถึง 2 ชีวิต ซึ่งถ้าผู้เข้าแข่งขันแพ้การดวล 2 ครั้งแรก นักสู้ที่เอาชนะผู้เข้าแข่งขันได้จะต้องเป็นฝ่ายตกจากเวทีไปแทนถึงแม้ว่าจะเอาชนะแล้วได้ค่าหัวก็ตาม โดยนักสู้ทั้งสิบจะมีเงินค่าหัว 10,000 บาท 8 คน และเงินค่าหัว X 2 อีก 2 คน ถ้าหากผู้เข้าแข่งขันสามารถเอาชนะนักสู้ได้สำเร็จครบทั้ง 10 คนจะได้รับเงินค่าหัวที่ทำสำเร็จไว้จะถูกดับเบิ้ลเงินค่าหัวเป็น X2 (รวมมูลค่าสูงสุดถึง 240,000 บาท) แต่ในทางกลับกันถ้านักสู้สามารถเอาชนะผู้เข้าแข่งขันจนกระทั่งผู้เข้าแข่งขันใช้ตัวช่วยถึง 2 ชีวิตไปจนหมดทั้ง 2 ครั้งได้สำเร็จ เงินค่าหัวที่ทำสำเร็จไว้ก็จะถูกดับเบิ้ลเป็น X2 เช่นเดียวกัน


title: โกปปาอีตาเลีย 2018 นัดชิงชนะเลิศ

text: การแข่งขัน โกปปาอีตาเลีย 2017 นัดชิงชนะเลิศ เป็นการตัดสินหาทีมชนะเลิศของ โกปปาอีตาเลีย ฤดูกาล 2017–18, ฤดูกาลที่ 71 ของฟุตบอลถ้วยหลักของประเทศอิตาลี. นัดนี้ลงเล่นเมื่อวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม ระหว่าง ยูเวนตุส และ มิลาน.


title: โกปปาอีตาเลีย 2018 นัดชิงชนะเลิศ

text: "หมายเหตุ: (H: เหย้า; A: เยือน)."


title: การยกเลิกระบบแคว้น

text: การยกเลิกระบบแคว้น () ในจักรวรรดิญี่ปุ่นและถูกแทนที่โดยระบบจังหวัด ใน ค.ศ. 1871 เป็นผลสืบเนื่องมาจากการฟื้นฟูเมจิ เมื่อ ค.ศ. 1868 ในช่วงต้นยุคเมจิ (ปัจจุบันมีทั้งหมด 47 จังหวัดจากฮกไกโดถึงโอกินาวะ)


title: การยกเลิกระบบแคว้น

text: ภายใต้การปฏิรูปไดเมียว ทุกแคว้นต้องถวายคืนพระราชอำนาจแก่จักรพรรดิเมจิ


title: ฟุตบอลลีกคัพ 2003 นัดชิงชนะเลิศ

text: ฟุตบอลลีกคัพ 2003 นัดชิงชนะเลิศ เป็นการแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ยูไนเต็ด เมื่อวันที่ 2 มีนาคม ค.ศ. 2003 ที่มิลเลนเนียมสเตเดียมในคาร์ดิฟฟ์ และเป็นรอบชิงชนะเลิศของฟุตบอลลีกคัพ ฤดูกาล 2002–03 ฤดูกาลที่ 43 ของฟุตบอลลีกคัพ ซึ่งเป็นการแข่งขันฟุตบอลถ้วยขนาดเล็กที่มีสโมสรเข้าร่วมแข่งขันทั้ง 92 สโมสรจากในลีก โดยลิเวอร์พูลเข้าชิงเป็นครั้งที่ 9 โดยก่อนหน้านั้น พวกเขาชนะถึง 6 ครั้ง และแพ้ 2 ครั้งในรอบชิง ส่วนแมนเชสเตอร์ยูไนเต็ด เข้าชิงเป็นครั้งที่ 5 ก่อนหน้านี้ในรอบชิง พวกเขาชนะครั้งเดียว และแพ้ 3 ครั้ง


title: ฟุตบอลลีกคัพ 2003 นัดชิงชนะเลิศ

text: ทั้งสองสโมสรมาจากพรีเมียร์ลีก ซึ่งได้เริ่มต้นการแข่งขันในรอบที่ 3 ทั้งคู่ การแข่งขันนัดชิงชนะเลิศ มีผู้เข้าชม 74,500 คน โดยในครึ่งแรก ลิเวอร์พูลขึ้นนำในนาทีที่ 39 จากสตีเวน เจอร์ราร์ด และในครึ่งหลัง ได้ประตูตอกย้ำชัยชนะจากไมเคิล โอเวน ทำให้ลิเวอร์พูลเอาชนะไปได้ 2–0 นับเป็นแชมป์ลีกคัพสมัยที่ 7 ของสโมสร


title: ฟุตบอลลีกคัพ 2003 นัดชิงชนะเลิศ

text: ผู้เล่นยอดเยี่ยมนัดได้แก่ แยชือ ดูแด็ก ซึ่งได้รับรางวัลอลัน ฮาร์ดาเกอร์ เขาได้รับคำชมจากทั้ง เฌราร์ อูลีเย ผู้จัดการทีมลิเวอร์พูล และ อเล็กซ์ เฟอร์กูสัน ผู้จัดการทีมแมนเชสเตอร์ยูไนเต็ด


title: พันธมิตรซัตโช

text: พันธมิตรซะสึมะ–โชชู () หรือพันธมิตรซัตโช () กลุ่ม พันธมิตรทางการทหาร ระหว่าง แคว้นซะสึมะ และ แคว้นโชชู รวมตัวกันขึ้นเมื่อ ค.ศ. 1866 ซึ่งการรวมตัวครั้งนี้มีวัตถุประสงค์เพื่อ ฟื้นฟูการปกครองของราชสำนัก และโค่นล้ม รัฐบาลโชกุนโทะกุงะวะ


title: พันธมิตรซัตโช

text: ซึ่งชื่อของกลุ่มพันธมิตรซัตโซเกิดจากการนำชื่อหน้าของทั้งสองแคว้นคือ ซะสึมะ และ โชชู มารวมกัน


title: สื่อ เขอฝ่า

text: สื่อ เขอฝ่า (4 กุมภาพันธ์ ค.ศ. 1601 – 20 พฤษภาคม ค.ศ. 1645), ชื่อทางการแบบจีน เซี่ยนชือ และ เต้าหลิน, เป็นข้าราชการและนักอักษรแห่งราชวงศ์หมิง สื่อ เขอฝ่า เกิดที่ เซี่ยงฟู่ (祥符; ปัจจุบันคือ ไคเฟิง, เหอหนาน) และอ้างสิทธิ์สืบเชื้อสายมาจาก เขตต้าซิง, จังหวัดชุนเตียน (順天府大興縣; ในปัจจุบันคือ ปักกิ่ง). เขาได้รับการศึกษาและอบรมโดยอาจารย์ จัว กวงโตว (左光斗) สื่อ เขอฝ่าได้เข้ารับราชการในตำแหน่งศาลาในสังกัดสามสำนักหกกรมที่เมืองนานกิง


title: สื่อ เขอฝ่า

text: ในช่วงต้นของการรับราชการของเขา สื่อ เขอฝ่า ถือได้ว่าเป็นขุนนางหมิงที่จดจำได้ดีที่วุดในช่วงที่เขานำกำลังปกป้องเมืองหยางโจวจากการรุกรานของกองทัพแมนจูภายใต้ราชวงศ์ชิง สื่อ เขอฝ่าถูกประหารหลังจากเมืองหยางโจวถูกกองทัพแมนจูยึดในเดือนเมษายน ค.ศ. 1645


title: สื่อ เขอฝ่า

text: หลังจากที่เขาตาย จักรพรรดิแห่งราชวงศ์หมิงใต้ได้มอบพระราชทินนามให้ว่า จงจิ้ง(忠靖; แปลว่า "ภักดีและสันติสุข") หลังจากกว่าทศวรรษผ่านไปจักรพรรดิเฉียนหลงชาวแมนจูแห่งราชวงศ์ชิง ได้ทรงเห็นคุณธรรมความดีงามของสื่อ เขอฝ่า จึงได้ทรงตั้งชื่อให้เป็น "จงเจิ้ง" (忠正; ที่แปลว่า "ภักดีและซื่อตรง") ลูกหลานของสื่อ เขอฝ่าได้เก็บรวบรวมผลงานเอกสารของเขาและจัดทำเป็นหนังาอชื่อว่า "ผลงานของใต้เท้า สื่อ จงเจิ้ง" (史忠正公集).


title: พรรคพลังธรรมใหม่

text: พรรคพลังธรรมใหม่ (, ชื่อย่อ: พธม., NPD) พรรคการเมืองของไทยที่ได้ยื่นจดจองชื่อพรรคการเมืองตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เมื่อวันศุกร์ที่ 2 มีนาคม พ.ศ. 2561 มีนายแพทย์ ระวี มาศฉมาดล อดีตเลขาธิการ พรรคพลังธรรม เป็นผู้ยื่นคำร้องขอ


title: พรรคพลังธรรมใหม่

text: โดยได้มีการแถลงข่าวเปิดตัวพรรคพลังธรรมใหม่เมื่อวันที่ 1 มีนาคม พ.ศ. 2561 ที่ห้องปทุมวัน โรงแรมเอเชีย ต่อมาในวันที่ 8 เมษายน พ.ศ. 2561 นพ. ระวี ได้ให้สัมภาษณ์ว่า กกต. ได้ออกหนังสือรับรองการจดแจ้งจัดตั้งพรรคตั้งแต่วันอังคารที่ 3 เมษายน พ.ศ. 2561 ซึ่งทางพรรคพลังธรรมใหม่จะได้ทำการประชุมพรรคเป็นครั้งแรกในวันเสาร์ที่ 12 พฤษภาคม พ.ศ. 2561 เวลา 09.00 น. ที่หอประชุมใหญ่ มหาวิทยาลัยธรรมศาสตร์ ท่าพระจันทร์เพื่อเลือกหัวหน้าพรรค เลขาธิการพรรค และคณะกรรมการบริหารพรรคชุดแรกรวมถึงร่างข้อบังคับพรรค นโยบายพรรค และอุดมการณ์การทางการเมืองของพรรค แต่ในเวลาต่อมาได้มีการเปลี่ยนแปลงวันเวลาและสถานที่ประชุมพรรคครั้งแรกเป็นที่ มหาวิทยาลัยรังสิต ในวันจันทร์ที่ 14 พฤษภาคม พ.ศ. 2561 ผลปรากฏว่านายแพทย์ระวีได้รับเลือกเป็นหัวหน้าพรรคคนแรก นายแพทย์ นิทัศน์ รายยวา อดีตปลัดกระทรวงสาธารณสุขเป็นเลขาธิการพรรคคนแรก และได้จดทะเบียนก่อตั้งพรรคต่อ กกต. เมื่อวันอังคารที่ 5 มิถุนายน พ.ศ. 2561 ซึ่ง กกต. ได้จดทะเบียนพรรคพลังธรรมใหม่เป็นลำดับที่ ๖/๒๕๖๑ เมื่อวันศุกร์ที่ 14 กันยายน พ.ศ. 2561 และได้มีการประกาศลงราชกิจจานุเบกษาเมื่อวันพฤหัสบดีที่ 18 ตุลาคม พ.ศ. 2561


title: การดูแลตนเอง

text: ในด้านบริการสุขภาพ การดูแลตนเองหมายถึง การทำหน้าที่กำกับของมนุษย์ที่จำเป็นซึ่งอยู่ภายใต้การควบคุมของปัจเจกบุคคล ที่ไตร่ตรองไว้และริเริ่มด้วยตนเอง


title: การดูแลตนเอง

text: บางคนจัดการดูแลตนเองเป็นภาวะต่อเนื่องกับผู้ให้บริการด้านสุขภาพที่ปลายตรงข้ามของการดูแลตนเอง ในแพทยศาสตร์สมัยใหม่ เวชศาสตร์ป้องกันปรับแนวใกล้ชิดกับการดูแลตนเอง การไม่ปฏิบัติตามคำแนะนำทางการแพทย์และการเริ่มต้นโรคทางจิตทำให้การดูแลตนเองเป็นไปได้ยาก มองว่าการดูแลตนเองเป็นทางแก้บางส่วนของปัญหารัฐบาลเสียค่าใช้จ่ายการบริบาลสุขภาพเพิ่มขึ้นทั่วโลก ความคิดการดูแลตนเองเป็นสาหลักของการบริบาลสุขภาพและสังคมหมายความว่ามันเป็นองค์ประกอบสำคัญของระบบบริการสุขภาพสมัยใหม่ที่มีระเบียบและบทกฎหมายควบคุม


title: การดูแลตนเอง

text: การดูแลตนเองถือเป็นรูปแบบปฐมภูมิของการบริบาลผู้ป่วยที่มีโรคเรื้อรังที่มีการตัดสินใจประจำวันหรือจัดการเองซึ่งความเจ็บป่วยของตน การจัดการตนเองสำคัญและการศึกษาการจัดการตนเองส่งเสริมการศึกษาผู้ป่วยแบบเดิมในการบริบาลปฐมภูมิเพื่อสนับสนุนผู้ป่วยให้ดำรงชีพอยู่ด้วยคุณภาพชีวิตดีที่สุดกับภาวะเรื้อรังของตน การดูแลตนเองมาจากการเรียนรู้ มีความมุ่งหมายและต่อเนื่อง


title: องค์การบริหารส่วนตำบลบึงบา

text: องค์การบริหารส่วนตำบลบึงบา ตั้งอยู่ที่ หมู่ 3 ตำบลบึงบา อำเภอหนองเสือ จังหวัดปทุมธานี


title: องค์การบริหารส่วนตำบลบึงบา

text: องค์การบริหารส่วนตำบลบึงบา ตั้งอยู่ที่ หมู่ 3 ตำบลบึงบา อำเภอหนองเสือ จังหวัดปทุมธานี ได้รับการยกฐานะจากสภาตำบลเป็นองค์การบริหารส่วนตำบล เมื่อวันที่ 2 มีนาคม พ.ศ. 2538 เป็นองค์การบริหารส่วนตำบลขนาดกลาง ซึ่งตั้งอยู่ห่างจากอำเภอหนองเสือ เป็นระยะทางประมาณ 7 กิโลเมตร มีเนื้อที่ทั้งหมด 28.43 ตารางกิโลเมตร มีหมู่บ้าน 6 หมู่บ้าน อยู่ในเขตองค์การบริหารส่วนตำบลบึงบา เต็มพื้นที่ 6 หมู่บ้าน ปัจจุบันมีพนักงานส่วนตำบล ลูกจ้างประจำ และพนักงานจ้าง จำนวน 44 คน


title: องค์การบริหารส่วนตำบลบึงบา

text: องค์การบริหารส่วนตำบลบึงบา มีเนื้อที่โดยประมาณ 28.43 ตารางกิโลเมตร หรือ 17,769 ไร่


title: องค์การบริหารส่วนตำบลบึงบา

text: องค์การบริหารส่วนตำบลบึงบา มีสภาพเป็นที่ราบลุ่มทั้งพื้นที่ มีลำคลอง 3 สาย และ คลองแอนคั่นระหว่างกัน 2 สาย และคลองซอยในหมู่บ้านหลายแห่งเหมาะแก่การเกษตรมีหมู่บ้านจำนวน 6 หมู่บ้าน ดังนี้


title: องค์การบริหารส่วนตำบลบึงบา

text: หมู่ที่ 1 บ้านไทรย้อย


title: องค์การบริหารส่วนตำบลบึงบา

text: หมู่ที่ 2 บ้านวังตะเคียนพัฒนา


title: องค์การบริหารส่วนตำบลบึงบา

text: หมู่ที่ 3 บ้านแสงมณี


title: องค์การบริหารส่วนตำบลบึงบา

text: หมู่ที่ 4 บ้านแสนสุข


title: องค์การบริหารส่วนตำบลบึงบา

text: หมู่ที่ 7 บ้านศาลาลอย


title: องค์การบริหารส่วนตำบลบึงบา

text: หมู่ที่ 8 บ้านทุ่งรวงทอง


title: องค์การบริหารส่วนตำบลบึงบา

text:
มีโรงเรียนประถมศึกษา 2 แห่ง
และรณรงค์
http://bungba-sao.go.th/public/history/data/index/menu/22


title: มาร์มอต

text: มาร์มอต () เป็นกระรอกขนาดใหญ่ที่อยู่ในสกุล Marmota โดยมีสมาชิกอยู่ทั้งหมด 15 ชนิด (สปีชีส์)


title: มาร์มอต

text: มาร์มอตมีหลายชนิด บางชนิดอาศัยอยู่ในพื้นที่ที่เป็นภูเขา ทิวเขา เช่น เทือกเขาแอลป์ เทือกเขาคาร์เพเทียน เทือกเขาพิเรนีส ในยุโรปและเอเชียตะวันตกเฉียงเหนือ


title: มาร์มอต

text: มาร์มอตมักจะอาศัยอยู่ในโพรงและจำศีลในฤดูหนาว นอกจากนี้ยังใช้เสียงที่แหลมสูงในการเรียกพวกพ้องเมื่อเกิดอันตรายหรือเกิดเหตุการณ์ตืนตระหนก


title: มาร์มอต

text: มาร์มอตเป็นสัตว์กินพืช เช่น หญ้า ลูกไม้ เห็ด รา สาหร่าย ผลไม้ มอส รากไม้ และดอกไม้ชนิดต่างๆ


title: มาร์มอต

text: มาร์มอตถูกจำแนกชนิดครั้งแรกโดย Thorington และ Hoffman ชนิดล่าสุดที่พบคือ M. kastschenkoi ปัจจุบันมาร์มอตถูกแยกเป็น 2 สกุลย่อย


title: มาร์มอต

text: ชนิดที่สูญพันธุ์ไปแล้ว โดยศึกษาได้จากฟอซซิล มีทั้งหมด 4 ชนิด


title: ไบฮักกี ไคซาน

text: ไบฮักกี บิน ไคซาน (, เกิด 31 มกราคม 1984) นักฟุตบอลอาชีพชาวสิงคโปร์ปัจจุบันลงเล่นให้กับสโมสรใน ไทยลีก 2 อุดรธานี โดยยืมตัวมาจาก เอสซีจี เมืองทอง ยูไนเต็ด ในตำแหน่งกองหลัง


title: เจ้าชายชูกะกุ

text: เจ้าชายชูกะกุ (, 3 เมษายน 1150 – 13 กันยายน 1202) เจ้าชายและพระภิกษุในช่วงปลาย ยุคเฮอัง พระองค์เป็นพระราชโอรสองค์ที่ 2 ของ จักรพรรดิโกะ-ชิระกะวะ จักรพรรดิองค์ที่ 77 ที่ประสูติแต่ ฟุจิวะระ โนะ นะรุโกะ


title: อเมริกันฟุตบอลลีก (1926)

text: อเมริกันฟุตบอลลีก () บางครั้งเรียกว่า AFL I, AFLG ,Grange League เป็นลีคอเมริกันฟุตบอลอาชีพ ที่ก่อตั้งในปี ค.ศ. 1926 โดยเป็นคู่แข่งรายแรกของ เนชันแนลฟุตบอลลีก (NFL) ก่อตั้งโดย ชาร์ลส "ซี. ซี." ไพล์ (1882–1939) และ ชาร์ลส เอ็กซ์. ซิมเมอร์แมน (1865–1926) เป็นลีคที่มีอายุสั้น มีการแข่งขัน 9 ทีม


title: อเมริกันฟุตบอลลีก (1926)

text: จากการสิ้นสุดการโต้แย้งของเนชันแนลฟุตบอลลีก ในช่วงฤดูกาลปี่ 1925 ซึ่งนำไปสู่การก่อตั้งครั้งแรกของ AFL โดย ตัวแทนของ Red Grange, ซี. ซี. ไพล์ ในยุคที่ไม่มีทีมฟุตบอลอาชีพมีกำหนดการล่วงหน้า (แต่ละทีมมีหน้าที่ในการจองเกมของตัวเองโดยไม่มีข้อจำกัด ในจำนวนเกม) พอตต์สวิลล์ มารูนส์ ได้รับการยกย่องเป็นแชมป์ NFL โดยทีมพอตต์สวิลล์ชนะ ชิคาโก คาร์ดินัลส ในวันที่ 6 ธันวาคม แม้ว่าจะยังคงมีเหลืออีกสองสัปดาห์ในฤดูกาลนี้


title: อเมริกันฟุตบอลลีก (1926)

text: บอสตันบูลล์ด็อกส์ โดยมี Herb Treat เป็นโค้ช ทีมบอสตัน เป็นทีมฟุตบอลอาชีพแรกที่เคยประสบปัญหาทางการเงินมาตั้งแต่เริ่มต้น


title: อเมริกันฟุตบอลลีก (1926)

text: บรุกลินฮอสแมน โดยมี Eddie McNeeley เป็นโค้ช ทีมบรุกลิน มีจุดเด่น คือสมาชิก Notre Dame Four Horsemen Harry Stuhldreher และElmer Layden ซึ่งแตกต่างจากทีมอื่นของ AFL ใน New York ทำให้ทีมทีมบรุกลินประสบปัญหากับประตูหมุน หลังจากเกมเพียงสี่เกมทีมถูกบังคับให้รวมกับทีมของเอ็นเอฟแอล (ทีมไลออน) และเล่น 3 เกมในเอ็นเอฟแอลฐานะบรุกลินไลออน


title: อเมริกันฟุตบอลลีก (1926)

text: ชิคาโกบูลล์ส โดยมี Joey Sternaman เป็นโค้ช และเจ้าของ


title: อเมริกันฟุตบอลลีก (1926)

text: คลีฟแลนด์แพนเธอร์ส เคยเป็นทีมอิสระตั้งแต่ปี ค.ศ. 1919 ส่วนใหญ่ทีมเล่นจากเขตเหนือของรัฐนิวยอร์ก มี Roy Watts เป็นโค้ช


title: อเมริกันฟุตบอลลีก (1926)

text: ลอสแอนเจลิสไวลด์แคทส์


title: อเมริกันฟุตบอลลีก (1926)

text: นวร์กแบร์ส โดยมี New Jersey Athletic Association (William Coughlin เป็นประธาน) เป็นเจ้าของ และ Hal Hansen เป็นโค้ช


title: อเมริกันฟุตบอลลีก (1926)

text: นิวยอร์กแยนกีส์ โดยมี Ralph Scott เป็นโค้ช


title: อเมริกันฟุตบอลลีก (1926)

text: ฟิลาเดลเฟีย ควาเกอร์ส ทีมควาเกอร์ส ฟื้นตัวของทีมอิสระซึ่งเล่นในฤดูกาลเดียวในปี ค.ศ. 1926 ในฐานะทีมอิสระ (และก่อนที่จะไปอยู่ Union Club of Phoenixville ในช่วง ค.ศ. 1907 - 1920) มี Leo Conway เป็นเจ้าของ และ Bob Folwell เป็นโค้ช


title: อเมริกันฟุตบอลลีก (1926)

text: ร็อคไอแลนด์อินดิเพนเดนต์ส


title: กริดไอเอิร์นฟุตบอล

text: กริดไอเอิร์นฟุตบอล () หรือเป็นที่รู้จักกันดีว่า นอร์ธอเมริกันฟุตบอล () หรือเรียกแค่ ฟุตบอล เป็นกีฬาฟุตบอลที่ส่วนใหญ่เล่นในสหรัฐอเมริกา และแคนาดา ซึ่งใช้ทีมผู้เล่น 11 คนเป็นรูปแบบที่เล่นในสหรัฐอเมริกา และฟอร์มที่รู้จักกันดีที่สุดทั่วโลก ในขณะที่แคนาเดียนฟุตบอลมีทีมผู้เล่น 12 คน